
Laura Ciubotaraşu Pricop 


Cuvânt introductiv 


Lucrarea elaborată de doamna Laura 
Ciubotărașu-Pricop investighează o temă de 
actualitate, şi anume perspectivele inovatoare pe 
care teoria problematologică le-a deschis asupra 
analizei discursivităţii. 

Conceptul de problematologie a fost consacrat 
în spațiul filosofiei contemporane prin lucrările 
profesorului Michel Meyer, de la Universitatea Liberă 
din Bruxelles, începând cu cartea din 1986, inti- 
tulată programatic De la problematologie. Langage, 
science et philosophie, urmată de numeroase alte 
cărți menite să susțină aplicarea problematologiei la 
diferite domenii ale cunoaşterii. În concepţia lui 
Meyer, cercetarea sistematică a rolului interogaţiei 
în cunoaştere, plecând de la dialectica unităţii şi 
diferenţei din cuplajul originar întrebare-răspuns, 
este de natură să evidenţieze specificitatea 
modului de problematizare propriu filosofiei, ca 
domeniu al interogaţiei radicale, în sens de 
«questionnement du questionnement», interogare 
asupra actului însuşi de interogare implicat în orice 
secvență de articulare a gândirii, vorbirii şi 
cunoașterii. Din această perspectivă, teoria 
interogării, elaborată sistematic sub forma 
PROBLEMATOLOGIEI, este propusă, simultan, ca 1) 
teorie filosofică originală, având chiar pretenţia 
unei «re-fundamentări afilosofiei» prin recursul la 
«elementul originar» al 

logos-ului interogativ; 2) ca model de analiză a 
discursivității sau  meta-teorie a cercetării 
comparative a tipurilor de gândire şi comunicare; şi, 
în cele din urmă, 3) ca o disciplină intelectuală, 
relativ autonomă, identificabilă - ca paradigmă 
ştiinţifică - printr-o sumă de concepte, proceduri şi 
aplicaţii care i-ar asigura o poziţie distinctă în 
câmpul cercetării contemporane. 

Lucrarea de față își propune să exploreze toate 
cele trei ipostaze ale problematologiei, în sens de 
«l'Etude du questionnement», pornind de la analiza 
argumentelor cu care Meyer și-a susținut oferta 
inovativă. Astfel, în primul capitol, intitulat «Pro- 
blematologia ca teorie şi modelul situației proble- 
matologice», este explicitată, mai întâi, perspectiva 
originală pe care filosoful belgian şi-a articulat 
demersul analitic, prin considerarea actului intero- 
gativ ca fiind momentul primordial, recte «originar», 
al oricărui proces de gândire și, pe această bază, 
situarea cuplului categorial «întrebare-răspuns» în 
centrul reconstrucției analitice a sensurilor impli- 
cate în diferite tipuri de discurs. Perspectiva lui 
Meyer, pare, la prima vedere, pe cât de paradoxală, 
pe atât de provocatoare: paradoxală, întrucât, deşi 
ideea că „întrebarea este începutul cunoașterii” 
este acceptată la nivelul cunoașterii comune ca un 
truism, această idee - susține Meyer - nu ar fi fost 
supusă, la rândul ei, reflecției interogative, menită 
să releve, în mod sistematic, „adevărul” său. Cu alte 
cuvinte, după autorul Problematologiei, rolul esenţial 
al întrebării, acela de „început', „fundament, 
„principiu” sau „temei” al cunoaşterii nu ar fi fost el 
însuşi interogat de-a lungul întregii istorii a 

gândirii, actul interogării nu ar fi fost asumat de 
gândirea  interogării, adică „trecut pe seama 
gândirii”, cum ar fi spus Heidegger, de la care, de 
altfel, Meyer împrumută, între altele, motivul unei 
„uitări a esenţialului” şi, corelativ, pe acela al 
„întoarcerii la originar”. De aici, şi turnura 
provocatoare a teoriei problematologice ca discurs 
de re-întemeire a filosofiei, în calitate de interogaţie 
radicală, cercetare sistematică a modurilor de 
problematizare implicate în filosofie şi ştiinţă, dar şi 
în artă, retorică, istorie, politică etc. Filosofia 
tradițională - susține Meyer - și-ar fi asumat 
dintotdeauna întrebări (ba chiar „întrebările 
esenţiale”), ar fi fost angajată în rezolvarea de 
probleme (considerate adesea ca probleme 
„Majore”, „radicale”, „veșnice”, „insolubile” etc), dar 
nu ar fi gândit pe deplin asupra specificului intero- 
gativităţii sale, datorită obsesiei de a obține şi a 
verifica răspunsuri, care să înlocuiască „vidul” 
întrebărilor. Centrarea asupra validității răspun- 
surilor ar fi dovedită de predominanţa logică a așa- 
numitului „model propozițional al raţiunii”, în vreme 
ce reconsiderarea rolului de fundament al întrebării 
ar presupune elaborarea unui „model inte- rogativ al 
rațiunii”, conceput ca sarcina prioritară a 
problematologiei. Autoarea lucrării reface, în aceas- 
tă privință, câteva secvenţe semnificative ale pledoa- 
riei argumentative în favoarea „problematologiei ca 
disciplină”, reținând mai ales particularitățile aşa- 
numitului „model  problematologic”, bazat pe 
concepte specifice precum: diferența dintre între- 
bare şi răspuns (sau „diferenţa problematologică”), 
delimitarea tipurilor de răspunsuri („apocritice” și, 

respectiv, „problematologice”), diferențierea tipurilor 
de acte interogative etc. În context este asumată o 
idee implicită în filosofia lui Meyer, aceea a 
posibilităţii de diferenţiere structurală a tipurilor de 
gândire/discursivitate - filosofică, ştiinţifică şi 
religioasă - pe baza criteriilor cuprinse în teoria 
modelului problematologic. Deşi Meyer nu a simţit 
nevoia să dezvolte această implicaţie a teoriei sale 
într-o lucrare specială, este simptomatic faptul că 
unii dintre analiștii care i-au urmărit şi apreciat 
ideile au realizat necesitatea concretizării acestui 
potenţial de cercetare conținut în aplicarea teoriei 
problematologice la interpretarea tipurilor de 
discursivitate (a se vedea, în acest sens, articolele 
din numerele tematice ale revistei Revue Interna- 
tionale de Philosophie dedicate Problematologiei). În 
această direcție se înscrie şi contribuţia profesorului 
Constatin  Sălăvăstru din cartea sa, Critica 
raționalităţii discursive. O interpretare problema- 
tologică a discursului filosofic (2001), prima şi - până 
în prezent - cea mai sistematică prezentare şi valori- 
ficare a ideilor problematologiei lui Meyer în spațiul 
filosofiei româneşti. De altfel, autoarea lucrării de 
față se bazează nu doar pe (ipo)tezele conexiunii 
dintre problematologie şi discursivitate, şi a 
criteriilor de diferenţiere a tipurilor de discursivi- 
tate, elaborate în cadrul teoriei situației problema- 
tologice de Constantin Sălăvăstru ci şi pe modelul 
de analiză a discursului filosofic, privit prin prisma 
strategiilor interogative implicate în producerea 
şi/sau comunicarea sa. 

În economia lucrării, acesta este însă doar un 
punct de plecare. Cum problematica centrală a 

lucrării la care ne referim poate fi formulată ca o 
întrebare („Ce este discursul filosofic ?”), este firesc 
ca, din perspectiva problematologiei, să nu ne 
aşteptăm la un răspuns de tip „apocritic”, adică 
unul care ar rezolva problema. Răspunsul proble- 
matologic este de natură să repună întrebarea, 
solicitând noi perspective de evaluare. În construc- 
ţia lucrării sunt astfel invocate probleme precum 
„genul filosofiei”, „discursul filosofic ca manifestare 
a limbajului”, „forma şi conţinutul” discursului 
filosofic. Autoarea consideră că aceste vechi teme de 
dezbatere filosofică pot fi cumva împrospătate 
printr-o reconsiderare problematologică. În această 
privință, de exemplu, distincția dintre SENS şi 
REFERINŢĂ consacrată de Gottlob Frege (Sinn und 
Bedeutung, 1892) dobândeşte o altă relevanţă dacă 
sensul şi referința sunt considerate ca „elemente ale 
procesului de chestionare”. Înțelegem sensul unui 
text - intuise deja R.G.Collingwood - dacă îl 
considerăm ca răspuns la o întrebare. Aceasta idee 
hermeneutică este o teză de bază a problema- 
tologiei. La rândul său, „referința” unui discurs nu 
mai comportă - din perspectivă problematologică — 
doar raportarea statică la un așa-zis „obiect” al 
discursului respectiv, ci, fiind „adusă la cunoştinţă 
printr-un proces de chestionare”, se relevă ca un 
„produs al unui proces de saturare şi de ştergere 
fie a interogativilor ipotetici şi subiacențţi, fie a 
întrebărilor însele pentru care aceşti interogativi 
stau drept mărturie”; altfel spus, „referința” se 
reconstruiește, dinamic, în chiar actul cunoaşterii / 
comunicării, prin intermediul configurărilor intero- 
gative care constituie procesul cognitiv. Regăsim 

aici o premisă constructivistă (sau deconstructi- 
vistă), în acord cu abordări epistemologice actuale 
deosebit de influente, în chiar centrul viziunii pro- 
blematologice. Este remarcabil faptul că autoarea 
înțelege semnificaţia acestei „diferenţieri” (proble- 
matologice) şi insistă asupra validității sale teore- 
tice. În mod analog, alte concepte clasice ale 
filosofării - precum cele legate de 'actul interpre- 
tării' („comprehensiune”, „explicație”, „scriitură”, 

„textualitate” etc.) - se dovedesc „recondiționabile” 
(sau, am spune acum, „updatable”), dacă sunt re- 
animate de o privire instruită problematologic, așa 


cum sugerează secțiunea intitulată „Actul 
interpretării în calitate de questionnement”). 
Titlul capitolului III - „Rolul principiilor logicii 


clasice în procesul chestionării” - este de natură să 
surprindă. Mai întâi, pentru că, așa cum remarcă 
şi Meyer, logica aristotelică, la fel ca şi alte exemple 
ale logicii clasice, par a fi fost construite o dată cu 
triumful „modelului propozițional” al filosofării şi, 
deci, sunt produse ale „uitării” eroteticii, adică a 
„artei de a interoga”, ilustrată de filosofia socratică. 
După filosoful belgian, mai degrabă retorica decât 
logica ar fi cea care conservă tradiţia priceperii 
interogative, iar reabilitarea modernă a retoricii 
(întreprinsă, printre alții, de maestrul lui Meyer, 
Chaim Perelman) a fost văzută adesea ca un gest de 
provocare a supremaţiei logiciste. Apoi, chiar formu- 
larea „rolul principiilor logicii clasice” sugerează un 
primat al „principiilor” logicii, ceea ce ar fi în 
contradicție logică cu afirmaţia de bază a proble- 
matologiei cu privire la prioritatea interogațţiei. De 
fapt, în cuprinsul capitolului sunt examinate 


14 


Cuvânt introductiv 





câteva proiecte filosofice dedicate unei posibile 
„logici a întrebărilor”, elaborate înainte de teoria 
problematologică a lui Meyer, şi anume „the logic of 
questions and answers” a lui  R.G. Collingwood, 
reflecția asupra „structurii întrebării” din Fiinţă şi 
timp a lui Martin Heidegger şi, respectiv, herme- 
neutica interogării, din Adevăr şi metodă a lui Hans 
Georg Gadamer. Acestea sunt, de altfel, locuri 
clasice ale unei filosofii a interogării, alături de alte 
texte ale lui B. Russell, Henri Bergson, Gaston 
Bachelard și, mai aproape de noi, M. Foucault, 
Gilles  Deleuze sau Jacques Derrida. Autoarea 
reconstituie unele dintre aceste premise istorice ale 
gândirii problematologice, urmărind, de exemplu, 
modul în care consideraţiile lui Collingwood despre 
„presupoziţiile întrebării” sau analiza lui Heidegger 
asupra „structurii întrebării” sunt prelucrate în 
cercetările lui Meyer cu privire la structura formală 
a actelor de interogare. În context sunt reamintite și 
contribuţiile filosofilor români Eugeniu Sperantia și 
Petre Botezatu, preocupaţi, la vremea lor, de 
elaborarea unor proiecte de logică interogativă, 
rămase, din păcate, nedezvoltate. E. Sperantia 
avansase chiar denumirea de „problematologie 
formală” pentru proiectul său de „logică a întrebării”, 
iar profesorul Botezatu, informat cu privire la 
revigorarea, în cadrul logicii contemporane, a vechii 
tradiții a „eroteticii”, a anticipat, am putea spune, 
importanța aplicării principiilor unei logici a 
întrebărilor în diferite domenii ale comunicării 
(precum jurnalismul). În lucrarea de față, autoarea 
urmărește, mai ales, modul în care tematica 
tradițională intitulată „principiile logicii clasice” 

este resemnificată printr-o abordare problemato- 
logică, reținând drept consecințe posibile ale acestei 
reevaluări „o deschidere spre interpretări multiple 
ale unui discurs” și, respectiv, o extindere a 
principiilor logicii clasice spre cuprinderea analitică 
a relaţiilor dintre întrebare şi răspuns (p. 98). 

O parte consistentă a lucrării este destinată 
„Aplicaţiei modelului problematologie”, cu intenția, 
relevată şi în obiectivul cercetării, de a identifica, pe 
baza analizei privitoare la relația dintre proble- 
matologie și discursivitate, anumite „elemente 
pentru un model de interpretare a scriiturii”. De 
remarcat că autorul Problematologiei s-a arătat el 
însuși preocupat de virtuțile aplicative ale teoriei 
sale, abordând, succesiv, în cărți de dimensiuni 
impresionante, diferite domenii ale discursului, 
precum istoriografia (Questionnement et historicite, 
2000), teatrul (Le Comique et le tragique. Penser le 
theâtre et son histoire, 2003), retorica şi argumen- 
tarea (Principia Rhetorica. Une theorie generale de 
l/'argumentation, 2007) ş.a. Principalele lucrări ale 
lui Meyer sunt dedicate însă aplicaţiilor modelului 
problematologic la discursul filosofic, aşa cum a fost 
consacrat de opera clasicilor de la Platon și 
Aristotel la Descartes, Kant, Spinoza etc. Autoarea 
lucrării de față urmează această direcție aplicativă 
supunând analizei discursul cartezian, cu referire 
în special la Tratatul despre pasiunile sufletului. 
După o amplă secvenţă descriptivă, care reconsti- 
tuie problematica Tratatului lui Descartes „în inten- 
ţia autorului”, este prezentată - sub titlul „Răspun- 
sul problematologic la chestiunea pasiunilor”  — 
analiza lui Meyer asupra acestui subiect, din car- 

tea „Le philosophe et les passions. Esquisse d'une 
histoire de la nature humaine”, 2007. Urmând 
interpretarea problematologică a discursului lui 
Descartes din Pasiunile sufletului, autoarea ajunge 
la concluzia că: „din punctul de vedere al formei, 
discursul avut în vedere prezintă trăsături specifice 
discursului științific, mai precis aceluia articulat în 
zona psihologiei sau medicinii, (în timp ce), din 
perspectiva contextului, discursul se dovedește a fi 
problematic şi astfel integrat discursului filosofic”. 
Apreciem că, în raport cu obiectivele pe care şi 
le-a propus - şi anume: clarificarea conceptelor de 
bază ale teoriei numite „Problematologie”, relevarea 
structurii modelului problematologic şi a funcţiilor 
sale interpretative și aplicative, stabilirea eleme- 
ntelor care transformă modelul problematologic 
într-un model de interpretare a scriiturii - lucrarea 
doamnei Laura Pricop reprezintă o reuşită. Ampla 
documentare asupra numeroaselor lucrări ale lui 
Michel Meyer şi ale comentatorilor săi, încercarea 
de clarificare conceptuală şi funcțional-operațţio- 
nală a demersului problematologic, evidenţierea cali- 
tăților atribuite analizei aplicative care se revendică 
de la inspirația problematologiei - sunt, cu 
certitudine, atu-uri ale acestei laborioase cercetări. 


Conf.univ.dr. Paul Balahur 
Universitatea „Al.l. Cuza” laşi 

Argument 


Problematologia, „o concepţie nouă ce 
articulează o gramatică teoretică originală foarte 
diferită de sistemele filosofice tradiționale”!, privită 
dintr-o perspectivă dublă: teorie şi model, 
reprezintă nucleul în jurul căruia se structurează 
constituirea obiectivelor cercetării de faţă. 


Conceptul de problematologie - înţeles ca 
abordare filosofică bazată pe o interogativitate 
radicală - a fost introdus în discursul filosofiei 


contemporane de Michel Meyer. Filosof belgian, 
profesor la Universitatea Liberă din Bruxelles (ULB) 
şi la Universitatea din Mons (UMH), discipol 
„admirativ, chiar servil”2 al lui Chaim Perelman și 
succesor al acestuia la catedra de retorică (ULB). 
De asemenea, Michel Meyer este preşedinte al 
Centrului European pentru Studiul Argumentării, 
director al Revue Internationale de Philosophie şi 
director în cadrul editurii Presses Universitaires de 
France (Paris), editor al colecţiei Interrogation 
Philosophique. 


1 Nick Turnbull, «Introduction», Revue Internationale 
de philosophie, 4/2007 (nr. 242), pp. 349-352. 

2 Michel Meyer, sous la direction, Histoire de la 
rhetorique des Grecs a nos jours, Librairie Generale 
Frangaise, Paris, 1999, p. 259. 

Lucrarea de faţă îşi propune, într-o primă 
parte, preponderent teoretică, unificarea și expli- 
carea elementelor ce compun teoria şi modelul 
problematologic și care au apărut  disparat, 
începând cu 1986, moment în care Meyer publică 
prima lucrare dedicată problematologiei: De la 
problematologie. Langage, science et philosophie, 
Mardaga, Bruxelles. O altă lucrare care întăreşte şi 
extinde teoria problematologică este  Questionne- 
ment et  historicite, Presses  Universitaires de 
France, 2000. Alte lucrări ce au dezvoltat această 
teorie: Langage et litterature. Essai sur le sens, 
Quadrige/PUF, 1992; Question de rhetorique: lan- 
gage, raison et seduction, Le livre de poche, 1993, 
Qu'est-ce-que la philosophie? Le livre de poche, 
1997; Le comique et le tragique. Penser le theâtre et 
son histoire, Presses Universitaires de France, 
2003; Principia Rhetorica. Une theorie generale de I' 
argumentation, Ouvertures Fayard, 2008. Lucrările 
amintite reprezintă aplicaţii ale problematologiei în 
domenii diferite ale cunoaşterii. Acestor elemente le 
sunt adăugate şi cele care, prin intermediul altor 
autori, au îmbogăţit și completat problematologia 
ca disciplină. 

Conceptele fundamentale ale teoriei problema- 
tologice, precum cel de interogativitate radicală, de 
răspuns problematologic, de istoricitate etc. nu pot 
fi reduse la un singur înţeles. Sfera acestor 
concepte s-a conturat progresiv, într-un interval de 
mai bine de zece ani, dacă ne raportăm la 
momentele în care au apărut cele două lucrări 
importante, menţionate, ale lui Meyer. S-ar putea 

crede că ar fi vorba de o evoluţie a teoriei proble- 
matologice. Nimic mai fals. Meyer creează un 
spaţiu liber în jurul fiecărui concept, spaţiu în care 
intervine discursivitatea. Rolul acesteia este de a 
nu închide înţelesul unui concept. În cadrul teoriei 
problematologice discursivitatea se conturează ca 
termen mediu între apodicticitatea riguroasă (ter- 
men ce trimite spre demonstrația de tip matematic, 
de la grecescul apodeixis) şi limbajul puternic 
metaforizat. împrumutând elemente din ambele 
zone, conceptul de discursivitate cuprinde în sfera 
sa nu numai segmente logice, ci și nonlogice, 
acestea din urmă permițând elementelor retorice să 
se manifeste. Rațiunea și  discursivitatea, în 
ansamblul lor, refac, așa cum precizează Meyer, 
„relaţia de la răspunsuri la problemele care le-au 
generat”3, contribuind la înţelegerea textului, sesi- 
zarea gradului de problematicitate şi 
reconstituireaîntrebării. 

Cea de-a doua parte, aşa cum titlul lucrării 
anunţă, are în vedere aplicarea modelului proble- 
matologic, în calitate de model de interpretare, la 
un discurs filosofic - cel al lui Descartes despre 
afecte. 





3M. Meyer, Questionnement et historicită, Presses 
Universitaires de France, 2000, p.63. 

I. 
Problematologia ca teorie 
şi modelul situaţiei problematologice 


1. Problematologia ca disciplină 


Problematologia, disciplină aflată la  începu- 
turile sale, pune în circulaţie o serie de concepte 
care se cer clarificate cu o cât mai pronunțată 
rigoare. Termenul de  problematologie a fost 
introdus în câmpul discursului filosofic de Michel 
Meyer în De la problematologie. Philosophie, science 
et langage (1986), lucrarea conturând sfera proble- 
matologiei ca disciplină şi a modelului problemato- 
logic ca instrument de lucru. 

În înţelesul acordat de Meyer, problematologia 
este știința care se ocupă cu studiul procesului de 
chestionare (questionnement) adică al modului în 
care se pun întrebările". Conceptul de questionne- 


* Traducerea  citatelor din ediţiile străine îmi 
aparţine (n.a.) 

1 „această gândire pe care o numesc problema- 
tologie nu este nimic altceva decât studiul procesului de 
chestionare” (Michel Meyer, De la problematologie. 
Philosophie, science et langage, Ed. Pierre Mardaga, 
1986, p. 7). 


23 


Laura Ciubotăraşu-Pricop 





ment în calitate de studiu al actelor interogative? se 
impune a fi analizat dintr-o perspectivă mai amplă. 
Accentul nu se pune doar pe modul în care o 
întrebare se configurează în actul discursiv, ca 
tehnică interogativă, ci, în aceeaşi măsură, pe 
condiţiile care determină apariția răspunsului. 
Practic, atât întrebarea cât şi răspunsul pe care 
întrebarea îl poate primi sunt părți ale aceluiași 
proces de chestionare. Conform lui Meyer, 
problematologia se conturează în raport cu tradiţia, 
cu istoria filosofiei, mai degrabă ca posibilitate a 
filosofiei în relație cu istoricitatea5. 

Explicitarea şi analiza conceptului de proble- 
matologie fac necesară evidențierea  conjuncturii 
care a condus la apariţia disciplinei cu același 
nume. Se impune, așadar, examinarea filosofiei, ca 
mediu care face problematologia nu numai posi- 
bilă, ci şi necesară, şi, în subsidiar, precizarea 
relației pe care filosofia, din perspectiva problema- 
tologică, o are cu istoricitatea. 

Plecând de la imagini disparate, fiecare dintre 
ele vizând un caz concret, Meyer alcătuieşte tabloul 
situaţiei filosofiei. Stare care nu impunea o 
schimbare, o restructurare din temelii a dome- 
niului (proiectele acestea au animat și animă şi 
astăzi filosofia), cât, mai curând, conturarea unei 





2 Asupra acestei formule îşi îndreaptă atenţia şi 
Paul Balahur, care, într-o interpretare tehnică, îi oferă 
sensul de studiul actelor interogative. Paul Balahur, 
Problematologie şi comunicare, Editura Performantica, 
laşi, 2006, p. 14. 

3 Michel Meyer, De la problematologie..., p.7. 

direcții. Tendinţa este dată chiar de filosofie, deoa- 
rece ea a fost şi va fi, întotdeauna, demers de 
unificare şi de sistematizaret. Filosofia, percepută 
ca „loc al proiectelor individuale”, „disparată şi 
tranzitorie”, „epocă a foiletonului”, unde „fiecare se 
interesează de ceea ce vrea, vorbește cum i se pare 
lui mai bine”5 s-a văzut nevoită, în opinia lui 
Meyer, să se apropie de științele exacte care 
înregistrau o evoluţie. Primul pas făcut de filosofie 
în această direcție a însemnat de fapt: 


„renunțare la ea însăși în profitul superficialităţii 
cuvântului şi a absenței rigorii care autorizează 
jocurile de cuvinte cele mai esoterice în mod 
necesar pentru că nu mai există un fundament al 
demersului filosofic care să o ghideze la fel de bine 
în întrebări ca şi în răspunsuri.”6 


Lipsa unui fundament capabil să confere 
credibilitate filosofiei ar fi, în opinia lui Meyer, 
motivul pentru care filosofii şi-au grefat concepțiile 
pe domenii, la prima vedere, mai sigure din punct 
de vedere formal. Relaţia de dependenţă stabilită 
între filosofie şi ştiinţa pe a cărei structură unii 
filosofi şi-au construit discursul a transformat 
filosofia într-un produs secundar, derivat. Prin 
derivare, Meyer înțelegând „a vorbi indirect, a nu 
spune un lucru în mod expres, dar a-l spune totuşi 
fără să se vrea'7. Meyer vorbeşte despre filosofie ca 





+ Ibidem, p. 9. 
5 Ibidem. 
6 Ibidem, p. 10. 


7 Ibidem, p. 117. 

derivat, în sensul că întrebările la care filosofia a 
încercat să răspundă nu au fost puse în calitatea 
lor de fundament, valoare atribuită de Meyer, ci 
doar ca reductori ce aveau darul, ca în științele 
exacte, de altfel, de a înlătura o parte din 
presiunea direcționată asupra problemei, creând 
astfel un spaţiu între problema de rezolvat şi 
soluţie. Această modalitate de rezolvare a proble- 
melor în filosofie corespunde modelului denumit de 
Meyer model propoziţional al gândirii/raţiunii. 
Discursul filosofic conceput în această manieră 
răspunde în mod derivat întrebării pe baza căruia s- 
a conturat. Prin derivare întrebarea se agluti- nează 
în răspuns. Indistincţia dintre întrebare şi răspuns a 
condus spre ceea ce Meyer a numit autonomizarea 
răspunsurilor. Un răspuns autono- mizat este 
exprimat printr-o propoziţie căreia i se atribuie 
valoare de adevăr. În funcţie de valoarea dată, 
propoziția poate sta, sau nu poate sta, încalitate de 
soluţie. Ideea de rezoluție a problemelor filosofice 
intră sub incidența modelului propo- zițional al 
rațiunii şi acesta a fost unicul mod în care s-a 
încercat soluționarea tuturor problemelor filosofiei. 
Tocmai de aceea Meyer se vede îndreptă- ţit să 
numească filosofia ce a ignorat interogati- vitatea 
radicală filosofie a rezultatului. Un alt motiv l-ar 
constitui faptul că această filosofie se dezvoltă în 
jurul propoziției de verificat, singurul suport al 
adevărului. În această situaţie, problematologia se 
impune, în primul rând, pentru că întreaga filosofie 


3 Ibidem, p. 14. 

de până la ea a încercat „să răspundă unor 
probleme pe care ea nu poate să le pună fără să 
devină problematologie'”. A interoga, a proble- 
matiza au constituit obiectul filosofiei, fără ca acest 
lucru să fie pe deplin înţeles. Ignorarea interoga- 
tivităţii radicale, în calitatea sa de fundament, a 
condus filosofia spre rezolvarea unor întrebări 
particulare. Maniera derivată de a pune întrebări 
asumată de filosofie nu a făcut altceva decât să o 
situeze pe acelaşi plan cu ontologia ştiinţifică şi să 
o angajeze într-o căutare particulară. În mod clar, 
nu tot ceea ce este pus sub semnul întrebării 
accede la o semnificație de natură filosofică, dar 
filosofia are datoria de a se interoga, cum spune 
Meyer 


„asupra  problematizării şi mai precis asupra 
problemelor care sunt de natură filosofică, ceea ce 
trimite în schimb la necesitatea de a instaura un 
logos fundamentat pe diferenţa întrebare-răspuns 
şi nu pe nondiferențierea propozițională”10. 


Prin intermediul chestionării se poate ajunge 
fie la o departajare a întrebărilor, fie la formularea 
altor întrebări şi, lucru esenţial, la a face distincție 
între ceea ce stă ca răspuns la o întrebare şi ceea 
ce se prezintă ca o simplă afirmaţie!!. Intenţia lui 





9 Ibidem, p. 77. 

10 Ibidem, p. 28. 

11 În această situaţie, Meyer pare a împărtăși 
punctul de vedere al lui ]. L. Austin asupra limbajului: 
„Prea multă vreme premisa filosofilor a fost că o 
«afirmație» (statement) nu poate decât să «descrie» o 
anumită stare de lucruri sau să «afirme un fapt anume» 

Meyer pare a fi aceea de a muta accentul de pe 
rezultat pe întrebare, chestiune, problemă 
filosofică. Ceea ce contează în filosofie nu rezidă în 
rezultatele obţinute; filosofia nu are caracter 
cumulativ, nu adună date, fapte, evenimente, 
experiențe, care să o conducă mai departe în 
cercetare şi implicit să o determine să evolueze. 
Ceea ce rămâne constant în filosofie este problema 
ca atare şi esenţial este ca aceasta să poată fi 
repusă, perpetuată. 


2. Problematologia ca model 


Idealul raționalităţii în filosofie suferă de un 
fetişism al metodei!?. Unii filosofi creditează metoda 
utilizată în ştiinţe cu proprietatea de a conduce, o 
dată pusă în aplicare, la rezultate situate în perma- 
nenţă în afara oricărei incertitudini. Consideră că 
această metodă nu numai că poate conduce la un 
rezultat plasat în afara oricărei îndoieli, ci şi că ea 


şi asta neapărat, fie în mod adevărat, fie fals. Desigur, 
gramaticienii au arătat în mod repetat că nu toate 
«propoziţiile» sunt afirmaţii sau slujesc neapărat la 
producerea unor afirmaţii: pe lângă afirmaţii, există prin 
tradiție (din punctul de vedere al gramaticienilor), şi 
întrebări şi exclamații, precum şi propoziţii care exprimă 
porunci, dorințe sau concesii.” (]. L. Austin, Cum să faci 
lucruri cu vorbe, traducerea din limba engleză de Sorana 
Corneanu, prefață de Vlad Alexandrescu, Editura 
Paralela 45, 2005, p. 23). 

12 Hilary Putnam, Raţiune, adevăr şi istorie, 
traducere din limba engleză Ionel Nariţa, Ed. Tehnică 
55, Bucureşti, 2005, p. 244. 

este unica metodă. E drept că teoriile matematicii, 
de pildă, pornesc de la un fapt concret şi ajung, pe 
calea abstractizării, la o capacitate de aplicabilitate 
vastă. Această trăsătură, chiar dacă este reală, nu 
justifică însă transferarea metodelor matematicii, 
dacă se are în vedere această ştiinţă, în domeniul 
filosofiei, nici uzajul, uneori în exces, al metodelor 
ştiinţelor într-un domeniu ce dispune de propriile 
instrumente adecvate situaţiilor cu care se 
confruntă. Poziţia lui Meyer ni se pare legitimă: 


„Dar de ce să judecăm filosofia cu instrumentele de 
măsură ale ştiinţei? Ea nu are nici puterile, nici 
metoda, nici obiectele științei. Se face o confuzie 
proiectându-se idealul uneia asupra realităţilor 
celeilalte. Ele au, fără îndoială, o origine comună, 
dar raționamentul nu este același."13 


Puterea filosofiei pare a fi limitată de lipsa 
unor metode și mijloace similare celor pe care le 
deţine ştiinţa. Realitățile uneia sunt cu totul 
diferite de ale celeilalte - chiar dacă punctul de ple- 
care este același. Așadar, distanța dintre o între- 
bare de natură filosofică şi răspunsul sau răspun- 
surile sale posibile nu poate fi dimensionată cu 
metode calchiate după ştiinţele exacte. Totuşi, 
descoperim nu puține momente în istoria filosofiei 
în care filosofii au utilizat metode preluate din 
ştiinţe pentru a rezolva unele întrebări. 

După Meyer, metoda este un instrument ce 
aparţine ştiinţei şi numai ei, ea delimitează 





13 Michel Meyer, Qu 'est-ce que la philosophie?, Le 
livre de poche, 1997, p.27. 

adevărul de fals printr-o succesiune de argumente 
care justifică adevărul şi elimină ceea ce este fals. 
Dacă în filosofie - afirmă Meyer 


„răspunsul decurge din faptul că se pune 
întrebarea, aceasta nu mai este adevărat în ştiinţă, 
unde răspunsul, dimpotrivă, se detaşează de 
întrebare, căci şi scopul rezoluţiei nu este acela de 
a problematiza ceva, ci de a suprima orice 
problematizare apropo de ceva. Trecerea de la 
întrebare la răspuns nu este suficientă prin 
formularea problemei, acest pasaj are nevoie de 
înlănțuiri intermediare şi aceasta constituie 
propriu-zis metodologia ştiințelor.”14 


În plus, filosofia nu dispune de un limbaj 
formalizat, care ar putea-o ajuta în trasarea unor 
granițe ferme între ceea ce este adevărat şi ceea ce 
este fals, în menţinerea adevărurilor dobândite prin 
demonstraţie şi în eliminarea a ceea ce este fals 
graţie unei metode. Astfel de metode, chiar dacă 
există, nu pot fi profitabile în filosofie pentru 
simplul motiv că filosofia, conform problematolo- 
giei, nu are drept scop final suprimarea problemei 
prin căutarea răspunsului unic, ci perpetuarea ei 
prin pluralitatea răspunsurilor date. Asemenea 
argumente stau la baza respingerii utilizării în 
filosofie a metodelor din ştiinţele aşa-zis exacte. 
Meyer va prefera termenul de model în locul 
aceluia de metodă şi drept consecinţă va utiliza, ca 
instrument de lucru, modelul; un risc asumat 
pentru că modelul, la rândul lui, este preluat din 


14 M. Meyer, De la problematologie..., p. 36. 
30 


Problematologie şi discursivitate 





ştiinţele exacte. Psihologia, de pildă, definește 
modelul ca „reprezentare logico-matematică al 
cărui scop este de a explica o serie de date (experi- 
mentale) ce au fost achiziţionate în prealabil”15. 
Psihologii!6 vorbesc despre și acceptă două tipuri 
de modele a) modelul-cadru, ce furnizează un 
context pentru interpretarea datelor primite - 
modelul ca instrument științific; b) modelul 
ipotetic, model care se încearcă a fi validat prin 
verificarea rezultatelor experimentale. Psihologia 
practică modelul pentru capacitatea de a reduce 
informaţia, de a da previziuni și, în unele situații, 
de a generaliza. În pofida acestor calităţi, în psiho- 
logie, modelele sunt privite totuși cu circumspecţie: 


„Am considerat întotdeauna că modelele - indi- 
ferent de natura lor - sînt nişte ființe suspecte: au 
prea mult tendinţa de a da realității lecții de bună 
purtare; pe scurt, să servească drept modele”17. 


In filosofie, prin intermediul unui model se 
accede la reprezentarea structurii a ceea ce este 
supus cercetării, la parametrii, componentele sau 


15 Claude Gueguen, Les modeles en sciences 
exactes, în J.P. Barthelemy, A. Grumbach, A. Maruani, 
].M. Thurin, Modeles pour le psychisme, Editions Eshel 
et Editions Medicine & Hygiene, 1992, pp. 27- 37. 

16 [bidem. 

17 Şerban lonescu, Quatorze approches de la 
psychopathologie, Editions Nathan, Paris, 2-6 edition, 
1995. În româneşte,  Paisprezece abordări în 
psihopatologie, traducere de Bogdan Bălan, Polirom, 
laşi, 1998, Pp. 12-13. 


31 


Laura Ciubotăraşu-Pricop 





A 


forma specifică a acelui ceva avut în vedere. 
Asumarea problematologiei ca model în domeniul 
filosofiei (sau în domenii de graniță, de pildă reto- 
rica, teoria argumentării, ştiinţele comunicării) 
permite instalarea unui punct de vedere propriu 
celui ce întreprinde cercetarea, dă posibilitatea de 
a trata aceleaşi probleme în maniere diferite, de 
unde şi proliferarea răspunsurilor. Această 
sintagmă - punct de vedere - poate fi înțeleasă ca 
libertate de situare a cercetătorului într-un anumit 
context, de a raporta o problemă devenită „istorică” 
la prezentul în care este integrat cel care „priveşte” 
problema sau repune întrebarea. Modelul propus 
de Meyer are asupra filosofiei un dublu impact: a) 
de a depăşi o criză, stadiul filosofiei de produs 
derivat; b) dea oferi o analiză a tradiţiei filosofice și 
a aporiilor ei. În opoziţie cu modelul propoziţional 
al rațiunii, cu accentul pus pe propoziția de 
verificat, modelul problematologic este prin exce- 
lență unul al interogativităţii. Un demers filosofic ce 
adoptă problematologia ca model are ca fundament 
interogația. 


Conform lui Meyer, înainte de a avea un 
răspuns vom avea întotdeauna o întrebare; dacă 
întrebarea pe baza căreia s-a materializat răspun- 
sul este eliminată, atunci răspunsul se distruge pe 
sine. De aici rezultă necesitatea ca întrebarea să se 
regăsească în răspunsurile sale posibile. 

3. Structura modelului problematologic 


Atunci când întrebăm ce este o problemă, fără 
să conturăm sfera problemei şi să facem trimitere 
directă la un anumit domeniu, vom avea la 
îndemână cel puţin trei termeni care să o explice. 
Răspunsul la acest nivel comun ar fi: problema 
este o chestiune, o dificultate, o temă; chestiunea, 
la rândul ei, este problemă, temă, întrebare, 
întrebarea se explică prin problemă şi chestiune, 
iar apoi prin incertitudine și îndoială. Datorită 
circularităţii, nu numai la nivelul limbii române, 
problema a fost percepută întotdeauna tocmai prin 
termenii care nu se repetă, cu alte cuvinte, ca 
dificultate. Dacă este privit din această perspectivă, 
conceptul de problemă migrează spre o zonă a 
negativului, de unde imperativul de a soluţiona 
problema, de a o depăşi. O asemenea atitudine față 
de problemă este dată de faptul că oamenii 
acționează în raport cu problemele pe care şi le 
pun şi pe care implicit doresc să şi le rezolve: 


„„„„suntem prea înclinați să asociem cuvântul 
problemă cu acela de dificultate. Dar problema nu 
ar trebui să fie redusă la un obstacol de depășit. 
Mai general vorbind, tot ceea ce o acţiune pretinde 
din partea noastră este o problemă: o sarcină de 
îndeplinit, o acţiune de întreprins, un act de 
executat şi, de asemenea, bineînţeles, o dificultate 
de depășit'18. 





18 Michel Meyer, Langage et _litterature, 
Quadrige/PUF, Paris, 1992, p.37. 

Meyer pune problema sinonimiei în tandem cu 
parafraza, întrebându-se dacă acestea pot fi 
posibile: 


„Dacă se presupune că nu s-a înţeles ceea ce se 
arată la primul nivel, poate fi spus într-un al doilea 
timp, dar ceea ce se arată aici trebuie să poată fi, în 
cele din urmă, înțeles prin sine. O parafrază sau un 
sinonim complet sunt deci imposibile dacă nu se 
sfârşesc prin a vedea în ceea ce este spus 
indicibilul care îi este semnificaţia ultimă”19. 


O dată pusă întrebarea, apare problema. 
Întrebarea nu dispare, ci se va regăsi întotdeauna 
în însuși nucleul problemei, de unde sinonimia, la 
nivelul comun, între aceşti termeni. În realitate, s- 
ar părea că are loc o includere a unei noţiuni într- 
alta, aici fiind vorba despre înglobarea întrebării în 
sfera problemei. Însă această integrare nu este una 
de natură să dizolve întrebarea în problemă, ci să 
o conserve şi să o poată transfera,în momentul în 
care întrebarea este repusă, în sfera unei alte 
probleme. Analizată dintr-o perspectivă 
neproblematologică, problema s-ar putea situa 
într-o altă zonă a negativităţii, zonă în care 
problema este văzută ca lucru2 şi care, 


19 M. Meyer, De la problematologie..., pp. 67-68. 

20 „...întrebările - mai directe - care se pun de 
obicei: “există probleme filosofice?” sau: “ce sunt proble- 
mele filosofice?' sau: “care este natura lor?' Asemenea 
întrebări (directe) nu sunt lipsite de sens, dar ele nepre- 
determină, într-un fel, să înţelegem problemele 
filosofice ca nişte “entităţi” spirituale a căror “esenţă” sau 

evident, trebuie depăşită. Meyer plasează problema 
filosofică în istorie şi o defineşte în pură manieră 
problematologică: 


„Ce e o problemă filosofică, dacă nu o întrebare a 
cărei proprie tematizare este răspunsul şi ce este 
rigoarea (şi nu metoda) filosofică dacă nu explicația 
acestei legături întrebare-răspuns?”21 


Meyer precizează şi celelalte forme „deghizate” 
sub care se poate regăsi o întrebare: 


„Când spun întrebare ar trebui poate să precizez și 
problemă, accentul nu este pus pe frază, nu este 
vorba aici de fraze a căror formă este interogativă ci 
de enunţuri în general, care sunt puse în formă 
asertorică cel mai adesea, chiar dacă nu în mod 
necesar. Se utilizează deseori, de altfel, expresia a 
trata o chestiune şi lucrul acesta se face, în mod 
efectiv, fără a mai apela la nici o formă intero- 
gativă..."22. 


“natură! ar urma să o identificăm. În acest fel ele par să 
“substanţializeze' problemele, în felul unor lucruri (res) 
despre care vorbim. În aceeași direcţie ne trimite, se 
pare, şi considerarea problemelor ca subiecte (cuvântul 
subjectum însemnând chiar substanţă). Poate că proble- 
mele sunt, într-adevăr, substanţa gândirii - şi nu doar 
într-un sens metaforic - dar, oricum, ele nu trebuie 
reificate, ca şi cum am vorbi despre lucruri care există 
sau nu există în sine' indiferent de relaţia noastră cu 
ele”. Paul Balahur, Problematologie şi comunicare, p. 6. 

21 Michel Meyer, De la problematologie..., p. 78. 

22 Ibidem, PP. 87-88. 

Problema este o întrebare, nu însă în sensul 
sinonimiei, ci include în sfera sa întrebarea fără să 
o dizolve. Dacă întrebarea şi problema ar fi întru 
totul echivalente, modelul problematologic ar eşua 
tocmai prin imposibilitatea reluării, a repunerii 
întrebării ca interogativitate radicală. Prin intero- 
gativitate radicală (interrogativite radicale) s-ar 
putea înţelege acea întrebare care vizează ceea ce 
este prim în întrebarea însăși; este punctul de 
plecare ce conferă problematologiei posibilitatea de 
a „accede la sistematica principiilor  gândirii”23. 
Acesta este scopul problematologiei, aşa cum îl 
enunță Meyer, şi prin care s-ar putea înţelege 
necesitatea derulării modelului  problematologic 
pentru a ajunge la întrebarea esențială ce stă la 
baza demersului filosofic, obiectiv ce poate fi atins 
doar printr-o  interogaţie radicală. Tematizarea 
întrebării, ca efect al unei interogativităţi radicale, 
se constituie în răspuns problematologic. Pentru 
Meyer, un răspuns problematologic reprezintă 


„demarcarea creatoare a specificităţii filosofice care 
provine din faptul că există o pluralitate de 
răspunsuri posibile, din faptul că problema nu se 
epuizează deci şi că ea se odihneşte pentru a da 
naştere la alte soluții ș. a. m. d. O asemenea posi- 
bilitate de structură ţine de capacitatea filosofică de 
a răspunde în mod problematologic: de a pune în 
răspuns ceea ce este problematizat şi ceea ce este 
problematizat este problematizat prin faptul că este 


25 Ibidem, p. 53. 

soluționat printr-o capacitate de a răspunde 
problematologic”24. 


Răspunsul problematologic se distanțează de 
răspunsul modelului propozițional al rațiunii. Răs- 
punsul  apocritic are drept scop refularea 
problematicului şi detașarea de tot ceea ce ridică 
un alt semn de întrebare; sau, altfel spus, tip de 
răspuns care soluţionează problema şi o suprimă. 
Legătura dintre întrebare-răspuns este numită de 
Meyer, diferenţă problematologică, adică o distincţie 
fundamentală între o întrebare şi răspunsul său. 
Raționamentul lui Meyer este următorul: 


„trebuie să se poată recunoaşte ceea ce face 
întrebarea ca devenind întrebare, ceea ce implică în 
mod necesar că ea trebuie pusă a contrario, sau să 
se decidă când nu avem, sau nu mai avem, o 
întrebare. Aceasta nu semnifică în mod obligatoriu 
nimic altceva decât: sau discursul ținut nu ne pune 
în prezenţa unei chestiuni, sau el este răspunsul”25. 


În cazul procesului de chestionare diferenţa 
problematologică reglează raportul dintre o 
întrebare şi un răspuns pe care întrebarea l-ar 
presupune şi, în aceeaşi măsură, specifică depăşi- 
rea a ceea ce este problematic. Depășirea prezumă 
recunoaşterea ca atare a problematicului ce apare 
ca răspuns. Diferența  întrebare-răspuns este 
absolut necesară deoarece permite, în ultimă 
instanţă, rezolvarea problemei puse. Nondiferenţa 
întrebare-răspuns conduce la reproducerea indefi- 


24 Ibidem, p. 19. 
25 Ibidem, p. 53. 

nită a întrebării. Disocierea întrebării față de răs- 
puns devine operabilă prin intermediul limbajului: 


„Dacă avem un limbaj care să pună o întrebare 
pentru a o identifica în mod specific nu se poate să 
nu avem, corelativ, un limbaj pentru răspuns şi nu 
se poate să nu găsim aici diferența complemen- 
tarităţii lor  indisociabile, a trimiterilor lor 
reciproce.”26 


În pofida rolului esenţial pe care Meyer îl 
acordă limbajului ca mediu ce vehiculează o 
întrebare, capabil în același timp să facă diferența 
dintre întrebare și răspuns, trebuie să recu- 
noaştem că practica discursivă nu numai că nu se 
opreşte la această ipostază, dar ea oferă mai multe 
posibilități. Pornind de la această observaţie 


„diferența problematologică ocupă doar o parte bine 
determinată a situației problematologice şi ea va 
locui” situația problematologică împreună cu alte 
concepte prin care se epuizează posibilitățile expli- 
cative ale acestui din urmă concept”.27 


Intervin aici elemente noi care, luate în 
ansamblul lor, întregesc modelul problematologic 
şi-i lărgesc, în același timp, sfera de aplicabilitate. 
Primul concept este cel de situație problemato- 
logică, prin care 

„înţelegem o anumită instanţiere a cuplului cate- 

gorial întrebare (question) - răspuns (r&ponse) în 





26 [bidem. 

27 Constantin Sălăvăstru, Critica raţționalității dis- 
cursive. O interpretare problematologică a discursului 
filosofic, Polirom, laşi, 2001, p. 87. 

funcție de două criterii: criteriul distincţiei (al 
diferențierii) între întrebare şi răspuns şi criteriul 
problematicităţii induse sau nu prin intermediul 
cuplului categorial întrebare răspuns”28. 


La confluenţa dintre cele două criterii puse în 
joc, criteriul distincţiei şi cel al problematicităţii, 
cuplul întrebare-răspuns se regăsește, în opinia lui 
Constantin Sălăvăstru, în patru ipostaze (fig.1.1) 


Fig. 1.1. Structura modelului problematologic 


Natura rezultatului | Natura raportului întrebare - răspuns 
(răspunsului) Diferenţiat Nediferenţiat 


Problematologic Diferenţă Nondiferență 
problematologică problematologică 

neproblematologic |Diferenţă Nondiferență 
nonproblematologică |nonproblematologică 


Cf. C. Sălăvăstru, Critica raționalităţii discursive. O interpretare 
problematologică a discursului filosofic, p. 87. 





a) natura raportului: se constată diferenţa 
dintre întrebare şi răspuns, iar natura rezultatului 
(răspunsului) este problematologică, ne aflăm în 
fața diferenței problematologice; 

b) se constată un raport de nondiferenţă între 
întrebare şi răspuns, iar natura rezultatului este 
una problematologică. Avem o altă ipostază a 
situaţiei problematologice, fiind vorba despre 
nondiferenţă problematologică; 

c) cazul în care natura raportului dintre între- 
bare-răspuns este diferențiată, iar, de cealaltă 


28 Ibidem. 

parte, natura rezultatului este neproblematologică 
- ne aflăm într-o nouă ipostază şi anume aceea de 
diferenţă nonproblematologică; 

d) ultima posibilitate are în vedere caracterul 
nediferenţiat dintre întrebare şi răspuns, iar 
natura rezultatului este  neproblematologică, 
ipostaza fiind aceea de nondiferență nonproblema- 
tologică??. 

Punctul de plecare al problematologiei ca 
disciplină îl constituie istoria filosofiei, mai precis 
dialogul constant ce se instaurează între cel care 
pune întrebarea și tradiţie. Acest raport scoate în 
evidență un lucru esenţial: întrebările filosofiei nu 
sunt noi, ele sunt readuse la suprafață de cel care 
pune întrebarea. A pune o întrebare şi a ignora 
tradiția este cu totul ineficient. Există realmente 
riscul de a nu ajunge la un rezultat nou, ci la unul 
deja existent, dar ignorat. 

Răspunsurile multiple ce intră în raport cu 
una şi aceeaşi întrebare depășesc modalitatea de 
rezolvare a întrebării /problemei la nivelul unei 
logici binare. Ceea ce face ca problematologia și, 
implicit, modelul său, să trimită, sau chiar să se 
bazeze pe o logică polivalentă este conceptul de 
posibilitate. Din perspectiva lui Meyer, acest 
concept nu este fezabil decât din punct de vedere 
problematologic. Între posibilitate și problema- 
tologie se instaurează o legătură de dependenţă: 


„faptul de a răspunde defineşte posibilitatea ca 
alternativă, ca alegere, ca pluralitate liberă. Posi- 





29 Ibidem, pp. 86-96. 

bilul este pentru teoretic ceea ce este libertatea 
pentru istorie”30. 


Posibilitatea este concepută ca o categorie 
autonomă pentru că nu intervine în nici un fel în 
structura modelului problematologic, conform lui 
Meyer, ca grilă capabilă să disjungă între răspun- 
suri posibile, imposibile sau necesare. Între o 
chestiune şi răspunsurile sale posibile Meyer insta- 
lează un alt concept (care articulează tocmai posi- 
bilitatea de a fi a răspunsurilor, indiferent cum 
sunt acestea), cel de istoricitate. Asupra acestui 
concept planează dificultăți în a fi receptat în mod 
direct prin intermediul definiţiilor. Meyer, în De la 
problematologie... şi în Questionnement et  histori- 
cite, îi conturează sfera oarecum diferit, de unde 
această ambiguitate. În De la probl&matologie... 
istoricitatea este 


„„„dimensiunea constitutivă a  chestionării prin 
ceea ce o face actuală, prezentă de fiecare dată sub 
alte forme. Ea este refularea a ceea ce se schimbă, 
expresia atemporală a  chestionării care se 
încarnează într-un sistem ce se vrea etern în 
validitatea sa ce se structurează într-o anumită 
manieră”31. 


În aceeași lucrare, istoricitatea este definită ca 
fiind 

„„„posibilitatea chestionării ca diferență problema- 

tologică ce refulează chestiunea pentru a face să 





30 M. Meyer, De la problematologie..., p. 33. 
31 Ibidem, pp. 78-79. 

apară răspunsul; şi care, în stadiul reflexiv, face 
posibil răspunsul ce prezervă întrebarea, păstrând 
în acelaşi timp această diferenţă. (...) Istoricitatea 
este conceptul articulatoriu al prezentului şi al 
trecutului.  (...)  Istoricitatea fiind  refularea 
raportului interogativ în privinţa a ceea ce este 
interogat de ceea ce face obiectul interogațţiei. Este 
în aceeaşi măsură condiţia de obiectivitate dacă nu 
de obiectivare”32. 


În Questionnement et historicite: 


„Istoricitatea este această punere la distanță şi, 
când din punct de vedere istoric nu mai este posibil 
să o refuleze ea însăși, Istoria apare ca atare prin 
punerea în evidenţă a diferenței sale proprii”35. 


De aici pot fi extrase anumite caracteristici ale 
conceptului de istoricitate şi, mai ales, zonele în 
care el devine activ: între întrebare şi răspuns, 
între trecut și prezent, între istorie și istoricitatea 
însăși. Dacă, aşa cum afirmă Meyer, un eveniment 
istoric este perceput ca un bloc de fapte3; cu alte 
cuvinte, un eveniment consemnat de istorie nu 
poate fi înţeles decât în corelaţie cu alte evenimente 
ce l-au precedat, relaţiile care se pot instaura între 
acestea vor pune în evidenţă raporturile de la 
cauză la efecte. La nivelul problematologiei o între- 
bare va conţine în permanenţă, ca posibilitate, 
răspunsul sau răspunsurile. Istoricitatea, aşadar, 
va influenţa în această manieră atât întrebările cât 





32 Ibidem, p. 186. 
33 M. Meyer, Questionnement et historicită, p. 41. 
34 Idem, De la problematologie..., p. 78. 

şi răspunsurile, dar va fi capabilă să sesizeze şi 
ceea ce este nou în raport cu trecutul, deoarece va 
însoţi chestionarea în demersul său de chestionare 
nu ca o imersiune în trecut, ci ca o imagine a 
trecutului prin prisma prezentului. 

Actul în sine de a interoga un autor, din 
perspectiva problematologiei, trimite la o necesitate 
interogativă exterioară, adică la necesitatea de a 
pune întrebări diferite de cele ale autorului 
interogat. Se interoghează autorul, nu  importă 
cine, întrebarea vizează un element, o chestiune, 
această  interogaţie trimite la o anumită 
interioritate dar, punând întrebarea, prin însuşi 
actul punerii, ea devine în acelaşi timp exterioară, 
trimițând în mod necesar spre o finalitate. Acesta 
ar constitui primul pas care ar pune în mișcare 
modelul problematologic. Stadiul următor constă 
în a radicaliza interogația, ceea ce, în opinia lui 
Meyer, înseamnă a filosofa. Radicalizarea intero- 
gaţiei obiectivează demersul. În această primă 
ipostază, ce ne pune prin excelență în prezenţa 
unui discurs filosofic, se pleacă de la întrebare spre 
răspuns, se operează distincția fundamentală, ceea 
ce Meyer numeşte diferență  problematologică, 
întrebarea se transformă în problemă, tematizarea 
proprie problemei se concretizează în răspuns 
problematologic şi are capacitatea de a reține în 
interiorul său întrebarea. Din acest punct, 
demersul este reluat: de la răspuns, ca tematizare 
a problemei, spre întrebarea iniţială, cu intenţia de 
a o reformula şi a o repune pentru a obţine un alt 
răspuns. Demersul poate și trebuie să fie reluat, de 

unde productivitatea extraordinară pe care o 
presupune modelul problematologic. 

Cum se structurează însă această alternanță 
între întrebare şi răspuns în cadrul unui dialog 
filosofic? Există vreo modalitate prin care să se 
indice o ordine, sau să se marcheze o distanţă în 
evoluţia dialogului? Dacă luăm în calcul 
următoarea secvenţă discursivă: 


„Văzându-mă că vin, Hippothales mă întrebă: Unde 
te duci şi de unde vii, Socrate? - De la Academie, i- 
am răspuns, şi mă îndrept spre Liceu. - Vino aici 
la noi, spuse el. Să ştii că merită osteneala să te 
opreşti din drum. - Unde zici să vin şi despre cine e 
vorba?, l-am întrebat. - Aici, spuse, arătându-mi o 
incintă din fața zidului care avea poarta deschisă, 
aici ne petrecem timpul, noi, împreună cu mulţi 
băieți, unul mai frumos ca altul. - Ce este acolo şi 
despre ce petrecere e vorba? - Este o palestră, 
spuse, de curând construită şi ne petrecem timpul 
vorbind despre multe lucruri pe care cu drag ţi le- 
am împărtăşi şi ţie. - Bine faceţi, am spus. Dar cine 
este dascăl acolo? - Chiar prietenul, răspunse el, şi 
admiratorul tău, Micos. - Pe Zeus, am spus, omul nu 
este un nepriceput, ci chiar un sofist destoinic”35, 


ne aflăm în fața unei secvențe discursive din 
dialogul Lysis, dialog dedicat prieteniei. Diferența 
dintre întrebare şi răspuns, structură care stă, 


35 Platon, Lysis, Opere, Vol.I, ediţie îngrijită de 
Petru Creţia, interpretarea dialogului Lysis de Alexandru 
Cizek, Editura Științifică şi Enciclopedică, Bucureşti, 
1976, p. 213. 

teoretic, la baza dialogului, este clară. În analiza 
preconizată o importanţă deosebită va fi acordată 
verbelor, deoarece ele ne indică dinamica 
dialogului şi prin aceasta se poate deduce mișcarea 
personajelor care participă la discuţii şi are drept 
rezultat evidenţierea structurii dialogului:6. Forma 
dialogului este dată de verbele utilizate la timpul 
trecut şi articulează, aduc împreună două intenţii 
sau acţiuni diferite și conturează, în același timp, 
tehnica de redare a dialogului. Este vorba de un 
dialog care a avut loc „cândva” şi este reactualizat 
de Socrate, „cuiva”; nu are importanță împreju- 
rarea, dacă acest lucru ar fi fost important, Socrate 
ar fi scos în evidenţă contextul în care ar fi putut 


35 În cazul literaturii, Derrida va întări poziţia 
metaforei conferindu-i rolul de a direcționa cercetarea 
şi de a fixa rezultatele. Derrida consideră că „figurile 
retoricii reprezintă întotdeauna figurile unei geometrii, 
de altfel, foarte elastică”. Metafora reprezintă doar un 
punct de plecare într-o analiză pentru că structura 
operei literare nu este dată totuşi de metaforă, ci de 
verb, ce indică mişcarea descrisă de personaje într-o 
operă. Structura, din acest unghi de vedere, nu este un 
instrument euristic, o metodă de lectură, sistem de 
relaţii obiective, independente de conţinut și de termeni 
ci, mai curând, un mijloc sau o relaţie pentru a citi şi a 
scrie pentru a strânge semnificaţii, a recunoaşte teme, a 
ordona constante şi corespondențe. În sens strict, 
conceptul de structură se referă direct la „spaţiul morfo- 
logic sau geometric al formelor sau al locurilor”. 
(Jacques Derrida, Scriitură şi diferență, traducere 
Bogdan Ghiu şi Dumitru Țepeneag, prefață de Radu 
Toma, Editura Univers, Bucureşti, 1998, pp. 33-34). 

să aibă loc această reactualizare, ca în exemplul 
următor. 


„SOCRATE O vei afla îndată; căci nu aş putea 
spune că nu le-am urmărit gândul cu atenţie; eram 
tot numai urechi şi spusele lor mi s-au întipărit 
bine în minte. Am să încerc să-ți povestesc totul de 
la început, aşa cum a fost. (...)'37 


Acest exemplu este unul de redare indirectă, 
iar o redare directă ar putea fi: 


„SOCRATE: Bun venit lon! De unde ai sosit acum la 
noi? De-acasă, din Efes? 


ION: O, nu, Socrate, de la Epidaur, de la sărbătorile 
lui Asclepios. 


SOCRATE: Închină cei din Epidaur zeului şi o 
întrecere între rapsozi? 


ION: De bună seamă, ca de altfel şi întreceri în 
toate celelalte arte ale Muzelor. 


SOCRATE: Şi, spune-mi, ai luat şi tu, în numele 
nostru, parte la întrecere? Şi ce ai reuşit să faci? 


ION: Noi am fost, Socrate, cei care am luat primele 
premii. 

SOCRATE: Mă bucur. Acum vezi să biruim şi la 
Panatenee. 


37 Platon, Euthydemos, în Opere, Vol, III, ediţie 
îngrijită de Petru Creţia, interpretările dialogurilor de 
Constantin Noica, traducere, lămuriri preliminare şi 
note la Euthydemos, Gabriel Liiceanu, Editura Ştiinţifică 
şi Enciclopedică, Bucureşti, 1978, p. 71. 

ION: Cu voia zeului aşa va fi. 


SOCRATE: Crede-mă lon, adesea v-am invidiat pe 
voi, rapsozii, pentru arta voastră. Căci vrednic de 
invidie e faptul că ea vă cere să purtați veşminte 
pline de podoabă, dar totodată vă sileşte să vă 
îndeletniciți cu mulţi poeţi şi buni, şi cu Homer 
îndeosebi, care e cel mai bun și mai zeiesc, şi să-i 
cunoaşteţi bine nu numai versurile, ci şi gândul”38. 


În cazul primului fragment, nespecificarea 
contextului în care a avut loc reactualizarea face ca 
această tehnică de redare a dialogului să aibă 
unele accente comune cu una dintre tehnicile 
utilizate de către pictori în perioada postrenas- 
centistă, cu o mise-en-abîme constând în a reda un 
tablou care redă acelaşi tablou ca într-o oglindire 
nesfârşită. Procedeul este aproape identic cu acela 
utilizat de Platon, care redă ceea ce a spus Socrate 
într-un moment pe care nu putem decât să-l 
presupunem ca fiind originar, dar a cărui origi- 
naritate este pusă sub semnul întrebării. Dacă în 
cazul celor mai multe dintre dialogurile lui Platon 
afirmaţia este legată direct de cel care o şi face prin 
indicarea numelui celui care vorbeşte, ca în ultimul 
caz, în Lysis atribuirea afirmațiilor, diferenţa dintre 
întrebare şi răspuns este dată tot de către verbe, în 
jurul cărora se structurează personaje, idei şi care 
acordă dialogului această formă specială. 
Referindu-se la structura aceluiași dialog (Lysis), 
Victor Goldschmidt consideră că alcătuirea aces- 
tuia este, dacă nu identică, cel puţin asemănătoare 


38 Platon, Ion, în Opere, vol. Il, p. 135. 

cu ale altor cinci dialoguri considerate ca fiind de 
„tinereţe”39. Evident că această grupare are în 
vedere nu forma dialogului, ci conţinutul și în 
funcţie de acesta are loc structurarea: 


„„„cele cinci dialoguri se apropie prin subiectele lor 
şi noi nu credem că ar fi efectul hazardului. Ni se 
pare deci legitim să le reunim sub titlul: în căutarea 
valorilor (ă la recherche des valeurs)”*0. 


Punctul comun după care este dată structura 
„aproape” similară a celor cinci dialoguri de 
tinereţe este faptul că fiecare dintre ele, nu importă 
că în forme diferite şi cu subiecte diferite, au totuşi 
în vedere, la modul generic, valorile, fie că este 
vorba de prietenie, artă etc. În pofida formei, 
finalitatea demersurilor nu ţine de o „ştiinţă pură” 
sau „obscură”, ci de una „hibridă” care se sprijină 
pe: a) exigenţele esenţiale ale raționamentului defi- 
nițional; b) analogiile comune împrumutate din 
lumea imaginilor. În jurul valorii care constituie 
noţiunea de definit se construiesc, într-o formă 
geometrică, consideră Goldschmidt, dialogurile şi 
pentru că acestea provin din acelaşi areal, modul 
de abordare trebuie să fie identic şi, prin analogie, 
şi structura trebuie să coincidă. Oricare dintre 





39 Cele cinci dialoguri ce fac parte din grupa „dialo- 
guri de tinereţe”, grupă propusă de V. Goldschmidt, 
sunt Euthyphron, Hippias Maior, Charmide, Laches şi 
Lysis. V. Goldschmidt, Les  Dialogues de Platon. 
Structure et methode dialectique, Presses Universitaires 
de France, Paris, 1963, p. 33. 

+0 Ibidem. 

dialogurile platoniciene au ca punct de pornire o 
situație banală în aparenţă, în Lysis aceasta este 
dată de o reacţie psihofizică a celui ispitit de 
Socrate: 


„ — Vrei, deci, să vii cu mine ca să-i vezi pe cei 
dinăuntru? - Mi-ar plăcea mai întâi să ştiu ce-aş 
avea de făcut şi care este băiatul cel mai frumos de 
acolo. - Fiecare cu preferatul său, Socrate. - Al tău 
cine este, Hippothales? Asta să-mi spui. Văzându-l 
că roşeşte la întrebarea mea, i-am zis: 0, 
Hippothales, (...)"41. 


Hippothales roşeşte și atunci Socrate intră în 
jocul fără sfârşit al răspunsurilor şi întrebărilor 
pentru a afla esenţa prieteniei; întrebări cărora, 
dacă le găseşti un răspuns, răspunsul va fi nesa- 
tisfăcător, nu va acoperi în întregime întrebarea şi 
aceasta va fi repusă aducând cu sine încă o 
neclaritate introdusă de răspunsul eșuat ce se 
adaugă întrebării inițiale. 

Dialogul ca formă a filosofiei nu a dispărut 
odată cu Platon. Această formă42 s-a perpetuat 


+1 Platon, Lysis, 204 c, p. 214. 

42 Printre încercările de a redefini dialogul filosofic 
şi a utiliza sintagma în contemporaneitate putem con- 
semna lucrarea Filosofie într-un timp al terorii. Dialoguri 
cu J]. Habermas şi J]. Derrida, traducerea de Marie- 
Louise Semen, Ciprian Mihali, Editura Paralela 45, 
2005, dialoguri consemnate de Giovanna Borradori sau 
Dialoguri Jorge Luis Borges-Ernesto Sabato, tradu- cere, 
postfață şi note Ileana Scipione, Editura Rao, 2005, 
mediate de către Orlando Barone. Giovanna 

până în contemporaneitate, dar într-o ipostază 
mult simplificată. În noua formă de dialog 
participanţii au alt statut, cei care sunt întrebaţi 
sunt niște autorităţi în domeniile de activitate. Deşi 
formal dialogul s-a păstrat, Gadamer consideră că 
această artă este pe cale de dispariţie şi că 
individul, în general, a dezvoltat o inaptitudine 
pentru  dialog+3 ce a survenit fie din: a) 
monologizarea comportamentului uman; b) modul 
ştiințific-tehnic de gândire;  c) experienţa 
autoînstrăinării şi însingurării în lumea modernă; 
d) starea de refuz de a comunica, folosită ca armă 
împotriva aparentei comunicări ce predomină 
viațasocială. 

Din perspectivă problematologică dialogul este 
văzut ca mod de utilizare a limbajului și presupune 
prezenţa a cel puțin două instanţe: cel care pune 
întrebarea şi cel care răspunde la întrebare -— 


Borradori va considera dialogul ca pe o „poveste foarte 
personală pentru un filosof dar care nu exprimă numai 
stilurile particulare de gândire ale celor ce participă la 
dialog (aici Habermas şi Derrida), dar pun în mişcare 
inclusiv nucleul teoriilor lor filosofice. Orlando Barone 
consemna: „cuvîntul dialoguri s-a impus prin alegerea 
concomitentă de către ambii protagoniști. Au fost 
eliminate alte opţiuni: discuţii, convorbiri, întîlniri. S-a 
glumit în legătură cu faptul că a plagia, după mai bine 
de două mii de ani, un titlu dat de Platon era mai puţin 
nedemn decât a căuta o originalitate nepotrivită.” 

+3 H. G. Gadamer, Adevăr şi Metodă, traducere de 
Gabriel Cercel, Larisa Dumitru, Gabriel Kohn, Călin 
Petcana, Editura Teora, 2001, p. 512. 

existând posibilitatea alternanţei rolurilor. Definiţia 
dată poate fi considerată suficient de deschisă 
pentru a intra sub incidenţa sa o structură gene- 
rală a dialogului. Cu toate acestea, un singur 
moment din istoria filosofiei răspunde exigenţelor 
problematologice, reprezentat de Socrate care a 
„ridicat interogativitatea la statutul de valoare 
supremă a gândirii'44. Această perioadă este 
ilustrată de dialogurile platoniciene. Meyer merge 
pe aceeaşi împărțire a dialogurilor lui Platon în trei 
etape; de tinereţe, de mijloc și de maturitate. Prin 
aceste departajări se poate sesiza cum interoga- 
tivitatea îşi pierde treptat din atribuţii. Dacă în 
prima etapă a dialogurilor, după cum afirmă 
Meyer, Platon a redat cu fidelitate spiritul socratic 
reprezentat printr-o  interogativitate radicală, în 
celelalte două perioade  interogativitatea se 
transformă treptat în afirmație: 


„În dialogurile aşa zis de maturitate, dialectica 
fundamentală a cunoașterii nu va mai avea nimic 
de-a face cu interogația. Concepţia logosului care 
va prevala atunci nu se va mai sprijini pe cuplul 
întrebare-răspuns şi va fi centrată pe evaluarea 
obiectivă a aserțiunii. Accentul nu va mai fi pus pe 
prezenţa unui interlocutor care chestionează şi care 
răspunde pentru a caracteriza logosul. (...) Enunţul 
nu este studiat ca răspuns, ci ca aserțiune, orice 
trimitere la problematicitate fiind eliminată din 
analiza cunoaşterii privind logosul”45. 


+ Michel Meyer, De la problematologie..., p. 81. 
+5 Ibidem, p. 91. 

Dialogurile platoniciene, luate în ansamblul lor 
şi ţinând cont de procesul de transformare pe care 
îl suferă interogațţia, îndeplinesc, după Meyer, două 
funcţii: a) o funcţie critică și b) o funcţie epistemo- 
logică minimală. În primul caz, al dialogurilor de 
tinereţe, între participanţii la dialog se constată o 
egalitate, fiecare dintre partenerii care iau parte la 
discuție poate avea calitatea atât de a pune 
întrebări, cât şi de a răspunde la întrebările 
interlocutorului său. Cu Socrate procesul de 
chestionare „încetează să mai fie apanajul celui 
care poate obţine răspuns deci, a celui mai tare”46 — 
ca răspuns la atitudinea impusă de sofişti, pentru 
care întrebarea constituia doar un prilej de a 
dovedi discipolilor că îşi merită banii: „interogația 
elevului moare în răspunsul dat (sau vândut)”. 
Funcţia critică vizează însă modul în care, prin 
intermediul procesului de chestionare, se reali- 
zează cunoaşterea. Ceea ce rezultă în urma 
chestionării nu reprezintă cunoașterea deplină, 
interogația menţine problematicitatea, adică arată 
că totul rămâne încă în discuţie. Funcţia 
epistemologică minimală îşi găseşte susținerea în 
paradoxul lui Menon: 


„Omul nu poate să caute nici ceea ce ştie, nici ceea 
ce nu ştie. Nu poate să caute ceea ce ştie, fiindcă 
ştie şi nimeni n-are nevoie să caute ceea ce ştie; nu 


46 Ibidem, pp. 83-84. 
+7 Ibidem, p. 84. 

poate să caute nici ceea ce nu ştie, fiindcă nu ştie 
ce anume să caute”f8. 


În virtutea acestui paradox chestionarea nu 
reprezintă un mediu care să favorizeze cunoaşterea 
şi implicit să o obţină. 

În acest context limbajul îşi dezvăluie dimen- 
siunile: a) argumentativă şi dialectică; b) semantică 
şi hermeneutică” în virtutea răspunsurilor 
(apocritice sau problematologice) care pot să stea 
în mod natural la o întrebare ce apare în ordinea 
dialogică. La o întrebare se poate răspunde în 
diverse maniere, Meyer5 încearcă să refacă traseul 
de la întrebare la răspunsuri, mizând tocmai pe 
această diversitate, cu scopul de a evidenția 
structura problematologică a dialogului filosofic: 

1)  Contestarea explicită a răspunsului  -— 
interlocutorul răspunde la răspunsul locutorului 
pentru a-l contesta. Acest tip de a răspunde poate 
fi exemplificat: 


„Socrate - Iar tu, nu eşti tu oare, Ion dintre greci, 
rapsodul cel mai bun? 


Ion - Ba chiar cu mult, Socrate. 


Socrate - Şi cel mai bun strateg? 





48 Platon, Opere, vol. II, traducerea dialogului 
Menon, Liana Lupaş şi Petru Creţia, note (Menon) Liana 
Lupaş, p. 387. 

4% Michel Meyer, Questions de rhetorique; langage, 
raison et seduction, Le Livre de Poche, 1993, p. 83. 

50 Ibidem, Pp. 84-85. 

lon - Poţi să fii încredinţat, Socrate, căci doar am 
învăţat lucrurile-acestea din Homer! 


Socrate - Atunci, în numele zeilor, lon, de ce oare, 
fiind în amândouă cel mai bun dintre eleni - şi ca 
strateg şi ca rapsod - de ce cutreieri recitând 
cetăţile greceşti în loc să cârmuiești armate? Îţi 
închipui cumva că grecii duc mare lipsă de un 
rapsod încununat cu aur, dar de loc de un 
strateg?”51 


2) Un alt răspuns - interlocutorul, mai puţin 
brutal, repune în întrebare ceea ce a spus 
locutorul oferind în mod simplu un alt răspuns la 
întrebarea pusă. Un exemplu în acest sens l-ar 
putea constitui următoarea secvenţă discursivă: 


„Socrate - Dar oare să jertfeşti nu înseamnă să 
dăruieşti ceva zeilor, iar să te rogi - să le ceri ceva? 


Euthyphron - Chiar aşa Socrate. 


Socrate - Atunci, potrivit acestor vorbe, pietatea ar 
fi ştiinţa de a da şi de a cere zeilor. 


Euthyphron - Ai prins foarte frumos ce voiam să 
spun, Socrate”52. 


3) Adjoncţiunea la răspuns - interlocutorul nu 
se opune răspunsului propus, ci îl completează. Cu 
acest tip de răspuns are loc translarea din stadiul 
argumentativ-dialectic al dialogului la cel semantic 
şi hermeneutic, răspuns exemplificat astfel: 





51 Platon, Opere, vol. II, traducere la Ion, Dan 
Sluşanschi, p. 149. 


52 Platon, Opere, vol.I, traducere la Futhyphron, 
Francisca Băltăceanu şi Petru Creţia, p. 278. 

„Ion - Nimic de zis, Socrate. Îmi este însă limpede 
că în privinţa lui Homer vorbesc, lucru recunoscut 
de toată lumea, mai bine decât orişicine şi sunt plin 
de idei, ceea ce nu mi se întâmplă în cazul altor 
poeţi. Vezi totuşi ce poate să însemne asta. 


Socrate - Chiar văd, Ion, şi mă aflu pe cale să-ţi 
dezvălui ce mi se pare că poate să însemne. Darul 
acesta al tău de a vorbi frumos despre Homer este, 
cum spuneam mai înainte, nu un meşteșug, ci o 
putere divină care te pune în mișcare, o putere ca 
aceea a pietrei pe care Euripide o numeşte de 
Magnesia, iar cei mai mulţi piatră de Heracleea. 
Într-adevăr, piatra aceasta nu numai că atrage 
inelele de fier, ci le transmite şi lor puterea de a 
săvârși acelaşi lucru...”53 


4) Tăcerea asentimentului - răspunsul este 
considerat a fi mai puţin frontal şi, în aceeaşi 
măsură ambiguu; în pofida acestei reţineri, între- 
barea pusă în discuţie este totuşi acceptată, de 
pildă această situaţie: 

„Socrate - Dar voi, rapsozii, nu tălmăciţi la rândul 

vostru spusele poeţilor? 


Ion - Şi asta e adevărat.”5+ 


5) Respingerea explicită a întrebării. Situaţia 
următoare poate fi elocventă în acest sens: 


„Menon - Şi chiar nu ţi se pare un raționament 
corect formulat, Socrate? 


Socrate - Nu, nu mi se pare.'55 





53 Idem, Ion, 533 c, d, pp. 139 -140. 
54 Ibidem, 535 a,p. 141. 

Respingerea întrebării nu închide dialogul 
filosofic, Meyer arată că în această situație pot 
exista cel puţin trei variante de continuare a 
dialogului: a) se invocă o problematică ce poate 
prelungi într-un mod adecvat discuţia; b) ridicarea 
unei alte întrebări care este considerată a fi mai 
potrivită - secvența precedentă, luată drept 
exemplu se continuă cu 


„Menon - Poţi să-mi spui de ce? 


Socrate - Pot. Am auzit nişte oameni, bărbaţi şi 
femei, pricepuţi la cele divine... 


Menon - Şi ce spuneau? 


Socrate - Lucruri adevărate, pe cât îmi pare mie, şi 
frumoase. 


Menon - Dar ce anume spuneau şi cine sunt ei?”56 


După respingerea întrebării, apare un dezechi- 
libru în structurarea dialogului. Discuţia se reia 
printr-o suită de întrebări şi răspunsuri de 
tatonare. Menon pare să vrea o explicație. Socrate 
la rândul lui îşi momeşte interlocutorul prin 
răspunsuri scurte şi evitând cumva un răspuns 
direct, dar suficient de deschis încât Menon să 
vadă că discuţia cu Socrate va continua și poate că 
va primi răspunsul pe care îl aștepta. Ultima 
variantă, potrivit lui Meyer, de continuare a 
dialogului ia în calcul din partea interlocutorului c) 


55 Idem, Menon, 81 a, p. 387. 
56 Ibidem. 

o tăcere politicoasă înțeleasă ca lipsă de interes 
pentru întrebare. 

Cel care pune întrebarea și cel care răspunde 
asigură în cadrul dialogului, prin simpla inversare 
a rolurilor, instalarea diferenţei problematologice. 
Schimbarea rolurilor, conchide Meyer, prescrie 
recunoaşterea a ceea ce va fi întrebare sau răs- 
puns. De aici rezultă că semnele care indică în 
mod clar interogativitatea pot să dispară fără să se 
producă o indistincţie între întrebare şi răspuns. 

În cea de-a doua ipostază (nondiferența 
problematologică) se pleacă de la o întrebare a cărei 
relație cu răspunsul este indistinctă. În pofida 
acestei imposibilități de diferenţiere a întrebării 
față de răspuns, pentru că răspunsul se constituie 
ca tematizare a problemei, întrebarea poate fi 
repusă, însă fără să sufere modificări, cu posibi- 
litatea de a primi răspunsuri diferite. În această 
situaţie se poate regăsi discursul istoriei. Renun- 
ţând la pretenţia de a fi o ştiinţă, constrânsă de 
inexistența unei metode de studiere a eveni- 
mentelor, istoria a fost văzută mai degrabă ca 
narațiune5?.  Inclusă genului epic, istoria se 
diferențiază de roman, de pildă, prin aceea că 
descrierile sale se bazează pe fapte adevărate. Cel 
care scrie istorie, afirmă Veyne, nu este obligat să 
captiveze cititorul - poate să fie plictisitor fără a 
pierde ceva din valoarea faptului descris: 





57 Paul Veyne, Cum se scrie istoria, traducere din 
limba franceză de Maria Carpov, Editura Meridiane, 
Bucureşti, 1999, Pp. 19-20. 

„istoria nu are nici o exigenţă: atâta vreme cât sunt 
povestite lucruri adevărate ea este satisfăcută. Ea 
nu caută decât adevărul, dar nu este ca ştiinţa, 
care caută rigoarea. Nu impune norme, nu se 
sprijină pe nici o regulă a jocului, pentru ea nimic 
nu este inacceptabil. Aceasta este caracteristica cea 
mai originală a genului istoric”58. 


Narațiunea de tip istoric pare a accepta, ca 
structură, două concepte în jurul cărora discursul 
se dezvoltă: evenimentul şi adevărul istoric. 
Collingwood transformă evenimentul în obiect al 
istoriei5%. Obiect al istoriei, după afirmaţia lui 
Collingwood, devine numai evenimentul care se 
epuizează întâmplându-se și nu posedă condiţii de 
durată în existenţă; inexistența unor astfel de 
conjuncturi face ca evenimentul să devină 
perceptibil ca obiect al gândirii istorice. 

Această exigență impusă de Collingwood joacă 
rolul unui selector. Se acumulează o serie de date 
care pot să ofere răspunsuri plauzibile la condiţiile 
ce au dus la apariţia unui eveniment şi conse- 
cințele acestuia. Evenimentul este recompus de 
către istoric prin intermediul dovezilor scrise, 
orale sau materiale. În spaţiul rămas liber dintre 
dovezi istoricul reconstituie, utilizând tehnici ce 
aparţingenului literar, evenimentul. 

Pentru istoric dovezile, mărturiile reprezintă 
argumente bazate pe autoritate. Coroborarea argu- 
mentelor bazate pe autoritate şi a credințelor 


58 Ibidem. 
59 R. G. Collingwood, The Historical imagination, The 
Clarendon Press, Oxford, 1935, p. 5. 

istoricului are drept rezultat adevărul istoric 


(historical  truth)s0. Adevărul istoric, după 
Collingwood, trebuie să meargă dincolo de ceea ce 
spun argumentele bazate pe autoritate. 


Collingwood vorbeşte de două căi! prin care 
autoritatea poate fi depăşită: 1) perspectiva critică 
(critical way) și 2) perspectiva constructivă 
(constructive way). Collingwood pare a fi adeptul 
perspectivei constructive în cadrul căreia 
imaginația joacă un rol important: 


„Dacă privim marea şi vedem o navă, şi după cinci 
minute privim din nou şi percepem nava într-un loc 
diferit, va trebui să ne-o imaginăm ca ocupând 
poziţii intermediare pe distanța parcursă cât timp 
nu am privit-o”62. 


Situaţia reprezintă, în opinia lui Collingwood, 
modalitatea prin care istoricul gândeşte istoria 
(historical thinking). 

Istoricul presupune, crede, îşi imaginează, pe 
baza unor mărturii, că evenimentele s-ar fi 
desfășurat într-un anumit mod. Posibilitatea de a 
selecta doar anumite fapte creează situația în care 
acelaşi eveniment istoric este descris, analizat, 
sintetizat, interpretat ad infinitum, răspunsurile 
cercetătorilor fiind diferite. Această capacitate a 
istoriei, de a da răspunsuri diferite la una și 


60 Ibidem, p. 10. 
61 [bidem, p. 12. 
62 [bidem, p. 13. 

aceeaşi problemă, s-a constatat şi în cazul criticii 
literares3. 

Ca tehnică de scriere, discursul istoric se 
constituie dintr-o „juxtapunere de descrieri care nu 
sunt de același nivel'et. Inadvertența dintre 
niveluri este creată de tipul faptelor. De pildă, în 
cadrul aceluiaşi discurs vom regăsi secvenţe 
discursive care, dacă ar fi decontextualizate, ar 
putea să treacă drept literatură sau sociologie: 


„Mese luxoase, unde strălucesc tuia şi fildeşul, 
paturi acoperite cu stofe cusute cu aur, cupe de 
dimensiuni mari, elegante în diversitatea lor, toate 
la fel de preţioase; aici sticlărie cu reliefuri mește- 
şugite; dincolo cleştar fără cusur; aiurea argint cu 
limpezi licăriri şi aur cu străluciri fulgeră- 
toare(...)”65. 


Sau: 


„În general, procentul de mortalitate infantilă este 
extrem de ridicat 45%. La naştere, speranța de 
viață poate fi apreciată la 30 de ani cel mult, iar 





63 „Disciplina cu care va putea fi comparată istoria 
este critica literară; căci se ştie bine că ceea ce spun 
manualele despre Racine este partea cea mai mică din 
ceea ce s-ar putea spune despre acest autor; o sută de 
critici care ar scrie o sută de cărți despre Racine le-ar 
scrie care mai de care mai diferit, mai adevărat şi mai 
subtil (...).” Paul Veyne, Cum se scrie istoria, p. 63. 

64+ Ibidem, p. 61. 

s5 Philippe Aries și Georges Duby (coordonatori), 
Istoria vieții private. De la Imperiul Roman la anul o mie, 
vol.II, traducerea de lon Herdan, Editura Meridiane, 
Bucureşti, 1994, p. 68. 

longevitatea medie de 45 de ani la bărbați, dar la 
numai 30/40 de ani la femei, din pricina naşterilor 
imposibile sau a febrelor puerperale”6. 


Descrierea cronologică a faptelor ar reprezenta, 
în opinia lui Veyne, tipul de scriitură specifică 
discursului istoric: 


„Constantin moare şi el în 1028. Continuitatea 
dinastică este asigurată de către fiica acestuia, Zoe, 
care, neavând fii, se căsătoreşte de două ori: cu 
Roman Argyros (Roman al III-lea), ucis din ordinul 
ei în 1034, apoi cu Mihail al IV-lea (1034-1041), 
fratele unui eunuc de la Curte. Zoe îl adoptă atunci 
pe Mihail al V-lea, nepot de frate al soţului ei; el 
este însă forțat să abdice în 1042 (...)'%7. 


Descrierea cronologică apare în discursul 
istoric administrată cu parcimonie, fiind consi- 
derată un soi de „versiune școlară”st de expunere a 
întâmplărilor, dar şi cea mai eficientă pentru că are 
capacitatea de a comprima lucrurile şi a reliefa 
doar ceea ce contează în economia textului. Aceste 
tipuri de descriere se pot regăsi în aceeaşi unitate 
discursivă, motiv pentru care este greu de făcut 
distincție între modurile discursive de redare a 
istoriei. Deși sunt unele discursuri istorice care 
adoptă, pe lângă descrierea cronologică a faptelor, 
modalități de exprimare proprii, de pildă, 
literaturiişși domină întregul discurs, genul poate fi 
remarcat cu uşurinţă: istoria romanțată şi 
monografia - gen 


66 Ibidem, p. 167. 
67 Ibidem, p. 269. 

care acceptă date statistice şi elemente ale 
discursului sociologic. Cele două genuri sunt, în 
acelaşi timp, revendicate de către literatură şi 


sociologie. 
Discursul istoriei pare a nu avea la bază vreo 
regulă de compoziţie strictă şi proprie, ci 


interferează cu celelalte domenii ale cunoaşterii şi 
pare a prelua de la fiecare procedeele şi tehnicile 
care îl pot conduce spre o exprimare cât mai fidelă 
a evenimentelor. Adevărul la care istoria accede 
este unul contextualizat deoarece: a) evenimentul 
descris de istorie face parte dintr-o situație 
compusă dintr-o multitudine de fapte (faptul e 
văzut aici ca un decupaj al realității) pe care 
istoricul le selectează în mod arbitrar; b) în 
descrierea unui eveniment, dacă mărturiile sunt 
incomplete, istoricul poate utiliza propria 
imaginație pentru a-l reda integral. Strategiile 
discursive utilizate de istoric par a lua în calcul și 
publicul căruia i se adresează. Descrierea 
cronologică este frecvent utilizată ca tehnică 
narativă în manualele de istorie. În cazul tratatului 
de istorie - publicul fiind unul informat și 
specializat - se poate constata o alternanță între 
tipurile de descriere utilizate. 

Aceste elemente particularizează discursul 
istoric transgresând evenimentul ca atare ce poate 
fi abordat şi într-un alt registru al cunoașterii, fără 
suprapuneri sau confuzii. 

În ipostaza diferenţei neproblematologice, se 
poate regăsi discursul științific, deşi diferența 
dintre întrebare şi răspuns este netă, răspunsul nu 

tematizează propria problemă, ci se constituie ca 
altceva, ceva cu totul separat decât întrebarea 
pentru care stă ca răspuns. Dacă avem următorul 
fragment: 


„„„„componentele unui organ sunt celule, ale unui 
organism  (multicelular) sunt organe, ale unei 
populaţii sunt organisme, ale unui ecosistem sunt 
populaţii, ale unei biosfere sunt ecosisteme. În 
consecinţă, relaţia care există între diversele nivele 
biotice nu este aceea de incluziune. De exemplu nu 
este sigur că B1 include B2, adică nu orice celulă 
este un organ. Ceea ce e într-adevăr sigur este că 
orice organ (sistem la nivelul B2) este compus din 
celule (sisteme de nivelul B1). Cu alte cuvinte, 
compoziția oricărui organ este o mulțime de celule. 
Adică, dacă x este un organ (sau membru al 
mulțimii B2), atunci compoziţia lui x este aceea a 
unei mulțimi incluse în mulțimea B1 (de sisteme 
celulare). Atunci putem să spunem că nivelul 
celular precede nivelul organal în sensul pe care 
tocmai l-am explicat.”6 


În ştiinţele exacte, fizică, chimie, biologie etc, 
faptele observate reprezintă „experiența  sedi- 
mentată care  ocoleşte întrebarea.'70 Dualitatea 
aporetic-problematologic permite, consideră Meyer, 


s Mario Bunge, Ştiinţă şi filosofie, studiu 
introductiv, selecţie şi coordonare Călina Mare, în 
româneşte de Mircea Balaiş, Alexandru Viorel Mureşan, 
loan A. Popa, Dumitru Radulian, controlul traducerii, 
Acsinte Dobre, Editura Politică, Bucureşti, 1984, 
pp. 275-276. 

70 Michel Meyer, De la problematologie..., p. 320. 

ca obiectul cercetării să fie conceput ca rezultat. De 
unde imposibilitatea interogării faptului ca atare 
fără a ţine seama de explicaţiile consecutive. 
Această stare de lucruri conduce inevitabil spre o 
detaşare clară a problemei de rezolvat de soluţia pe 
care o propune. Diferența este adâncită şi de 
formele eterogene în care apar, pe de o parte, 
problemele ştiinţei şi, de cealaltă parte, soluţiile 
acestora. 

Ultima posibilitate vizează nondiferența 
neproblematologică, ce ar caracteriza discursul 
religios, întrebarea nu se distinge de răspuns, iar 
răspunsul nu se constituie ca  tematizare a 
cuplului indistinct. Este un factor ce determină ca 
întrebările din acest domeniu să fie unice, la fel ca 
răspunsurile lor. Se constată o simplă repetiţie, 
atât a întrebărilor, cât şi a răspunsurilor, fără ca 
formele lor să fie alterate. Discursul religios, în 
ansamblul său, vizează elemente structurale ale 
diverselor credinţe, indiferent de natura lor, care 
nu se modifică. Apariţia unor deformări ale 
fundamentelor unei credințe ar conduce, în cel mai 
bun caz, la deviații şi atunci s-ar lua în calcul o 
altă formă de credinţă. Discursul religios 
perpetuează problemele aşa cum au fost ele 
relevate de către divinitate; o problemă, o dată 
rezolvată, nu mai acceptă o alternativă. Pentru un 
creştin, problema apariţiei curcubeului pe cer după 
ploaie nu va avea niciodată o semnificaţie 
ştiinţifică, în pofida existenţei uneia, ci va fi 
semnul legământului pe care divinitatea îl încheie 
cu oamenii. Discursul biblic, un discurs complex, 

care dizolvă elemente ale discursului filosofic 
(componenta etică, morală), istoric, sociologic, 
antropologic, ştiinţific etc. poate fi perceput ca 
discurs care prescrie forma neproblematologică şi 
nediferențiată a majorității discursurilor religioase 
pentru creştinism. Drept exemplu, dacă problema 
nu capătă, prin intermediul divinității, o rezolvare 
tranşantă, sau dacă nu este percepută ca 
rezolvată, se perpetuează ca enigmă şi nu suportă 
nici un fel de rezolvare.  Acceptă cel mult 
interpretări: 


„Şi domnul a zis: Nu te apropia aici! Ci scoateţi 
încălțămintea din picioarele tale, că locul pe care 
calci este pământ sfânt!”71. 


Din perspectiva problematologică, interpre- 
tarea în această manieră nu este altceva decât 
„substituirea unui răspuns cu un altul”72 şi rolul ei 
nu este de a stabili răspunsuri, a rezolva probleme. 
O interpretare a exemplului anterior o face Sfântul 
Maxim Mărturisitorul prin ceea ce numește 
Tâlcuirea duhovnicească a încălțămintei pe care şi-a 
scos-o Moise: 


„Poate acest lucru l-a aflat şi acel mare Moise la 
începutul vieţuirii întru cunoştinţă, când s-a 
apropiat să vadă în rug lumina tainic închipuită, 
învăţat de glasul dumnezeiesc, care zicea: Dezleagă 
încălțămintele din picioarele tale, căci locul în care 





71 Biblia, Editura Institutului Biblic şi de misiune al 
Bisericii Ortodoxe Române, București, 1982, Ieşirea 3, 
p. 70. 

72 Michel Meyer, Langage et litterature..., p. 80. 

stai e pământ sfânt. A învăţat că sufletul trebuie să 
se desfacă cu putere de alipirea la toate cele 
trupeşti, când porneşte prin contemplație pe dru- 
mul cunoaşterii şi înţelegerii celor mai presus de 
lume, şi să se înstrăineze prin lepădarea încălță- 
mintelor, cu desăvârşire, de viața de mai înainte, 
ataşată trupului”75. 


Pentru omul credincios divinitatea dezvăluie 
cuvântul care conține deopotrivă şi întrebarea și 
răspunsul, fără a face o distincţie clară între ele. 
Unicitatea cuvântului spus de divinitate conduce la 
repetiţie. 

În consecință, scopul modelului problemato- 
logic, acolo unde el funcționează pe deplin, este 
următorul: a) de a afla ce întrebare trebuie să se 
pună, b) de a demarca problemele solubile de cele 
insolubile, c) de a preciza ceea ce contează ca 
soluție. 


73 Sfântul Maxim Mărturisitorul, Ambigua. Tălcuiri 
ale unor locuri cu multe şi adânci înţelesuri din Sfinţii 
Dionisie Areopagitul şi Grigorie Teologul, traducere din 
greceşte, introducere şi note de Dumitru Stăniloae, 
Editura Institutului Biblic şi de Misiune al Bisericii 
Ortodoxe Române, Bucureşti, 1983, p. 186. 

II. 
Perspectiva problematologică 
asupra limbajului 


1. Genurile filosofiei între disoluţie 
şi literatură 


1.1. Formă şi conţinut: elemente pentru 
discernerea structurii discursului 


Dacă acordăm limbajului calitatea de funda- 
ment al discursului, putem lua în considerație o 
definiție grosso modo a acestuia din urmă. Con- 
form acestei definiții, distingem părţile componente 
precum și structura tuturor celorlalte forme de 
discurs. O astfel de structură ar corespunde 
exigenţelor impuse de un domeniu sau altul, în 
funcţie de conținuturile vehiculate. După gen 
(ştiinţific sau literar), discursul acceptă un limbaj 
formalizat sau natural. Perspectiva dihotomică 
(ştiinţă vs. literatură) asupra discursului ar pozi- 
ţiona filosofia într-o nouă paradigmă, cea 
comunicaţională, şi ar redeschide discuţia asupra 
genurilor filosofiei. 

Problema formei luată de diferitele genuri 
filosofice conturează în cultura contemporană un 
spaţiu de dezbatere generator de răspunsuri, 
soluții multiple, ce dau naștere, tocmai prin 
diversitatea lor, unei noi direcţii în filosofie. În 

contemporaneitate, filosofia cunoaşte o mutație — 
fiind percepută ca „artă de a gândi, mai degrabă 
decât modalitate riguroasă, logic-deductivă”. În 
această împrejurare, „filosofia pare să treacă drept 
una din speciile literaturii contemporane”!. Oferind 
o nouă imagine, filosofia cunoaşte trei mari 
tematizări? care ar putea să justifice ipostaza de 
specie a literaturii contemporane. Tematizările nu 
cunosc o evoluție etapizată riguros, ci se întrepă- 
trund, supraviețuiesc şi se dezvoltă pe aceleaşi 
coordonate. Ele sunt importante ca imagine de 
ansamblu a evoluției filosofiei, reprezentarea 
propusă, e drept, nu este uniformă, ci cunoaște 
unele accente şi legitimează, până la un anumit 
punct, forma actuală a filosofiei. Astfel, într-o 
primă etapă, filosofia aspiră spre un discurs 
ştiinţific, în care, conform lui Aurel Codoban, sunt 
incluși Marx, Freud, reprezentanții pozitivismului 
logic sau ai structuralismului francez. Ea 
asimilează şi, în acelaşi timp, dezvoltă, pe propriul 
domeniu, noile teorii şi descoperiri ştiinţifice. Dacă, 
în acest caz, filosofia, ca tendinţă, ţine să fie cât 
mai aproape sau în pas cu ştiinţa, în cel de al 
doilea, tematizarea o situează pe un plan diametral 
opus: cel al literaturii. Filosofia nietzscheeană, 
existenţialismul,  deconstructivismul etc. sunt 
discursuri filosofice care împrumută forma 
literaturii. Cea de-a treia tematizare a filosofiei, aşa 





1 Aurel Codoban, Filosofia ca gen literar, ediţia a II 
a, revăzută şi adăugită, Idea Design & Print, 2005,Cluj, 


p.8. 
2 Ibidem, pp. 5-11. 

cum consideră autorul invocat, se realizează prin 
comunicare şi limbaj, metafilosofie şi, prin autode- 
finire, ca practică a semnificării. Filosofia se vede 
pe ea însăși, în aceste circumstanţe, discurs 
cultural scindat de practica discursivă, pe de o 
parte, într-un discurs preponderent monosemic, 
referențţial, ce trimite direct la obiect şi, de altă 
parte, un discurs preponderent polisemic. Din 
prima categorie ar putea să facă parte discursul 
matematicii, fizicii, chimiei. Tipuri de discursuri ce 
implică, pe de o parte, precizie, un tip de raţiona- 
ment logic strict, iar de cealaltă parte refuză 
figurile de stil, digresiunile, glumele, lirismul etc. și 
ar presupune următoarele proprietăţi: 1) simboluri 
specifice (matematicii, fizicii sau chimiei); 2) con- 
ţine termeni specifici; 3) se prezintă sub forma 
unui raționament; 4) evită figurile de stil; 5) 
asertează un anumit număr de fapte; 6) rămâne 
ermetic pentru profani. Fiecare dintre tipurile de 
discurs ştiinţific enumerate deţine o serie de 
elemente care îi definesc sfera şi o particularizează. 
De pildă, discursul matematic utilizează ca forme 
de expresie definiția, demonstraţia, exerciţiul, 
discuția, comentariul. Datorită acestor forme 
considerate unități de sine stătătoare, tendința 





3 Yves Gentilhomme, La voie moyenne. Statut 
discursif du texte mathematique, în Denis Mieville et 
Alain Berrendonner avec la collaboration de Christiane 
Tripet, Logique, discours et pensee. Melanges offerts a 
Jean Blaise Grize, Peter Lang SA, Edition scientifiques 
europâennes, Bern, Berlin, Frankfurt /M, New York, 
Paris, Wien, 1997, p. 89. 

discursului matematic, şi nu numai, este aceea de 
a se profila, în aparenţă, fragmentar. Motiv pentru 
care discursul matematic a fost considerat ca fiind 
„susceptibil de a fi decupat în minitexte”4. În pofida 
acestei senzaţii de scindare, unitatea textului nu 
are de suferit. 

Discursul preponderent polisemic, autorefe- 
renţial, se prezintă pe sine ca obiect. Autorefe- 
renţialitatea este proprie discursurilor din domenii 
ca: literatură, istorie, sociologie etc. Acest criteriu 
de separație între discursul ştiinţific şi cel literar a 
început să funcţioneze abia în prima parte a 
secolului al XIX-lea; pentru că la sfârşitul secolului 
al XVIII-lea nu era încă trasată o linie clară de 
demarcaţie între cele două tipuri de discurs. Chiar 
Dicţionarul Academiei Franceze consemnează o 
definiție dată ştiinţei care face trimitere la cuvântul 
literatură: „orice gen de ştiinţă şi de doctrină”5. La 
sfârşitul secolului al XVIII-lea şi începutul sec. al 
XIX-lea, stilul în care au fost scrise o serie de opere 
ştiinţifice sau literare poartă amprenta acestei 
indistincţii. Istoria Științelor Naturii a lui Buffon 
este luată, deseori, drept exemplu în acest sens. 
Opera lui Buffon a fost scrisă utilizând stilul 


+ Ibidem, p. 101. 

SLuis de Bonald, Des sciences, des lettres et des 
arts, (1807), in Guvres. Melanges litteraires, politiques et 
philosophiques, Paris, 1852, pp. 294-296, apud. Wolf 
Lepenies, Les trois cultures. Entre science et litterature 
l'avenement de la sociologie, traduit de lallemand par 
Henri Plard, Edition de la Maison des sciences de 
homme, Paris, 1991, PP. 8-9. 

literar6, care pentru acea vreme primează în pofida 
stilului riguros. Acelaşi lucru se întâmplă şi în 
cazul operelor literare, de pildă romanele lui 
Balzac, ce suplineau rolul pe care sociologia îl va 
deține ceva mai târziu, caracterizate printr-un 
discurs ce a renunțat aproape în totalitate la 
tehnicile literaturii, într-o formă influențată 
puternic de științele exacte. Forma mascată în care 
ştiinţa este revelată pune în evidenţă un raport cu 
literatura în care „conținutul se întreține cu 
forma””, iar literați, filosofi şi teologi precum 


„Massillon, Montesquieu, Bossuet şi La Bruyere 
sunt reprezentanţii unei literaturi teologice, politice, 
istorice şi morale; aceştia sunt reprezentanţii 
disciplinelor în care rezultatele sunt inseparabile de 
forma în care ele sunt prezentate”8. 


Ruptura dintre discursul literaturii și cel al 
ştiinţei este percepută ca fiind semnul modernităţii 
şi, implicit, al decadenţei. Separarea produsă între 
discursul ştiinţific şi cel literar a avut implicaţii 





6,Pentru secolul al XVIII-lea, Istoria ştiinţelor Naturii 
a lui Buffon este un best-seller. Primele volume, apărute 
în 1749, s-au epuizat în câteva săptămâni; opera este 
reeditată în acelaşi an. În total, în Franța, au circulat 
250 de ediţii populare ale Istoriei Ştiinţelor Naturii.” (Wolf 
Lepenies, Les trois cultures. Entre science et litterature 
l'avenement de la sociologie, p. 2.) Concluzia la care 
ajunge Lepenies este aceea că opera lui Buffon arată 
clar faptul că ştiinţele naturii şi literatura puteau până 
la urmă să creeze un corp comun. 

7 Wolf Lepenies, op. cit, p. 8. 

8 Ibidem. 

asupra modului în care discursul filosofic a 
evoluat, dar filosofia nu a putut să renunţe la una 
în favoarea celeilalte şi, în acelaşi timp, nu poate 
admite aceste două „genuri” în forma lor pură. 
Practica discursivă o şi demonstrează; cele două 
„genuri”9 se pot regăsi deopotrivă în cadrul 
aceleiași secvenţe  discursive, prin alternanță. 
Astfel, în discursul filosofic vom regăsi accente ale 
celor două tipuri discursive primare. E drept însă 
că în jurul lor se va structura, în funcție de 
pregnanţa componentelor ce ţin de știință sau de 
literatură, întreaga filosofie şi, aşa cum vom arăta 
pe parcurs, aceste tendinţe nu pot fi eliminate, ci 
doar reduse la funcţii precise. Dihotomia știință -— 


9 În lucrarea sa, Cearta cu filosofia, eseuri, ediţia a 
III-a, Humanitas, Bucureşti, 2005, pp. 57-58, Gabriel 
Liiceanu realizează o departajarea a genurilor filosofiei 
având ca punct de plecare matrici ale gândirii: 1) 
gândirea este adresativă; putem avea de a face cu o 
gândire auto-adresativă-monologală, hetero adresativă, 
monopersonală,  pluripersonală, specializată sau 
nespecializată - tipuri de gândire cărora le-ar putea 
corespunde, aşa cum preconizează autorul, anumite 
tipuri de expresie: jurnalul filosofic, epistola filosofică, 
prelegerea filosofică, discursul filosofic, cuvântarea; 2) 
gândirea dialogică - dialogul filosofic; 3) gândirea 
rapsodică, căreia i-ar corespunde fragmentul filosofic, 
aforismul; 4) gândirea liber asociativă - eseul filosofic; 5) 
gândirea sever discursivă cu cele două forme: discursiv- 
exhaustivă, căreia i-ar corespunde sistemul filosofic, 
tratatul, şi cea discursiv-specializată, gândire care ar 
capătă forma studiului filosofic, monografiei. 

literatură nu poate fi suprimată în favoarea uneia 
sau alteia. Discursul filosofic le va prelua însă pe 
amândouă, iar rolul lor va fi redus la acela de 
instrumente prin intermediul cărora filosofia îşi 
construieşte propriul discurs. 

Aderența conţinutului filosofic la forma în care 
se prezintă atrage atenţia asupra unei alte 
posibilități de definire a discursului filosofic prin 
criteriul formei!0. Conceptul de formă capătă, în 
acest context, două accepţii: a) forma discursivă - 
adică dimensiunea exterioară a discursului 
filosofic; b) forma conținutului - adică articulațiile 
interioare ale discursului care, prin congruența 
elementelor, trimit inevitabil la forma discursivă. 
Un posibil răspuns la întrebarea „ce este discursul 
filosofic?” ar putea fi conturat dacă s-ar avea în 
vedere următoarele aspecte: 1) natura discursului 
filosofic între un grad zero!! şi abatere: a) dacă 


10 Constantin  Sălăvăstru, Critica  raționalităţii 
discursive..., pp. 17-61. 

11 Noţiunea de grad zero este introdusă de Roland 
Barthes şi permite o rezolvare a situaţiei pe care teoria 
clasică a limbajului nu o putea oferi: „...scriitura a 
parcurs astfel toate etapele unei solidificări treptate: mai 
întâi obiect al privirii, apoi al acţiunii şi, în sfârșit, al 
crimei, ea trăieşte astăzi un ultim avatar, absenţa; în 
aceste scriituri neutre numite aici “gradul zero al 
scriiturii”, putem surprinde cu ușurință însăşi tendinţa 
unei negări şi neputinţa de a o împlini continuu...” 
Roland Barthes, Le degre zero de l'ecriture, Editions du 
Seuil, 1953, pp. 7-10, în româneşte Roland Barthes, 
Romanul scriiturii, antologie, selecție de texte şi 


74 


Laura Ciubotăraşu-Pricop 





discursul filosofic nu are un grad zero la care să se 
raporteze, atunci sensurile și semnificațiile 
conceptuale puse în circulație, înscrise în aceeaşi 
temă de autori diferiţi, pot fi distincte. Această 
situaţie are drept consecință: b) discursul filosofic 
beneficiază de o multitudine de grade zero ale 
discursivităţi!?, adică se situează ca abatere de la 
normă dată de celelalte tipuri de discurs în funcţie 
de acceptarea sau neacceptarea sensurilor acor- 
date conceptelor utilizate în construcţii discursive 
diferite. 2) Identificarea mărcilor  receptării 
discursului filosofic13; comparativ cu alte instanţe 
discursive, de pildă cea ştiinţifică, ce dispune de 
mărci de receptare care o particularizează, precum 
exactitatea, discursul filosofic nu dispune de 
indicatori proprii care să îi asigure o percepere 
uniformizată, motiv pentru care actul de receptare 
al unui discurs filosofic este unic. Această situaţie 
determină două tipuri de  condiţionări: a) 
extradiscursive şi supraindividuale, adică toate 
elementele care ţin de amplitudinea, profunzimea, 
diversitatea receptării discursului filosofic, 
receptare ce se desfăşoară pe anumite coordonate 
spaţiale şi temporale (spaţiul cultural, timpul 
istoric şi contextul); b) discursive şi individuale, 
condiţionări ce asigură sensurile personalizate şi 


traducere Adriana Babeţi şi Delia Şepeţean-Vasiliu, 
prefață Adriana Babeţi, postfață Delia Șepeţean-Vasiliu, 
Editura Univers, Bucureşti, 1987, p. 50. 

12 Constantin  Sălăvăstru, Critica  raționalităţii 
discursive..., p. 26. 

13 Ibidem, p. 30. 

ţine în exclusivitate de cunoştinţele celui care 
captează discursul. 


Înainte de a avea o „formă” vom avea un 
material de prelucrat, ceva ce trebuie sau dorimsă- 
l transformăm, de aceea forma este întotdeauna un 
rezultat la care se ajunge prin utilizarea unor 
tehnici. O idee poate fi genială, dar, dacă nu este 
prelucrată, nu capătă forma cea mai adecvată 
capabilă să o pună în valoare, acea sclipire de 
genialitate se pierde. O dată însă șlefuită, ideea se 
îndepărtează de tehnica utilizată în modelarea ei: 
ceea ce contează e rezultatul final. Poate fi şi 
acesta motivul pentru care forma exterioară a 
discursului filosofic a fost percepută ca „accident”, 
„modă” sau „opţiune arbitrară legată de tempera- 
mentul filosofilor”14. Analiza s-a fixat, dacă se are 
în vedere o formă unitară a filosofiei, fie ea şi una a 
conținutului, pe scrierile fiecărui autor de filosofie 
în parte, mizându-se pe componentele particula- 
rizante, dar avându-se în permanenţă în atenţie 
elementele comune cu ale altor gânditori. Tema 
supusă dezbaterii, constituentele necesare confi- 
gurării curentelor filosofice şi a şcolilor ce aveau 
fixate în interior unul sau mai multe sisteme 
filosofice. Rezultatul acestor analize raportate în 
permanenţă la alte texte propuneau o „imagine 
uniformizată”15 a filosofiei. 





14 Gabriel Liiceanu, Cearta cu filosofia, p. 57. 
15 Ibidem. 

1.2. Discursul filosofic ca manifestare a 
limbajului 


Discursul filosofic suportă o tipizare sau o 
departajare în genuri? Sau am putea vorbi, aşa 
cum face Jan Hacking , despre genuri indiferente 
sau genuri interactive?1* Caz în care genul (kind) 
desemnează o structură ce permite clasarea indi- 
vizilor sau a unor lucruri particulare. Genul 
indiferent nu ar fi afectat de clasamentul și de 
caracterizările impuse, pe când genul interactiv ar 
reacționa la aceste clasificări. Ştiinţele naturii ar fi 
de gen indiferent, pe când cele sociale de gen 
interactiv - pentru că vizează omul, iar clasificările 
indivizilor şi ale grupurilor umane le determină, 
într-o oarecare măsură, identitatea. 


Se oscilează între încercările de a stabili o 
formă discursivă a filosofiei care discerne între 
genurile cu o valoare şi aplicabilitate predominant 
didactică şi o perspectivă care conduce la o 
dizolvare a tuturor genurilor. 


„Nu rămâne decât scriitura ce se scrie pe sine, ca 
mediu în care fiecare text este întreţesut cu toate 
celelalte. Fiecare text în parte, fiecare gen particular 
şi-a pierdut deja autonomia, înainte de a ajunge să 
se manifeste, în favoarea unui context ce înghite 
totul şi a unui proces incontrolabil de producere 
spontană de text. Pe aceasta se bazează primatul 


16 Jan Hacking, Why'does Language Matter to 
Philosophy, apud. Gilbert Hottois, Philosophies des 
sciences, philosophie des techniques, Paris, 2004, p. 92. 

retoricii - care are de-a face cu calităţile textelor — 
față de logică, ca un sistem de reguli, căruia nu îi 
sunt subordonate în mod exclusiv decât anumite 
tipuri de discurs bazate pe argumentare”17. 


Dacă se acceptă această perspectivă, ce ar 
permite încercări multiple de analizare a formei 
filosofiei, atunci genurile filosofiei se dizolvă şi 
singurul element capabil să facă diferența între 
tipurile de discurs filosofic rămâne limbajul. Faptul 
că limbajul utilizat de filosofi este unul ce singula- 
rizează acest domeniu, „jargonu!” filosofilor trasând 
un contur care nu permite decât celor inițiați să 
păşească în interior arată, lucrul cel mai 
important, că în interiorul domeniului înţelesul 
acordat unor concepte diferă de la autor la autor. 
Consecința directă a acestei situaţii o reprezintă 
proliferarea sensurilor conceptelor cu care lucrează 
filosofia. În această privință au existat iniţiative 
care au încercat să stabilească o ordine relativă în 
interiorul domeniului!8. Rezultatul unor astfel de 


17 Cf. Jurgen Habermas, Discursul filosofic al 
modernităţii; 12 prelegeri, în româneşte de Gilbert V. 
Lepădatu, lonel Zamfir, Marius Stan, studiu introductiv 
de Andrei Marga, Editura All, 2000, p. 187. 

18 O astfel de încercare aparţine lui Constant 
Bourquin, care în primele două decenii ale secolului 
trecut a inițiat o anchetă printre filosofii francezi, dorind 
o clarificare a situației în care se afla filosofia datorită 
limbajului utilizat şi urmărind să traseze limitele în care 
filosofii ar putea să scrie texte filosofice. Premisa de la 
care pleacă Bourguin este tocmai disputa pe marginea 
limbajului din interiorul filosofiei. Pentru rezolvarea 

încercări s-a soldat cu un relativ eşec. Filosofi de 
prim rang s-au situat pe poziţii ferme şi au sfârșit 
prin a afirma că: 


„Nu văd deci mare lucru de făcut pentru termenii în 
isme. Să-i lăsăm cum sunt dacă nu vrem să-i 
suprimăm, ceea ce ar fi totuşi regretabil pentru unii 
dintre ei: mecanism şi dinamism, de exemplu, au o 
precizie relativă şi aduc servicii de estimare (deşi 
cu dinamism începe să se dea greş). Dar să nu 
uităm că, dacă cele mai bune dintre aceste cuvinte 
sunt folositoare, nu trebuie întotdeauna să avem 
încredere în ele”19. 


Practic, cu această ideea se optează pentru 
acceptarea limbajului filosofic, tolerarea în forma 
în care a fost pus în act de un filosof sau altul, o 
asumare şi o discernere între înțelesurile multiple 





acestei situații sondează posibilitatea realizării unui 
vocabular specializat, care să aparțină disciplinei. 
Ancheta a fost structurată plecând de la cinci întrebări: 
1) Poate filosofia să se exprime în limbajul tuturor? 2) 
Dacă nu, de ce nu poate? 3) Ce limite să atribuim în 
acest caz „jargonului” filosofiei? 4) Ce mijloc preconizați 
pentru a unifica vocabularul filosofic? 5) Credeţi că un 
congres de filosofie ar putea avea în vedere stabilirea 
unui vocabular filosofic ale cărui interdicții ar putea 
stabili pentru limbajul filosofic aceeaşi operă de 
regularizare împlinită de mai mult de trei secole prin 
Dicţionarul Academiei pentru limba franceză? Constant 
Bourquin, Comment doivent €crire les philosophes? 
Editions du Monde Nouveau, Paris, 1923, p.9. 

19 Răspunsul lui H. Bergson la una dintre 
întrebările anchetei iniţiate de C. Bourguin, în Comment 
doivent &crire les philosophes?, p. 14. 

acordate unui concept în funcție de context. 
Filosofia nu poate fi redusă la o singură formă, o 
construcţie unitară care să îi integreze genurile. 
Trebuie să admitem, şi în aceasta constă specifi- 
citatea filosofiei, că modalităţile sale de manifestare 
sunt multiple. Ca urmare, orice încercare de 
analizare a formei filosofiei, mai curând a formelor 
discursive, implică modalităţi şi instrumente 
diferite în chiar acelaşi tip de discurs. Accentul 
este pus pe formă doar ca mijloc de transmitere a 
ideii. 

Pentru a contura cât mai clar sfera 
conceptului de discurs vom lua în calcul o serie de 
definiții?0 date discursului în încercarea de a 


20 Perspectivele din care discursul este definit sunt 
multiple, cele mai multe ne parvin din sfera literară şi 
din cadrul ştiinţelor comunicării. Un bun exemplu, în 
acest sens, este dat de teoria lui Habermas dezvoltată în 
Preliminarii la o teorie a competenţei comunicative (Jugen 
Habermas, Cunoaştere şi comunicare, prefață şi 
îngrijirea versiunii în limba română Andrei Marga, 
traducerea din limba germană Andrei Marga, Walter 
Roth, Iosif Wolf, Editura Politică, Bucureşti, 1983, 
pp. 197-207), despre discurs. Filosoful german 
consideră discursul o formă a comunicării alături de 
acţiunea comunicativă (interacțiunea). Scopul unui 
discurs este de a restabili, prin întemeiere, un acord 
problematizat care a existat în acțiunea comunicativă. 
Motiv pentru care Habermas va vorbi nu despre discurs 
- sunt eludate articulațiile formale ale acestuia și modul 
de constituire - ci va muta accentul pe finalităţile 
discursului în raport cu receptorul, vorbind despre 
înțelegere (discursivă). Discursul, deşi se constituie ca 

detecta punctele comune. Conceptul de discurs (în 
special cel literar, în care forma este mai evidentă, 
datorită acțiunii, modului de prezentare a 
lucrurilor, evenimentelor) se prezintă, aşa cum 
consideră Cesare Segre, ca 


„o încercare de a afirma o legătură dintre concep- 
tele ce se prezintă înveşmântate în forma lingvis- 
tică, în timp ce limba nu face decât să realizeze mai 
ales concepte izolate, care aşteaptă să fie puse în 


formă distinctă a comunicării, derivă din acțiunea 
comunicativă. Dacă acest concept beneficiază de o 
perspectivă liniară, segmentele imediat următoare le-ar 
constitui interacțiunea şi vorbirea ca acte concrete; 
discursul fiind o prelungire a acestei forme de 
comunicare, dar nu în mod direct, ci prin intervenţia 
unei norme care are capacitatea de a tematiza. 
Exceptând celelalte instanţe, care în acest cadru nu 
interesează, între cei doi poli ai comunicării, emitentul şi 
receptorul, cel vizat în acest caz este receptorul, 
deoarece el este cel care realizează înțelegerea. 

Pentru reprezentanţii New Criticism-ului discursul 
marchează diferenţe şi stabileşte identități în sensul că 
s-au considerat anumite limite în ceea ce priveşte 
utilizarea câtorva tipuri de limbaj. Încercarea de a 
descoperi elemente care să conducă la identificarea unei 
specii de limbaj ca opozabilă alteia - de pildă limbajul 
ştiinţific vs. limbajul literaturii, sau, în cadrul aceluiaşi 
areal, limbajul poetic vs. limbajul nuvelistic - constituie 
nucleul în jurul căruia New Criticism-ul defineşte 
discursul - opoziții numite diferenţe de gen. Paul Above 
în Critical Terms for Literary Study, Edited by Frank 
Lenticchia and Thomas McLaughlin, The University of 
Chicago and London, 1990, p. 50. 

relație între ele pentru a avea semnificație de 
gândire”21. 


Această definiție ţine cont de distincţia 
saussureeană dintre limbă și vorbirez2: limba este 
o funcție socială, un produs pe care individul îl 
înregistrează în mod pasiv, iar vorbirea reprezintă 
un act individual al subiectului ce utilizează limba 
pentru a-şi exprima propriile gânduri. Operând în 
acest cadru, discursul este structurat astfel: a) 
enunţuri - grupuri de fraze care aparţin unui 
singur emitent; b) pauza - element capabil să 
impună diferența dintre  enunțuri emise de 


persoane distincte; c) fraza - unitate sintactică 
deplină. Cuvintele şi fonemele sunt excluse, ca 
urmare a lipsei de autonomie în cadrul 


discursului, însă un discurs se consideră, poate fi 
constituit dintr-un singur enunţ, iar acesta dintr-o 
singură frază. Definiţia oferă un cadru mult prea 
larg, tot ceea ce este spus sau scris poate fi 
încadrat, dacă propune o semnificație vizavi de 
ceva, în această definiție. Cu alte cuvinte, s-ar 
putea afirma că „totul este discurs”. Asupra acestei 
afirmaţii generalizatoare şi uniformizante ne atrage 
atenţia Gadamer. Filosoful german pune semnul 


21 Cesare Segre, Istorie-cultură-critică, în româneşte 
de Ştefania Mincu, prefață de Marin Mincu, Editura 
Univers, Bucureşti, 1986, p. 322. 

22 Ferdinand de Saussure, Curs de lingvistică 
generală, publicat de Charles Bally şi Albert Sechehaye, 
în colaborare cu Albert Reidlinger, ediţie critică de Tulio 
Mauro, traducere şi cuvânt înainte de lrina Izverna 
Tarabac, Polirom, laşi, 1998, p. 322. 

echivalenţei între discurs şi text23, pe care le 
definește (din acest punct de vedere se apropie de 
Habermas) ca o „fază a comunicării ce implică un 
grad de abstractizare”24. Sfera textului va fi limitată 
la ceea ce Gadamer numeşte texte eminente: 


„Textul literar este text într-un grad special tocmai 
prin aceea că el nu trimite înapoi către o acțiune 
lingvistică originară, ci prescrie la rândul său toate 
repetările şi toate acţiunile lingvistice; nici o vorbire 


23 Sunt şi autori care operează o distincţie clară 
între conceptele de discurs şi text. Astfel procedează 
Alain Berrendonner când vede în discurs mai curând un 
„ansamblu de manifestări signifiante pe care le 
actualizează partenerii unei interacțiuni comunicative 
adică un complex pluricodic planificat ce se compune, 
pe de o parte, din enunţurile în limbaj natural şi, de 
cealaltă parte, din ingredientele nonverbale: acţiuni, 
percepții, gesturi, imagini, cunoașteri culturale 
împărtăşite”; pe când textul ar fi un „ansamblu ordonat 
de enunţuri realizate succesiv de-a lungul unui 
discurs”. Distincția dintre cele două concepte nu implică 
în mod necesar, după cum afirmă Berrendonner, ca 
textul să fie o „unitate lingvistică cu pragmatică 
funcţională. Ea este în mod firesc cerută de practica 
uzuală a scriiturii, ce consistă în a izola șia nu nota 
decât componentele verbale ale discursului”. Alain 
Berrendonner, Schematisation et topographie imaginaire 
du discours, în Denis Mieville et Alain Berrendonner, 
(textes recueillis et &dites), Logique, discours et pensee. 
Melanges offerts a Jean - Blaise Grize, Peter Lang SA, 
Edition  scientifiques  europâennes, Bern, Berlin, 
Frankfurt/M, New York, Paris, Wien, 1997, p. 221. 

24 H.G. Gadamer, Adevăr şi metodă, p. 603. 

nu poate să îndeplinească vreodată în întregime 
prescripţia pe care o reprezintă un text poetic. 
Acesta exercită o funcție normativă care nu trimite 
înapoi nici către un discurs originar, nici către 
intenția vorbitorului, ci îşi are originea în el însuşi 


(+25 


Ca un text să fie considerat eminent trebuie să 
fie construit pe o structură ce se bazează pe ele- 
mente care nu trimit apoi spre un discurs originar. 
În cazul discursului/textului filosofic, apariţia 
jocului de cuvinte, de pildă, ce se caracterizează 
prin „întreruperea direcției naturale de semnificaţie 
a discursului”26 duce la individualizarea acestuia, 
garantându-i autenticitatea. Din cadrul textului, 
Gadamer exclude: a) notițele - pe care cineva le 
face pentru a nu uita ceva; b) comunicarea ştiinţi- 
fică - acest tip de comunicare presupune anumite 
condiţii şi sfera de adresabilitate este restrânsă în 
jurul celor ce sunt la curent cu cercetarea comuni- 
cată; c) scrisoarea?” — această specie de comunicare 





25 Ibidem, p. 611. 

26 [bidem. 

27 M. Roustan nu pare a fi de aceeași părere. În 
lucrarea sa, La Lettre et le Discours. Methode et 
applications,  (sixieme  6dition), Libraire  Classique 
Delaplane, Paris, 1985, pp. 6 -7, Roustan crede că scri- 
soarea şi discursul sunt unul și același gen. Tipul de 
scrisoare la care se referă Roustan nu este cel obişnuit 
prin care se poate conversa cu prietenii şi rudele, ci 
reprezintă un exercițiu de compoziţie: „Scrisoarea astfel 
concepută este un Discurs scris. Discursul poate într- 
adevăr să se adreseze unei adunări întregi dar de 

intră în sfera dialogului scris. Pe lângă aceste 
situații se evidențiază trei forme de comunicare ce 
resping încadrarea lor ca texte: a) antitextele -— 
considerate de Gadamer ca fiind forme ale vorbirii 
ce se opun transformării în text datorită accentului 
care predomină. Aici sunt incluse glumele şi ironia, 
pentru că sunt însoţite fie de gesturi sau intonațţie, 
fie de o înţelegere comună pe care o reclamă ironia; 
b) pseudotextele - se caracterizează prin preluarea 
elementelor independente de transmiterea 
sensului, cu alte cuvinte, componenta lingvistică 
golită de semnificaţie; traducătorii care „intuiesc” 
într-un „material de umplutură” un sens autentic 
distrugând, prin redare, continuitatea textului; c) 
pretexte - afirmaţii comunicative care nu oferă o 
informație reală, ci un interes situat în spatele 
afirmației, de pildă ideologiile. 

Modalităţile de circumscriere ale conceptului 
de discurs luate ca exemplu pun accentul pe: a) 
limbă - fie vorbire, fie scriere; b) acțiune comuni- 
cativă - ce are ca finalitate înțelegerea; c) fază a 
comunicării în care conceptul de discurs şi cel de 
text devin echivalente. Dacă modul de utilizare a 
limbajului prescrie forma discursului, atunci 


asemenea unei singure persoane: scrisoarea poate să se 
adreseze unei singure persoane dar de asemenea unei 
adunări întregi; mai mult, există scrisori care se 
adresează unei întregi naţiuni sau universului întreg 
(proclamaţii, manifeste, prefețe etc.) (...) scrisoarea ca şi 
discursul abordează toate domeniile; există identitate în 
ceea ce priveşte scopul, procedeele, execuţia, 
avantajele...” 

conceptul de discurs nu poate primi o definiție 
generalizatoare întrucât orice formă de utilizare a 
limbajului ce nu trimite spre un discurs originar își 
prezervă propria semnificație și poate pune în 
scenă o nouă structură discursivă. Aceste elemente 
pot configura o structură capabilă să ofere posibi- 
litatea de a recepta şi analiza, într-o manieră 
deschisă, tipuri diferite ale discursului filosofic. 
Dacă se pledează pentru un concept de discurs 
filosofic mai cuprinzător, trebuie să ţinem cont de 
diversitatea şi dispersia obiectelor pe care filosofia 
le studiază. Trebuie să se conştientizeze faptul că 
tocmai această dispersie şi multitudine deconcer- 
tantă a obiectelor, dacă se acceptă o reificare a 
filosofiei, împiedică filosofia nu numai să dispună 
de o metodă, ci şi de un areal propriu. Conjuncţia 
dintre problema supusă analizei, domeniul din 
care aceasta provine, abordarea filosofică şi apoi 
receptarea, conduc spre crearea unei structuri 
discursive supraîncărcate, uneori, şi singulare. 


Teoria problematologică a referinţei 


2.1. Sens şi referinţă în ipostază 
problematologică 


Concepţia problematologică asupra limbajului 
va avea drept punct de plecare problema consti- 
tuirii unei teorii globale a limbajului centrată 
tocmai pe distincția dintre întrebare-răspuns. 
Meyer acordă limbajului o importanță mărită 
considerând că limbajul ne pune în legătură cu 
problemele: trebuie să le exprime și să stipuleze 

dacă ele sunt rezolvabile sau nu; mai clar, el 
trebuie de asemenea să poată exprima soluții. 
Această perspectivă asupra limbajului încorpo- 
rează teoria substituționalistă a semnificației 
dezvoltată de Frege, care conform lui Meyer, derivă 
dintr-o viziune propoziționalistă asupra limbajului. 
Meyer va prelua în teoria problematologică a 
referinței unele părți din teoria lui Frege, de pildă 
principiul compoziţiei, dar anumite chestiuni vor fi 
respinse, începând chiar cu punctul de plecare al 
teoriei fregeene și anume: 


„studierea limbajului natural după premisele celui 
matematic. Noi trebuie mai curând să încercăm a 
înțelege cum este posibil limbajul ştiinţific plecând 
de la faptul de limbaj natural, care îl presupune. De 
unde necesitatea de a pune chestiunea limbajului 
în general”28. 


Întrebarea asupra limbajului în general este 
nu numai plauzibilă, ci şi necesară: doar limbajul 
mai are capacitatea de a opera diferenţe, în ultimă 
instanţă, între tipurile de discurs şi ne poate indica 
genul cu precizie. Meyer impută lui Frege faptul că 
a încercat o analiză a limbajului natural după 
premisele celui matematic şi că lucrurile ar trebui 
să stea exact invers pentru că în matematică 
limbajul apare în forma sa pură. Toate elementele 
care introduceau în discursul matematic o notă de 
ambiguitate, consideră Meyer, au fost eliminate 
prin intermediul simbolismului. Dacă se recurge la 


28 Michel Meyer, Langage et litterature. Essai sur le 
sens, p. 34. 

analiza unei propoziţii matematice, teoria lui Frege 
este capabilă să expliciteze, spune Meyer, moda- 
litatea de funcţionare a limbajului în general. 
Pentru a clarifica această idee, ar trebui să ne 
îndreptăm spre un exemplu, care la prima vedere 
pare a infirma teoria lui Meyer. Un lucru știut, 
teoriile matematicii, prin natura lor a posteriori, 
pornesc de la un fapt concret, adică de la un fapt 
de limbaj natural, ajungând pe calea abstractizării 
la un alt tip de limbaj, cel formalizat. Aceasta este 
şi ordinea în care Frege procedează atunci când 
începe analiza limbajului în general: de la cel 
natural. Acest lucru poate fi confirmat şi de o parte 
din autorii?” care l-au criticat pe Frege pentru că ei 
s-ar fi aşteptat la niște „reguli mai explicite decât 
cele pentru limbajul obișnuit”, pe care Frege le 
oferă în Sens şi semnificaţie. Prin aceste rânduri se 
sugerează, de fapt, că Frege s-a ocupat mai mult 
de limbajul obişnuit în detrimentul unuia mai 
consistent, de ordin ştiinţific. Mergând pe linia 
exemplificării s-ar putea însă arăta, pentru a se 
face totuși o diferență, modul în care se formează 
conceptele în matematică. De pildă, în cazul 
definirii directe a conceptului de număr, 


29 William Kneale, Martha Kneale, Dezvoltarea 
logicii, vol. II, traducere de Sorin Vieru şi Uşer 
Morgenstern, Editura Dacia, Cluj-Napoca, 1975, p. 221. 

30 Vom face abstracție de maniera în care Frege 
defineşte numărul. Precauţia se impune. În încercarea 
sa de fundamentare a aritmeticii pe baze logiciste, Frege 
nu a luat în calcul modelul semiotic, fără de care o 
definiție a conceptului de număr nu este posibilă. În 

importantă este relația ce se stabilește, pe de o 
parte, între acel ceva numit număr şi celelalte 
diferite lucruri care au primit acelaşi nume: 


„extindem noţiunea despre număr, aşa cum în 
acțiunea de toarcere a unui fir răsucim fibră peste 
fibră, iar soliditatea firului nu constă în faptul că o 
fibră se desfăşoară de-a lungul întregului fir, ci în 
suprapunerea mai multor fire”31. 


Conceptul în matematică va fi definit ca 
„idealizare a conceptelor perceptuale”: şi va fi ori: 





lucrarea sa, Fundamentele aritmeticii. O cercetare logico- 
matematică asupra conceptului de număr, în Scrieri 
logico-filosofice (traducere, studiu introductiv, note 
introductive și note de Sorin Vieru, colecţie îngrijită de 
Idel Segall, Editura Științifică şi Enciclopedică, Bucureşti, 
1977, pp. 92-93), afirmă că „numărul abstract este 
forma vidă a diferenţei”. Mergând după principiul lui St. 
Jevons, pe care Frege îl şi citează, ajunge la concluzia că 
„Putem să facem abstracţie de proprietăţile distinctive 
ale lucrurilor, înainte de a le reuni într-un întreg, sau să 
formăm mai întâi un întregşi să facem apoi abstracţie 
de natura diferenţelor.” Această posibilitate se 
dovedeşte a fi păguboasă. Frege crede că noi nu am 
putea ajunge în acest mod la numărul 10.000, întrucât 
nu suntem în stare să cuprindem simultan atâtea 
diferenţe şi să reținem totodată faptul existenţei lor. lar 
dacă toate aceste diferențe ar fi gândite pe rând, 
numărul nu ar putea să fie format în întregime 
niciodată. 

31 Stephan  K6rner, Introducere în filosofia 
matematicii, în româneşte de Al. Giuculescu, Editura 
Ştiinţifică, Bucureşti, 1965, p. 207. 

32 Ibidem, p. 209. 

a) concept exact (pur), ori, b) concept inexact 
(impur); exactitatea sau inexactitatea nefiind 
altceva decât trăsături intrinseci conceptului şi, 
prin extrapolare, regulilor de constituire a concep- 
telor. Pentru ca în domeniul matematicii ceva să 
devină concept, se parcurg anumite etape, se 
îndeplinesc anumite exigenţe: a) un obiect poate 
căpăta statutul de semn dacă şi numai dacă se 
poate separa atributul corectitudinii de cel al 
necorectitudinii. Separarea celor două atribute, aşa 
cum precizează K6Grner, se realizează prin inter- 
mediul unei reguli. În acest caz, regula are un rol 
important pentru că, fiind o convenţie, ea poate fi 
încălcată de cel ce realizează separația sau poate fi 
respinsă; b) un semn poate deveni concept doar pe 
baza unei reguli ce stipulează acceptul cu privire la 
concept33. Conceptul matematic ca „idealizare a 
conceptelor perceptuale” este rezultatul parcurgerii 
unui drum ascendent de la un obiect concret ce 
poate sta ca semn, prin intermediul reglemen- 
tărilor, la concept. După K6rner, un concept exact 
va avea două tipuri de candidaţi: candidaţi pozitivi 


33 lată ce spune K6rner în acest sens: „De exemplu, 
o regulă r pentru atribuirea sau neatribuirea unui 
semn, să zicem U, unui obiect, aici se va numi o regulă 
inexactă de referință, iar U se va numi concept inexact, 
dacă sunt îndeplinite următoarele condiţii: Prima 
condiție priveşte rezultatele posibile ale atribuirii sau 
neatribuirii semnului U, obiectelor. Acestea sunt: (a) 
cazul în care atribuirea lui U unui obiect înseamnă 
conformarea la r, în timp ce refuzul atribuirii ar 
însemna violarea lui r, (...)”. (bidem, p. 212.) 

şi candidaţi negativi. În cazul conceptelor inexacte 
se sesizează şi un al treilea tip de candidaţi - cei 
neutri - care sunt derivați printr-o instanţiere a 
regulilor de atribuire a conceptului față de obiect: 


„cazul în care şi atribuirea și refuzul atribuirii lui U 
(U este concept în notația lui KGrner) unui obiect ar 
însemna conformarea la r (prin r se face referire la 
regulă) în acest caz obiectul este candidat neutru 
pentru U”34. 


Indiferent că sunt exacte sau inexacte, concep- 
tele matematice au capacitatea de a reduce toate 
teoriile, prin formalizare, la şiruri de semne. Dacă 
la un anumit nivel conceptele matematice fac față 
exigenţelor, în stadiile avansate lucrurile se 
complică, nu mai au puterea de a acoperi, prin 
intermediul altor reguli, elementele derivate a 
posteriori care, inițial, erau încorporate concep- 
tului. Problema se conturează în jurul premisei de 
la care pleacă limbajul matematic. Un concept 
matematic se definește ca o idealizare a unui fapt 
concret şi, la un nivel să-i spunem primar, limbajul 
matematic scapă de această ambiguitate. La un 
nivel mai înalt, matematica, prin conceptele sale, 
nu mai poate evacua întreaga echivocitate. În acest 
punct, între limbajul natural şi cel matematic, 
structural vorbind, diferenţele nu sunt foarte mari. 
lar scopul comun, o spune şi Meyer, ar trebui să 
fie același, adică înţelegerea. Dacă scopul 
limbajului natural coincide cu cel al matematicii, 
ar fi normal ca limbajul natural să poată căpăta 


34 Ibidem. 

forma celui matematic, lucru care, dacă se vrea cu 
tot dinadinsul, se și poate realiza, problema fiind 
doar aceea a eficacității. Modul de construcție a 
conceptelor în matematică devine exemplar pentru 
un domeniu cum este filosofia. Kant, de pildă, 
plecând de la modelul oferit de matematică, 
defineşte conceptul ca o idee posibilă sub rezerva 
că nu i se poate garanta o corespondenţă exactă cu 
obiectul pentru care stă în relaţie. În matematică 
se pleacă de la ceva concret, în filosofie, nu. Să 
luăm drept exemplu următoarea afirmație: 


„Despre aceeaşi existență deci, de exemplu, despre 
sufletul omenesc, nu aş putea spune că voinţa lui 
este liberă şi că în același timp este supusă 
necesității naturale, adică nu e liberă, fără a cădea 
într-o contradicție evidentă, deoarece eu am 
considerat sufletul în ambele judecăţi în acelaşi 
sens, deci ca lucru în genere (ca lucru în sine), şi 
fără o critică prealabilă nici nu-l putem considera 
altfel. Dar dacă Critica nu s-a înşelat, învățându-ne 
să considerăm obiectul în două sensuri, anume ca 
fenomen sau ca lucru în sine, dacă deducţia 
conceptelor intelectului este exactă, dacă prin 
urmare şi principiul cauzalităţii se raportează 
numai la lucruri luate în primul sens. Adică 
întrucât sunt obiecte ale experienţei, aceleaşi 
obiecte însă, luate în al doilea sens, nu-i sunt 
supuse: atunci aceeaşi voință poate fi gândită, în 
ordinea fenomenelor (acţiunile vizibile), ca fiind 
necesar conformă legilor naturii şi deci ca nefiind 
liberă şi totuşi, pe de altă parte, întrucât aparține 
unui lucru în sine, ca nefiind supusă acelei legi, 
deci ca liberă, fără ca aici să aibă loc o contradicţie. 
Deci nu pot cunoaşte sufletul meu, văzut din acest 

punct de vedere din urmă, prin nici o rațiune 
speculativă (încă mai puțin prin observaţie 
empirică), deci nici libertatea ca proprietate a unei 
fiinţe căreia îi atribui efecte în lumea sensibilă, din 
cauză că ar trebui să o cunosc în mod determinat 
în existența ei şi totuşi nu în timp (ceea ce-i 
imposibil, pentru că nu pot baza conceptul meu pe 
nici o intuiţie): totuşi, pot gândi libertatea, adică 
reprezentarea (al celui sensibil şi al celui 
intelectual) şi limitarea provenind din ea a 
conceptelor pure ale intelectului, prin urmare şi a 
principiilor provenind din aceste concepte”35. 


Nu interesează aici semnificaţiile acordate 
conceptelor pe care Kant le-a pus în circulaţie, ci 
modalitatea în care încearcă să construiască o idee 
posibilă având drept model matematica. Aici 
sintagma „suflet omenesc” capătă caracteristicile 
unui concept matematic, mai precis un concept 
exact, tocmai prin faptul că nu poate accepta și 
refuza în același timp şi sub același raport situația 
de a fi liber şi aceea de a fi supus necesităţii 
naturale - sintagma avută în vedere exclude 
posibilitatea unui candidat neutru. Dar critica 
oferă posibilitatea, spune Kant, unei perspective 
duble, ca un obiect să poată fi privit în două 
sensuri, ca fenomen și ca lucru în sine (sensibil şi 
intelectual), adică poate fi dat sau poate fi gândit. 


35 Immanuel Kant, Critica rațiunii pure, traducători 
Nicolae Bagdasar, Elena Moisuc, studiu introductiv, 
glosar kantian şi indice de nume proprii Nicolae 
Bagdasar, Editura Ştiinţifică, Bucureşti, 1969, 
PP. 29-30. 

Această posibilitate îi este refuzată matematicii, 
conceptele ei, chiar şi cele pure (exacte), vor avea 
în permanenţă o componentă perceptuală, chiar 
dacă ea nu se manifestă în interiorul conceptului; 
de pildă, în conceptul de număr îşi va face simțită 
prezenţa în una din speciile sale ulterioare, care 
devine, astfel, concept impur (inexact), de pildă 
numerele iraționale. În cazul „obiectului” filosofic, 
în această stare de lucruri particulară - sufletul 
omenesc - şi problema libertăţii sau supunerii 
acestuia unor necesități naturale nu se bazează 
decât pe subiectivitate, Kant recunoscând de altfel 
faptul că sufletul nu poate fi cunoscut prin nici o 
rațiune speculativă. Se instalează aici o ruptură, 
deoarece obiectivitatea unui concept nu poate fi 
dedusă din subiectivitatea umană. Utilizarea 
modelului matematic într-o secvenţă discursivă de 
altă natură, fie că este vorba de filosofie, sociologie 
ori altă disciplină care acceptă structuri explicative 
de natură matematică, poate fi considerată drept 
un argument bazat pe autoritate, așa cum a făcut 
Kant. Aceasta nu înseamnă neapărat că un anumit 
lucru este greşit, ci pur şi simplu că au existat şi 
pot exista perspective diferite de a explica, de a 
construi ceva. 

Teoriei sensului şi semnificației pe care Frege a 
pus-o în circulaţie i s-au adus, de-a lungul 
timpului, numeroase critici. În celebrul articol Uber 
Sinn und Bedeutung36, Frege pune bazele teoriei 





36 Gottlob Frege, Uber Sinn und Bedeutung, in, 
Zeitschrift fur Philosophie und philosophische Kritik, vol. 
100, 1892, în româneşte, Despre sens şi semnificaţie, în 

sensului şi semnificației judecăţilor:”7. Frege consi- 
deră că se poate atribui unui nume, cuvânt 
compus sau semn scris o semnificație dar şi un 
sens. Prin sens Frege înţelege „modul în care este 
dat obiectul”.38 Semnificaţia, crede Frege, ar fi 
„lucrul despre care intenționăm să vorbim”3. Frege 
nu caută sensul și semnificația cuvintelor izolate, 
accentul este pus pe „contextul propoziției”40, însă 
acest context nu este depăşit cu toate că sesizează 
faptul că „o propoziţie exprimă mai mult tocmai 





Logică şi filosofie. Orientări în logica modernă şi 
fundamentele matematicii, vol.XI, editori M. Tîrnoveanu 
şi Gh. Enescu, Editura Politică, Bucureşti, 1966. 

37 Termenii Sinn şi Bedeutung au ridicat numeroase 
probleme în momentul în care au fost traduşi în alte 
limbi. În engleză Sinn a fost tradus prin sense , în 
româneşte sens, cel de bedeutung prin englezescul 
meaning. Pe filiera engleză, în spiritul lui William Kneale 
şi Martha Kneale, (traducătorii în română ai lucrării 
Dezvoltarea logicii sunt Sorin Vieru şi Uşer Morgenstern) 
conceptul de meaning a fost tradus prin referinţă. În 
antologia Logică şi filosofie, bedeutung a fost tradus prin 
semnificaţie; la fel procedează şi Anton Dumitriu în 
Istoria Logicii. Când Meyer vorbeşte despre teoria lui 
Frege utilizează în franceză, fără să facă vreo distincţie, 
pentru conceptul de sinn doi termeni: pe cel de sens şi 
signification, iar pentru cel de bedeutung termenul de 
reference. Utilizarea unuia sau altuia dintre cei doi 
termeni, în acest context, ține mai curând de calea pe 
care ne parvine informaţia. 

38 Gottlob. Frege, Despre sens şi semnificaţie, în 
Logică şi filosofie, p. 55. 

39 Ibidem, p. 57. 

40 Ibidem, p. 37. 

datorită legăturii cu alta decât exprimă luată 
singură'41. Acest lucru îi este reproşat lui Frege de 
Meyer, iar în teoria problematologică a referinței 
Meyer va extinde contextul (ceea ce Frege, deşi a 
intuit, nu a dus mai departe), de la propoziţie la 
text văzut ca întreg și nu ca o colecție de propoziţii 
capabile fiecare în parte să dețină propriul sens şi 
propria semnificaţie. În analiza sensului şi 
semnificațiilor propoziţiilor asertorice, Frege atrage 
atenţia asupra unui lucru ce va avea repercusiuni 
asupra modului în care va decurge întreaga 
structurare a  argumentării şi anume: „prin 
surprinderea unui sens nu avem certitudinea 
existenței unei semnificaţii”+2. Propoziția conţine 
un gând. Prin gând, consecvent ideii de a elimina 
orice urmă de subiectivism, Frege înțelege  conțţi- 
nutul obiectiv care poate fi o proprietate comună a 
mai multor oameni. Între gând şi judecată Frege 
operează o distincţie: judecata nu reprezintă doar o 
simplă concepere a unui gând, „ci recunoașterea 
adevărului lui”43. Distincția este necesară deoarece 
Frege admite că unele propoziţii pot avea sens însă 
nu şi semnificație. Semnificația unei propoziţii o 
reprezintă valoarea sa de adevăr. Gândul constituie 
sensul propoziției. Frege demonstrează acest lucru 
prin intermediul teoriei substituției: 


„Dacă vom substitui în ea (în propoziţie) un cuvânt 
cu alt cuvânt care are aceeaşi semnificaţie, dar un 





+1 Ibidem, p. 77. 
+2 Ibidem, p. 57. 
+3 Ibidem, p. 63. 

sens diferit, substituția nu va putea influența 
semnificația propoziţiei”+€. 


Teoria problematologică a referinței va refor- 
mula teoria substituţiei. În condiţiile în care sensul 
nu mai este căutat la nivelul propoziției, teoria 
substituției, așa cum a expus-o Frege, îşi pierde 
parțial valabilitatea. Meyer spune că propoziţiile nu 
se găsesc, în limbajul natural, izolate, ci sunt parte 
a unui întreg, adică a unui text. Doar atunci când 
se doreşte precizarea unui element, propoziţia este 
scoasă din context şi numai în acest caz particular 
teoria substituției poate funcționa aşa cum a 
precizat Frege. Meyer spune că pot să apară 
întrebări de genul „Ce este Napoleon?'** pentru că 
inițial nu a fost înțeleasă propoziția „Napoleon este 
învingătorul de la Austerlitz”. Întrebările de acest 
tip reclamă referința - să se specifice, în cazul 
nostru, cine este Napoleon, ce a făcut acesta până 
în momentul în care cel ce a pus întrebarea cade 
pe desemnarea cunoscută şi numele vehiculat nu 
mai ridică nici o problemă în privinţa identificării: 

„Dacă sensul ridică o problemă pentru receptor 

trebuie să se rezolve această problemă oferind un 

răspuns care dublează răspunsul inițial pentru că 


el pune în evidenţă caracterul de răspuns al 
acestuia”46. 


Teoria problematologică a referinţei susține că 
descoperirea sensului apare din context şi din 





+ Ibidem, p. 61. 
45 M. Meyer, De la problematologie ..., p. 281. 
+5 Ibidem. 

informația deţinută de context, iar sensul unui 
răspuns este legătura sa cu întrebarea care îl 
determină. Punctul nodal al chestiunii, și prin 
aceasta se aduce o atingere valabilității teoriei 
fregeene, îl constituie faptul că sensul unui enunț 
(din perspectiva problematologică orice afirmaţie 
presupune o întrebare) nu mai depinde de el 
însuși, ci de întrebarea pentru care stă ca răspuns. 
Legătura răspunsului cu întrebarea transferă 
substituția la nivelul întrebării: două răspunsuri 
devin echivalente în raport cu aceeaşi întrebare. 
Raționamentul lui Meyer?7 este următorul: „lon 
este  celibatar” este echivalent cu „lon este 
necăsătorit”. Dacă întrebarea pentru care stau cele 
două enunțţuri ar fi „formulaţi o propoziţie din trei 
cuvinte” atunci „lon este celibatar” este echivalentă 
cu „Albert este mic”. Concesia pe care Meyer o face 
teoriei fregeene este aceea de a admite că, până la 
urmă, sensul unui text este determinat de 
componentele sale, dar nu este redus la acesta: 


„fiecare frază a textului trimite la acesta din urmă 
(adică la sensul unui enunț izolat - n.a.) ca la 
sensul său profund. Aceasta înseamnă, să spunem, 
că nu putem interpreta aceste fraze independent de 
context şi mai ales că textul funcționează ca 
diferențiator problematologic pentru că frazele sunt 
răspunsuri problematologice şi sensul textual este 
răspunsul apocritic prin care nu se rezolvă 





+7 Ibidem, pp. 284-285. 

problematica textului, textualitatea sa dacă vrem, ci 
că o dată cunoscut dă coerenţă sensului global”48. 


Problema descoperirii sensului unui text cade 
în sarcina lectorului. De aceea, Meyer crede că 
există: a) un sens literal a cărui prezență semnalată 
într-un text conduce la scăderea problematicității 
şi b) un sens figurat ce face să crească gradul de 
problematicitate al textului. Dacă, pentru Meyer, 
sensul unui enunț ţine şi de întrebarea pentru care 
stă ca răspuns, pentru Frege propoziţiile intero- 
gative+? introduse prin „cine”, „ce”, „unde”, „când”, 
„cum” sunt propoziţii circumstanțţiale. Diferenţa 
dintre interogațţii şi propoziţiile circumstanţiale, în 
opinia lui Frege, nu ar fi decât modul verbului. În 
consecinţă, propoziţiile circumstanţiale sunt lipsite 
de semnificație, ca propoziţiile subordonate 
subiec-tive, propoziţii în care „subiectul gramatical 
nu are un sens de sine stătător”5 şi propoziţiile 
atributive cărora le „lipseşte subiectul independent 
şi astfel posibilitatea de a reda sensul propoziției 
subordo-  nate printr-o propoziție principală 
independentă”51. Oricât s-ar fi străduit Frege să 
izoleze propoziţiile pentru a le stabili sensul şi 
semnificația într-un mod cât mai precis, apariţia 
gândurilor lăturalnice52 integrează propoziţia într- 
un context. Frege atenționează că nu trebuie 
să socotim aceste 


+83 Ibidem, p. 289. 

49 Gottlob Frege, Despre sens şi semnificaţie, în 
Logică şi filosofie, p. 68. 

50 Ibidem, p. 69. 

51 Ibidem, p. 71. 

gânduri lăturalnice53 ca făcând parte din sensul 
propoziției. Cu toate acestea, în momentul în care 
un gând este rostit, gândurile lăturalnice, deşi 
nerostite, sunt receptate, spune Frege, de către 
interlocutor „potrivit unor legi psihologice”5t. Gân- 
durile lăturalnice uneori însoțesc doar ceea ce este 
transmis şi nu au nici o legătură cu sensul propo- 
ziţiei, alteori dimpotrivă, conduc spre o proliferare 
a sensurilor şi în aceste cazuri teoria lui Frege 
devine neputincioasă. 


2.2. Sens şi referinţă ca elemente ale procesului 
de chestionare 


Dacă se afirmă: a) „A este poet” propoziţia 
semnifică faptul că: b) „A este poet”. Această pro- 
poziție (b) este substituibilă frazei originale în 
măsura în care A (a) este semantic identic cu A (b). 
Această teorie este numită de Meyer semantica- 
Xerox55. Paradoxul care stă la baza acestui tip de 
semantică îl reprezintă exerciţiul lui Menard, unul 
dintre personajele lui Borges, care rescrie Don 
Quijote imitat până la limită pentru anu pierde 
nimic din original. În aceste circum- stanţe, Meyer 
se întreabă: „Dacă sensul unei fraze este o frază 
echivalentă, se poate afirma că sensul unei opere 
este capacitatea de a se rescrie?” întrebare 
paradigmatică numită de Meyer 





53 Gândurile lăturalnice despre care vorbeşte aici 
Frege par a fi ceea ce Collingwood numeşte presupoziţie. 

54 G. Frege, op. cit., p. 76. 

55 M. Meyer, De la problematologie..., p. 21. 

paradoxul Don-Xerox.'56 Existenţa paradoxului 
Don-Xerox nu conduce în nici un caz la invalidarea 
teoriei fregeene, ci doar la reconsiderarea acesteia 
într-un cadru mai amplu. Posibilitatea revalo- 
rificării se poate realiza prin intermediul teoriei 
problematologice a referinţei, teorie ce se impune 
imediat ce luăm la cunoştinţă că referinţa trimite 
întotdeauna, în ultimă instanţă, la interogativi. 
Prin urmare, concepţia fregeeană a referinţei apare 
ca „un caz particular al unui processus general”57. 

Dacă, prin teoria sa, Frege urmărea să arate 
modul de funcţionare a limbajului univoc prin 
izolarea frazelor, procedeu care are capacitatea de 
a evidenția structura internă a propoziției grație 
principiului compoziţiei (semnificația unei  propo- 
ziții depinde de cea a componentelor sale) se pare, 
după Meyer, că acesta şi-a atins obiectivele parţial 
şi anume: 


„când diferite expresii sunt izolate de situaţiile lor 
cotidiene, de exemplu când semnificaţia lor internă 
este problematică, această teorie se relevă de o forță 
explicativă de netăgăduit'58. 


Prin intermediul teoriei problematologice a 
referinței Meyer crede că s-ar putea ajunge la o 
anumită înţelegere a fenomenului referențialităţii, 
în sensul că s-ar putea afla de ce unii termeni au o 
referință, ce anume indică sensul termenilor şi ce 


56 Ibidem, pp. 288-289. 

57 Michel Meyer, Langage et litterature. Essai sur le 
sens, p. 62. 

58 Ibidem, p. 36. 

anume poate să permită substituția între fraze. 
Noutatea pe care teoria  problematologică a 
referinței o aduce este reprezentată de ruptura 
legăturii dintre sens şi referință, despre care Meyer 
declară că, „nu este absolut necesară pentru 
determinarea semnificației în general”'s. Ruptura 
devine posibilă ca urmare a faptului că, în cadrul 
teoriei problematologice, referința este adusă la 
cunoştinţă printr-un proces de chestionare, proces 
ce se finalizează prin scoaterea la suprafață a unui 
răspuns; în cazul teoriei fregeene, referința este 
dată prin intermediul termenilor şi se manifestă 
când termenii funcționează în interiorul propo- 
zițiilor. Dacă, în cazul teoriei lui Frege, referința 
ţine în mod special de obiect, în cazul teoriei 
problematologice a referinței obiectul se transformă 
în răspuns. Specificând ceea ce este, adică o 
realitate, întrebarea derivă din răspuns și împre- 
ună evidențiază forma unei realități identice. Dacă 
realitatea încetează a mai fi problematologică 
referinţa echivalează cu 


„rezultatul procesului de chestionare în care 
întrebarea prezintă obiectele ca fiind cunoscute mai 
înainte ca întrebarea să fie pusă”. 


Referinţa ce menţine un grad de problemati- 
citate ridicat este definită de Meyer ca 


„produs al unui proces de saturare și de ştergere fie 
a  interogativilor ipotetici şi  subiacențţi, fie a 


59 Ibidem, p. 63. 
60 Jbidem, p.64. 

întrebărilor înseşi pentru care aceşti interogativi 
stau drept mărturie”. 


Regăsim aici două maniere distincte de a 
cunoaşte referința prin tipul de întrebare care 
întregeşte un proces de chestionare: a) fie  între- 
barea este una directă și vizează un obiect concret, 
cunoscut în prealabil, fie, b) întrebarea vizează 
doar manifestări ale unui obiect sau fapt, ceva ce 
poate aduce atingere obiectului, dar într-o manieră 
derivată. Meyer vorbeşte în aceste condiţii de 
posibilitatea de a face distincţie între ceea ce este 
referenţial şi ceea ce este atributiv. Cu toate 
acestea, referința primește o determinare destul de 
clară. În primul caz (a), referința este determinată 
printr-o procedură exclusivă şi directă pe când în 
(b) referința este stabilită doar în spiritul celui care 
pune întrebarea. 

Aflăm, în cadrul teoriei problematologice a 
referinţei, o lărgire a noţiunii de substituție. Ampli- 
ficare impusă de surmontarea criteriului de echi- 
referenţialitate. Dacă sensul unei fraze sau al unui 
text, spune Meyer, este o altă frază sau un alt text, 
se creează o imposibilitate: „nu se mai poate 
enunţa ceea ce se scrie sau spune fără a pune în 
prealabil un alt text sau o altă frază şi aşa mai 
departe la infinit”62. Acest cerc vicios, în cazul 
textelor, se destramă prin intervenţia interpretării, 
căci interpretarea, din perspectivă problemato- 
logică, se concretizează prin „substituirea unui 


61 Jbidem, p. 65. 
62 Ibidem, p. 80. 

răspuns cu un altul'6 şi, pe de altă parte, prin 
implicarea unor procese psihologicest. În aceste 
condiţii, substituția poate fi integrată în teoria 
problematologică a referinței dacă frazele ar avea 
capacitatea de a se substitui altora dependente de 
o întrebare. Substituţia problematologică implică o 
contradicție aparentă: pe de o parte, se fondează pe 
procesul de chestionare şi, pe de altă parte, pe 
ştergerea procesului interogativ în substituție. 
Situaţie ce îşi găseşte rezolvarea prin distincția 
dintre sensul comun „care spune ceea ce vrea să 
spună exprimând prin spunere același lucru”65 şi 
acceptarea enunţțului în calitate de răspuns, chiar 
dacă într-o manieră refulată. Procesul de substi- 
tuție problematologică pare oarecum forțat. Mai 
ales pentru că acesta, vizând unități  discursive 
mari, se confundă, în termenii pe care Meyer i-a 
utilizat, cu interpretarea. Cum funcționează pro- 
cesul de stabilirea a sensului unei unități discur- 
sive ample? Pentru a răspunde la această între- 
bare, Meyer nu se poate desprinde cu totul de ceea 
ce preconiza teoria substituționalistă a lui Frege. 
Meyer nu va pleca în mod direct de la o unitate 
discursivă amplă, ci de la o frază izolată, atât cât 
practica o îngăduie, pe care o introduce în procesul 
de chestionare şi caută sensul comun frazei, care 
poate fi literal sau figurat. Dacă se caută sensul 
literal al frazei, răspunsul primit închide întrebarea 
pentru că sensul literal se bazează pe 


63 Ibidem. 
64 Ibidem, p.81. 
65 Ibidem, p. 83. 

referenţialitatea termenilor conţinuţi în răspuns. 
Dacă răspunsul nu suprimă întrebarea nu ne mai 
aflăm în fața unui nou răspuns, ci în fața sensului 
figurat. Dacă procesul se inversează, adică punctul 
de plecare îl reprezintă sensul textului, un răspuns 
aşadar, şi se caută întrebarea care stă la baza 
acestuia, şi întrebarea obţinută se substituie 
răspunsului de la care s-a plecat; ar putea să 
rezulte în urma acestui demers, în viziune proble- 
matologică, interpretarea. 

La Meyer, limbajul este considerat ca fiind un 
mediu în care individul poate să-și exprime 
gândurile în fața celuilalt și are capacitatea, prin 
intermediul lui, de a formula problemele, între- 
bările ce îl frământă - limbajul dând posibilitatea 
ca toate acestea să primească un răspuns. În 
consecinţă, diferența problematologică este tran- 
sferată limbajului. Acest transfer are consecinţe 
asupra semnificației acordate întrebării şi răspun- 
sului, chestiune ce nu poate fi tratată prin 
intermediul teoriei lui Frege. Cuvântul întrebare 
are un sens strict lingvistic, semnificat prin frază 
interogativă. Dacă se au însă în vedere contextele 
mai largi, atunci acelaşi cuvânt dobândeşte o altă 
semnificație, după cum demonstrează  uzajul 
cotidian al limbajului, aceea de problemă. Motiv 
pentru care Meyer crede că a izola frazele de 
contextul inițial înseamnă a suprima sensul lor. 
Mai mult 


„cuvântul frază este deseori folosit pentru cuvântul 
propoziţie şi vice-versa. Noi înşine nu scăpăm de 
această confuzie. Frazele declarative şi propoziţiile 

sunt imposibil de demarcat unele de altele, mai 
puţin în aspectele lor lingvistice”66. 


Meyer suprimă conceptul de propoziţie din 
teoria sa arătând că 


„Propoziţiile nu sunt nici realități mentale, nici 
entități metafizice; ele sunt simple introduceri 
pentru a caracteriza lumea unde frazele pot spune 
altceva decât ceea ce ele spun sau declară. Acestea 
lasă loc unui spaţiu între sensul literal şi cel 
figurat, ceea ce permite conceperea unei lumi 
lingvistice unde frazele sugerează, evocă, implică 
(într-un sens care n-are nimic de-a face cu logica), 
cer, arată sau vorbesc etc."67. 


De aici decurg câteva elemente ce vor distanța 
teoria problematologică asupra limbajului de cea 
propoziționalistă; a) frazele în circumstanțe normale 
nu sunt izolate, ci se înscriu în contexte de expresie 
bine precizate. Prin context s-ar înţelege o „relaţie 
între utilizatorii de limbaj și presupoziţiile pe care 
ei le pun în operă”; b) frazele nu sunt niciodată 
separabile de cele pe care le preced şi alături de 
care sunt inserate într-un context. (În această 
privință, concepţia lui Meyer asupra utilizării 
limbajului capătă conotaţii sociologice: fiecare 
utilizare a limbajului reprezintă continuarea unei 
utilizări precedente). Această afirmaţie este 
îndreptată mai curând împotriva încercării de a 
considera o frază izolată ca exemplu valabil în 


66 Ibidem, p. 30. 
67 Ibidem. 
68 Ibidem, p. 32. 

afara tuturor contextelor. Din perspectivă proble- 
matologică izolarea unei fraze de contextul inițial 
este totuși posibilă, dar aceasta înseamnă că ea 
este inserată într-un context nou; c) frazele izolate 
sunt abstracții şi nu pot sta la baza studierii actelor 
veritabile de limbaj. În atare condiţii sensul unui 
discurs nu se reduce la sensul elementelor care îl 
compun. Frazele nu pot fi analizate independent de 
context. Conform teoriei  problematologice a 
limbajului, textul funcţionează ca  diferențiator 
problematologics”, iar frazele sunt răspunsuri 
problematologice; sensul profund al textului se 
dovedeşte a fi, în această variantă, un răspuns 
apocritic care încearcă să soluţioneze definitiv 
problematica textului.  Emergența răspunsului 
apocritic dă coerenţă textului global. Teoria proble- 
matologică a limbajului pune la îndemână trei 
posibilități de a discerne diferența  problematolo- 
gică. La nivel discursiv, interogativitatea unor fraze 
se estompează fie prin punctuație, fie prin into- 
nație. În aceste condiţii, o posibilitate de a marca 
diferența problematologică la nivelul textului ar fi 
printr-o formulare explicită?0. Întrebarea se află în 
relație directă cu ceea ce este vizat. Cea de a doua 
cale pentru a indica diferența în forma însăşi face 
apel la frazele declarative în opoziţie. O a treia 
modalitate, este aceea de a specifica întrebarea 
astfel încât nici o confuzie să nu se producă. 
Aceasta ultimă manieră dă posibilitatea de a 





5% M.Meyer, De la problematologie..., pp. 289-290. 
70 Idem, Langage et litterature, p. 44. 

stipula doar ceea ce contează ca întrebare în 
cadrul unui text. 

Când o frază nu este înțeleasă în prima 
instanţă, conform teoriei substituționaliste, aşa 
cum afirmă Meyer, se spune același lucru dar cu 
alte cuvinte: sensuri diferite, aceeași referinţă (în 
virtutea principiului compoziţiei). În cazul teoriei 
problematologice a referinţei, dacă ceva nu este 
înţeles într-o primă fază se recurge la o expansiune 
interogativă”!, adică se explică termenii care sunt 
problematici. Expansiunea interogativă dă naştere 
la ceea ce lingviştii au numit propoziţie relativă”2. 
Ea are capacitatea de a asigna o referință precisă 
sau chiar o definiție a termenului vizat. Propoziţiile 
relative, consideră Meyer, sunt introduse într-un 
text prin intermediul interogativelor, fără a păstra 
totuși semnele distinctive ale acestora. Rolul unei 
astfel de propoziţii în cadrul unui text este acela de 
a delimita întrebarea pe care ea o explică. Meyer 
numeşte acest procedeu ştergere a interogativităţii 
sau reintegrarea asertorică a _ interogativității”?. 
Interogativi ca cine, ce, cum pot fi analizaţi ca 
interogativi, dar au şi capacitatea de a reprezenta 
şi a satisface întrebarea, astfel încât să anticipeze 
şi eventualele întrebări ale interlocutorului 
(manieră proleptică). Indicatorii interogativi de 
acest tip poartă numele de întrebări circumstan- 
țiale”4 şi cercetează modalităţile de timp, loc, 





71 Ibidem, p. 44. 
72 Ibidem. 


73 Ibidem, pp. 45-46. 
74 Ibidem. 

manieră, persoană ale termenilor cu grad înalt de 
problematicitate. Răspunsurile la acest tip de 
întrebări funcționează ca definiții implicite. 

Să supunem analizei următorul fragment: 


„Ce este metafizica? - Întrebarea ne lasă să 
înțelegem că ar fi vorba despre metafizică. Noi însă 
vom dezminţi această așteptare şi vom lua în 
discuție doar o anumită întrebare metafizică. 
Sperăm ca în felul acesta să ne putem transpune 
nemijlocit în metafizică, cu gândul că numai aşa 
avem să îi oferim adevărata putinţă de a se înfăţişa 
de la sine. Avem de gând să începem cu desfă- 
şurarea unei interogări metafizice, să încercăm apoi 
o elaborare a întrebării, pentru a sfârși cu 
răspunsul pe care acesta îl poate primi”75. 


Din perspectiva teoriei problematologice a 
referențialității întrebarea „ce este metafizica?” 
reprezintă o întrebare circumstanţială, ce vizează 
esența  metafizicii. Întreg studiul ce urmează 
acestei interogațţii nu este altceva decât o expan- 
siune interogativă ce vizează explicitarea doar a 
unuia dintre termenii ce compun întrebarea. 
Descompunând întrebarea vom avea interogativul 
circumstanțial „ce”, predicatul „este” și subiectul 
„metafizica”. Termenul cu gradul de  problematici- 
tate cel mai înalt pare a fi metafizica, dar Heidegger 
„dezminte această aşteptare” şi, în consecinţă, va 


75 Martin Heidegger, Repere pe drumul gândirii, 
traducere şi note introductive Thomas Kleininger, 
Gabriel Liiceanu, Editura Politică, Bucureşti, 1988, 


p. 33. 

extinde termenul „este”; explicația acestui termen 
va satisface interogativul „ce” şi printr-o manieră 
derivată subiectul „metafizica”. 


Indicatorii interogativi când, unde, cine, cum 
sunt, după Meyer, înzestrați cu o funcţie de 
saturare”s. Compuşii unei propoziţii care răspund 
la acest tip de indicatori fie au un grad scăzut de 
problematicitate, fie sunt neproblematici. În unele 
situaţii aceşti indicatori dispar. Meyer presupune 
că termenii sunt literalmente comprehensibili în 
interiorul propoziției şi referinţa lor este cunoscută 
şi nu mai are nevoie să fie specificată prin 
expansiune interogativă. Atunci când se afirmă: 
„Mihai Eminescu ” subiectul va cunoaşte o 
expansiune interogativă în cazul în care el ridică 
una: „Cine este Mihai Eminescu?” Aceasta cere, în 
mod necesar, un răspuns ce va indica subiectul, 
adică referința sa. În cazul în care locutorul nu 
cere această extindere, se presupune că el ştie deja 
la ce se referă termenul și ca atare interogativul se 
şterge. 


3. Actul interpretării în calitate de 
questionnement 
3.1. Interpretare a scriiturii 


Sintagma interpretare a scriiturii reclamă de la 
bun început câteva lămuriri. Ar fi vorba de modul 
în care aceste două concepte au fost utilizate în 


76 M. Meyer, Langage et litterature, p. 49. 

mediul filosofic, retoric sau literar, accentuând mai 
ales funcţiile atribuite. Evidenţierea acestor aspecte 
va contribui la precizarea acurată a modului în 
care interpretarea scriiturii se impune, fie că își 
conservă prerogativele sau şi le modifică, în noul 
mediu preconizat de problematologie. 

Conceptul de scriitură, aşa cum a fost pus în 
circulaţie de Roland Barthes, pare a se contura ca 
„realitate formală independentă de limbă şi stil'77. 
Limba şi stilul, prin rolul atribuit de Barthes, 
reprezintă elementele ce anulează parțial 
independența anunţată a scriiturii. Dacă în cazul 
limbii se menţine o anumită distanță față de 
scriitură, întrucât limba reprezintă „un corp de 
prescripţii şi deprinderi, comun tuturor scriitorilor 
unei epoci (...) un obiect social prin definiție nu 
unul prin alegere”7s, spațiul dintre scriitură şi stil 
se diminuează treptat. Stilul este definit de Barthes 
ca o „ecuaţie care uneşte intenţia literară şi 
structura carnală a autorului”7?. Ceea ce ar 
conduce la diminuarea distanţei dintre scriitură şi 
stil, la o anumită dependenţă a scriiturii față de stil 
o constituie afirmaţia târzie a lui Barthes conform 
căreia „înainte de orice, stilul este, într-un fel, 


77 Roland Barthes, Le Degre Zero de l'Ecriture, 
Editions du Seuil, 1953, pp. 7-10, în româneşte, 
Romanul scriiturii, antologie, selecţie de texte şi 
traducere Adriana Babeţi şi Delia Sepeţean-Vasiliu, 
Editura Univers, Bucureşti, 1987, p. 53. 

78 R. Barthes, Le Degre Zero de l'Ecriture, pp. 13-20. 

79 Ibidem, p. 20. 

începutul scriiturii”80. Astfel, o plasare echidistantă 
a scriiturii între limbă şi stil nu este pe deplin 
posibilă. În pofida acestei ușoare ambiguităţi, 
conceptul de scriitură capătă consistență şi o 
utilizare aproape generalizată, substituind concep- 
tele de discurs şi text, datorită funcţiilor pe care 
Barthes i le atribuie şi care derivă în mod direct 
sau indirect din situarea scriiturii între limbă și 
stil. Modul de utilizarea a limbii, de pildă, îl 
conduce pe Barthes la distincţia dintre scriitor şi 
scriptors!. Din acest punct de vedere primul va 
îndeplini o funcţie, în timp ce al doilea o activitate, 
adică aceea de a explica, instrui sau depune 
mărturie. Pentru exercitarea funcției, scriitorul 
utilizează două tipuri de norme; a) tehnice: de 
compoziţie, gen şi scriitură; b) artizanale: de 
corectare, perfecționare a textului. Pentru scriitor 
cuvântul reprezintă o structură şi are capacitatea 
de a transforma în mod radical, așa cum afirmă 
Barthes 


„întrebarea pusă lumii într-o interogaţie asupra 
scrisului; pe de ce în cum. lar miracolul, dacă 
putem spune aşa, este că această activitate 
narcisică naşte mereu, de-a lungul unei literaturi 
seculare, aceeaşi întrebare - de ce?. Închizându-se 
în cum să scriu, scriitorul regăseşte până la urmă 


80 Roland Barthes, Roland Barthes par Roland 
Barthes, Editions du Seuil, 1975, p. 80. 


31 Idem, Le Degre Zero de l'Ecriture, pp. 7-10. 

întrebarea deschisă prin excelenţă: de ce lumea? 
Care este scopul lucrurilor? (...)”82. 


Pentru scriptor, același element, cuvântul, nu 
reprezintă decât un mijloc. Dacă se ia în calcul 
diferența de aplicare a limbajului în cele două 
cazuri distincte (scriitor și  scriptor), atunci 
scriitura va juca roluri diferite: a) în calitate de 
efect al modului de utilizare a limbajului de către 
scriitor, scriitura impune un „dincolo al limba- 
jului”. Prin intermediul acestei funcţii se constată o 
evoluție a limbajului, căci fiecare epocă istorică în 
parte impune un anumit tip de scriitură8;  b) 
scriitura, prin intermediul  scriptorului, are 
capacitatea de a comunica sau exprima ceva în 
mod direct. Chiar dacă Barthes nu rămâne cu totul 
fidel acestei  dihotomii, scriitor/scriptor; căci 
pentru epoca noastră tipul hibrid scriitor-scriptor 
pare a fi mult mai eficient, după cum afirma chiar 
Barthes. Or, să se renunțe cu totul, propunea 
acelaşi autor, la termenul de scriitor în favoarea 


82 Ibidem, p. 10. 

83 Barthes exemplifică modul în care o epocă 
istorică îşi pune amprenta asupra scriiturii, mai ales în 
cazul literaturii: „...unitatea ideologică a burgheziei a 
produs o scriitură, şi că în epoca burgheză (adică cea 
clasică şi romantică), forma nu se putea scinda pentru 
că nici conştiinţa nu era sfâşiată: mai apoi, dimpotrivă, 
din momentul în care scriitorul nu a mai fost un martor 
al universalului şi a devenit o conştiinţă nefericită (pe la 
1850), primul gest a fost să opteze pentru angajarea 
formei sale, fie asumîndu-şi, fie respingînd scriitura 
trecutului.” - Ibidem. 

proiectului adus în atenţie de Fourier care numeşte 
„inventor (și nu scriitor sau filosof) pe cel ce dă la 
iveală noi formule”st. Rolul scriiturii este de a 
transforma subiectul pe care scriitura îl vizează într- 
un moment sau altul, într-un obiect. Căci 
comunicarea directă, explicită a unui sentiment, de 
pildă, transformă, prin descriere, elementul descris 
în obiect. Acest proces de reificare nu poate fi 
depăşit prin intermediul elementelor stilistice care 
însoțesc scrierea pentru că, prin însăși natura sa, 
scrierea este fixare a ceea ce este spus. Situarea 
scriiturii în proximitatea conceptului de stil are 
repercusiuni asupra modului în care, conform 
problematologiei, se poate realiza interpretarea. În 
primul rând scriitura (text sau discurs) reprezintă 
materia supusă interpretării; în plan secund 
scriitura, prin intermediul stilului, face trimitere 
directă la retorică. Pentru a evita, așa cum proble- 
matologia o cere, constituirea unei „istorii” a 
conceptului de interpretare, Meyer pune în 
chestiune conceptul de interpretare şi ia ca punct 
de plecare teoretizarea întreprinsă de  Ricoeur. 
Aşadar aceste elemente vor sta la baza tematizării 
conceptului de interpretare în cadrul proiectului 
problematologic. Pentru a evidenția concepţia lui 
Meyer asupra interpretării se impune 9) 
radiografiere a modului în care Ricoeur stabilește 
premisele procesului de interpretare. Tributar 
distincţiei lui Saussure dintre limbă şi vorbire, 


34 Roland Barthes, op. cit., p. 10. 

Ricoeur instituie o diferenţă între discurs şi texts5: 
1) discursul este eveniment. Pentru Ricoeur 
înseamnă: a) discursul este realizat temporal și în 
prezent - în opoziţie cu sistemul limbii care este 
virtual și în afara timpului; b) discursul trimite la 
locutor prin intermediul unui ansamblu complex 
de indicatori - limba, consideră Ricoeur, nu are 
subiect; c) discursul se referă, în calitatea lui de 
eveniment, întotdeauna la ceva (o lume pe care o 
descrie, exprimă, reprezintă) - pe când semnele 
limbajului trimit la alte semne în interiorul 
aceluiaşi sistem. Consecința acestei particularităţi, 
crede Ricoeur, face ca sistemul limbii să fie lipsit 
de subiectivitate. Dacă discursul deţine particu- 
larităţile vorbirii, atunci: 2) textul este un discurs 
fixat prin scriere. Scrierea ca fundament al 
interpretării reclamă: a) lectura ca element 
intermediar dintre text şi interpretare; lectura 
textului făcând posibilă interpretarea; b) textul 
separă actul scrierii de actul citirii, spune Ricoeur, 
în doi versanţi care nu comunică; cititorul este 
absent din scriere; scriitorul este absent din 
lectură; c) sarcina lecturii ca interpretare este 
aceea de a realiza referința textului. În cadrul 
problematologiei lucrurile sunt uşor simplificate. 
Meyer exclude distincţia dintre discurs şi text. 
Baza pe care interpretarea se realizează este 
limbajul în forma sa scrisă cu capacitatea de a 
pune probleme şi, în același timp, de a le rezolva. 





85Paul Ricoeur, Eseuri de hermeneutică, traducere 
de Vasile Tonoiu, Editura Humanitas, Bucureşti, 1995, 
PP. 95-115. 

Punctul în care se intersectează concepţiile celor 
doi autori, Ricoeur şi Meyer, în privinţa interpre- 
tării îl reprezintă conceptele de explicaţie şi 
comprehensiune. Dacă până la Ricoeur explicația 
şi comprehensiunea erau văzute ca elemente ale 
unor domenii diametral opuse, explicaţia fiind 
proprie ştiinţei, iar comprehensiunea ştiinţelor 
spiritului, autorul Eseurilor hermeneutice sesizează 
că sferele celor două noţiuni se suprapun într-o 
mare proporție: 


„Explicaţia şi comprehensiunea aproape coincid. 
Atunci când nu înţeleg în mod spontan, îți cer o 
explicaţie; explicaţia pe care mi-o dai îmi permite să 
înțeleg mai bine. Explicaţia nu este aici decât o 
comprehensiune desfășurată prin întrebări şi 
răspunsuri ”86. 


Modalitatea în care comprehensiunea se desfă- 
şoară, conform opiniei lui Ricoeur, corespunde 
cadrului pe care problematologia îl presupune ca 
esenţial: cuplul categorial întrebare-răspuns. 


3.2. Semnificaţia textului ca totalitate 


O descripție a procesului de interpretare în 
limitele impuse de teoria problematologică pleacă 
de la ideea că a interpreta un text nu înseamnă a-i 
da un sens - fie unul mai mult sau mai puțin 
întemeiat. A lua în calcul o astfel de posibilitate ar 
însemna, după Meyer, să considerăm interpretarea 
o simplă substituție. Situaţia poate fi depășită dacă 
interpretarea se orientează în mod exclusiv spre 


36 Ibidem, p. 138. 

text, pentru a sesiza pluralitatea, adică semnifi- 
caţiile textului care nu se manifestă ca o refor- 
mulare literală a frazelor ci, cum spune Meyer 


„apare ca răspuns non-literal cu privire la diferitele 
propoziţii care-l conţin. (...) Textul este la modul 
figurat o întrebare. El cere un răspuns figurat cu 
privire la răspunsurile date în text, un răspuns (sau 
mai multe răspunsuri) care stipulează natura 
textului ca răspuns la această chestiune figurată”87. 


Textul se prezintă sub forma unor fraze 
interconectate. Problematologia stipulează imposi- 
bilitatea decontextualizării frazelor care intră în 
componența unui text; pentru că în situaţiile 
concrete de comunicare nu ne vom întâlni cu fraze 
izolate; în permanenţă acestea se vor plasa într-o 
situație care va face apel la o anterioritate. Relaţia 
stabilită între frazele care compun un text este 
numită de Meyer textualitates și depăşeşte 
legătura bazată pe conţinutul vehiculat de fiecare 
frază în parte, dar este dependentă de text ca 
unitate. În condiţiile pe care problematologia le 
impune, interpretarea unui text se poate face doar 
dacă semnificaţia este considerată a fi o relaţie ce 
se stabilește între întrebare şi răspuns. În 
concepția lui Meyer, a interpreta un text ar 
însemna căutarea unei semnificaţii a textului ca 
totalitate. Între textualitate și semnificaţia textului 
ca totalitate apare un mediator capabil să scoată în 





87 Michel Meyer, Langage et litterature. Essai sur le 
sens, p.95. 
88 Ibidem, p. 96. 

evidenţă ceea ce textul semnifică în totalitate, în 
termenii utilizați de Meyer, cheia cărţțiis, rol 
atribuit retoricii. În acest context retorica pare a 
avea atribuţii și o structură ușor diferite de cele 
care i-au fost conferite în Questions de rhetorique: 
langage, raison et seduction, lucrare în care 
retorica este definită ca negociere a distanţei” 
dintre subiecți. Această negociere are loc prin 
limbaj, iar distanța, după Meyer, ar constitui chiar 
miza retoricii. Definiţia dată de Meyer retoricii 
stipulează că această disciplină este „negocierea 
distanței dintre oameni în legătură cu o 
problemă”91. Structura pe care Meyer aşează, într-o 
primă fază, retorica, pare a fi un model de 
comunicare redus la elementele sale esenţiale: 


39 Ibidem, p. 95. 

% În lucrarea, Principia  Rhetorica,  Ouvertures 
Fayard, 2008, Michel Meyer arată că noţiunea de 
distanţă între indivizi sau de diferență este marcată de 
gesturi, postura corpului, mimică, intonaţie, pe de o 
parte şi, pe de altă parte, implică elemente de 
proxemică: distanțe spaţiale ce se instalează între 
oameni. Distanţa sau diferența dintre indivizi este 
analizată mai degrabă din perspectiva retorică întrucât 
fiecare atitudine, gest etc. sunt dictate de raporturile 
care se instalează între ethos (efectiv şi  proiectiv) și 
pathos (efectiv şi proiectiv) mediate de logos. Efectivi- 
tatea şi proiectivitatea sunt elemente care trimit spre 
situații concrete (efective) sau ipotetice (proiective). 
Meyer, Principia rhetorica, pp. 227 -242. 

91 Michel Meyer, Questions de rhetorique: langage, 
raison et seduction, Le Livre de Poche, Librairie Generale 
Frangaise, 1993, Pp. 22-23. 

orator, auditor şi discurs, ca element care face 
legătura între orator şi auditor. Acestei structuri îi 
corespunde o structură subiacentă calchiată după 
Aristotel: oratorul este simbolizat prin ethos (credi- 
bilitate, onorabilitate, în general elemente care 
compun caracterul oratorului şi cu care se prezintă 
în faţa auditorului); auditorul este simbolizat prin 
pathos (se acţionează asupra auditorului pentru a-l 
convinge prin intermediul emoţiilor, seducţiei şi 
chiar a argumentelor raţionale - toate acestea 
trebuie să se adreseze pasiunilor auditorului); prin 
logos discursul devine cea mai obiectivă compo- 
nentă structurală a retoricii, ce poate fi ornamental 
sau argumentativ. Această concepţie, posterioară 
celei vehiculate în Littgrature et langage. Essai sur 
le sens (1992), este diferită în unele puncte. Dacă 
în Questions de rhetorique..., Meyer vorbeşte de un 
discurs ornamental, în Litterature et langage..., 
Meyer pune la îndoială existența în sine a unui 
discurs retoric: 


„un discurs retoric per se nu există. Dacă ar exista, 
(...) ar fi ideal pentru teoreticieni, pentru că s-ar 
putea trasa o linie  despărţitoare netă între 
discursul literar şi non literar”9%2. 


Echivalenţa între discursul ornamental și 
discursul retoric se impune pentru că Meyer 
consideră stilul un element ornamental, iar „varie- 
tatea ornamentelor corespunde unei multiplicități 
echivalente figurilor de stil”*. Rolul figurilor de stil, 


92 Ibidem, p. 110. 
93 Ibidem, p. 101. 

care de altfel se pot regăsi nu numai în discursul 
literar ci în toate tipurile de discurs, inclusiv cel 
ştiinţific, este acela de a  vehicula un adevăr 
subiacent ce poate fi exprimat. Practic, textul 
conține întotdeauna, pe lângă o exprimare directă, 
şi acel ceva ce nu poate fi spus decât indirect, prin 
intermediul retoricii. Aici apare o problemă, şi 
anume aceea că retorica, în calitatea pe care Meyer 
i-a atribuit-o, de a aduce la suprafață semnificaţia 
textului ca totalitate, nu se mai poate extinde şi 
asupra exprimărilor directe. Aspect pe care Meyer îl 
corijează prin intervenţia argumentării în calitate 
de noțiune problematologică ce se alătură retoricii 
şi care poate reuni ceea ce este spus explicit cu 
exprimarea implicită. Din punct de vedere 
problematologic argumentul este 


„raţiunea de a opta pentru un anumit răspuns (sau 
soluţie) la o întrebare (sau problemă), alta decât 
chestiunea directă la care argumentul serveşte de 
răspuns”. 


Cuplul retorică-argumentare cere auditorului 
să aleagă o concluzie în care autorul nu vrea sau 
nu poate să se implice în mod direct. Răspunsul 
dat poate interveni aici ca o 


„imputaţie de intenționalitate, autorul a vrut să 
spună sau o proiecție din partea destinatarului care 
atribuie autorului sau textului o problematică pe 
care o derivă de fapt din propria sa perspectivă”%5. 


94 Ibidem, p. 98. 
95 Ibidem, p. 106. 

Auditorul discursului sau lectorul textului de 
altfel realizează: 1) o înţelegere imediată, adică are 
capacitatea de a infera direct afirmaţia cu o 
întrebare pe care o presupune ca fiind pusă de 
orator în spatele afirmației; 2) intenţia oratorului 
sau autorului se relevă prin modalitatea în care 
frazele sunt structurate şi nu trebuie să fie 
percepută, după cum consideră Meyer, drept un 
concept explicativ. De pildă, discursul non literar 
este, din punctul de vedere al intenţiei, transpa- 
rent, în sensul că subliniază intenţiile autorului și 
se identifică cu ceea ce textul exprimă. În cazul în 
care autorul ascunde intenția, discursul ficțional 
reprezintă aici un bun exemplu, descoperirea 
acesteia, spune Meyer, nu serveşte la nimic dacă 
textul nu vorbeşte despre aceasta; 3) o interpretare 
a ideilor care indică unitatea textului, această 
interpretare vizează, conform lui Meyer, efectul 
retoric al textului, adică vehiculează implicit o 
credinţă. 

Procesul de interpretare în calitate de 
questionnement nu caută să expună întrebările 
care ar sta în spatele afirmațiilor cuprinse într-un 
discurs sau text, ci, fie text, fie discurs ţinut în faţa 
unui auditoriu, se manifestă ca întrebări ce 
necesită un răspuns la problemele pe care le ridică. 
A interpreta un text în manieră problematologică 
presupune, la o primă lectură, o înţelegere 
imediată care, conform lui Meyer, se realizează 
succesiv pe măsură ce procesul lecturii se 
desfășoară. Intenţia autorului se regăseşte în 
structura textului oferit; iar interpretarea globală, 

cheia cărţii, cum o numea Meyer, aparține de 
fiecare dată lectorului, în virtutea efectului retoric 
pe care textul îl pune în mișcare. 

III. 
Rolul principiilor logicii clasice 
în procesul chestionării 


1. Categorizarea problematologică - spre o 
structură formală a întrebării 


1.1. Presupoziţiile întrebării 


Comunicarea, fie ea de natură științifică sau 
simplă transmitere de informaţii, se polarizează în 
jurul unor întrebări mai mult sau mai puţin 
explicite. Dacă ordinea aceasta este inversată, ne 
aflăm în postura ascetului care a petrecut o bună 
parte din viața sa meditând în pustie şi care, vrând 
să împărtășească oamenilor rezultatul la care a 
ajuns, a procedat asemenea nebunului lui 
Nietzsche. A intrat în primul oraş întâlnit în cale şi 
a început să strige, de parcă ar fi avut o marfă de 
vândut, „Cine are o întrebare? căci eu am un 
răspuns!” Ce anume face ca o întrebare să apară, 
ce determină ca o întrebare să poată primi nu un 
singur răspuns, ci mai multe? De unde nevoia unei 
analize situată cumva înainte ca actul punerii 
întrebării să se realizeze. 

Când cineva își face cunoscut propriul gând 
prin intermediul cuvintelor, ceea ce comunică 
celuilalt reprezintă, se pare, doar o parte a ceea ce 
el avea în minte în legătură cu gândul deja spus. 

Nu vorbim aici de nici un fel de autocenzură, de 
triere a gândurilor ce se cade a fi spuse, sau nu se 
cade a fi spuse cuiva. Nu poate fi vorba nici deo 
situaţie oarecare ce ar impune păstrarea unei 
tăceri asupra unui lucru despre care se cuvine să 
nu vorbeşti; un gen de eleganţă în comunicare pe 
care Gadamer a numit-o tactil. A avea tact, din 
acest punct de vedere, înseamnă a trece peste un 
lucru, însă această trecere cere a avea în vedere 
acel lucru tocmai pentru depășirea lui: „tactul ne 
ajută, spunea Gadamer, să păstrăm o anumită 
distanță. El evită tot ceea ce este scandalos, 
intimitatea excesivă şi lezarea sferei private a 
persoanei”2. Problema s-ar putea ivi în momentul 
în care gândul este transpus în cuvinte, pentru că 
ceea ce a fost convertit în cuvânt reprezintă doar o 
parte din ceea ce a fost gândit. Practic, niciodată 
un gând nu va apărea transpus în cuvinte în forma 
lui inițială și acest lucru nu se datorează numai 
faptului că omul ar putea gândi şi altfel decât prin 
intermediul cuvintelor, ci pentru că „printre 
acestea (adică printre gândurile neexprimate - n. 
a.) există câteva care se opun relaţiei caracteristice 
dintre gând şi declaraţie; acestea nu reprezintă 
doar contextul, ci reprezintă presupoziţiile”?. 





1 Hans Georg Gadamer, Adevăr şi metodă, p. 24. 

2 Ibidem, p. 24. 

3 R. G. Collingwood, An Essay on  Metaphysics, 
Revised Edition with: The Nature of Metaphysical Study, 
Function on Metaphysics in Civilization, Notes for an 
Essay on Logic, Edited with an introduction by Rex 
Martin, Clarendon Press, Oxford, 1998, p. 21. 

Pentru Collingwood, presupoziţia creează o 
breşă în relația care se instalează la nivelul trans- 
punerii gândului în cuvinte. Collingwood 
analizează presupoziţiile plecând de la modul 
definirii unui lucru sau conferirii unui scop, în 
funcţie de modalităţile gândirii: a) în cazul unei 
gândiri neştiinţifice, fără metodă și întâmplătoare, 
translarea gândului în cuvinte întâmpină dificul- 
tăți; acesta apare „neșlefuit, drapat, precum o 
ancoră ce este scoasă din adâncuri, cu alge marine 
şi moluște lipicioase”4; b) gândirea ştiinţifică, 
caracterizată prin sistematicitate, se dovedeşte a fi 
prealabilă gândirii neştiinţifice, dar dependentă de 
aceasta. Pentru Collingwood, în gândirea științifică 
„gândirea gândurilor este în acelaşi timp gândirea 
conexiunilor dintre  ele”5. În  presupoziţie, 
Collingwood găseşte afirmată o întâietate logică şi 
nu una legată de timp, unde „înainte” ar semnifica 
nu o anumită cronologie a luării deciziei, ci are în 
vedere faptul că presupoziţia se află situată în 
permanenţă înaintea întrebării şi că „nici o 
întrebare nu poate să apară dacă nu este făcută o 
presupoziție”e. De pildă, atunci când Socrate îl 
întreabă pe Theaitetos: 


„Aceasta, dacă cineva ar întreba: este, oare, posibil 
ca cineva, devenind la un moment dat cunoscător 
al unui lucru şi având încă amintirea acelui lucru 
şi păstrându-i-o în timp, să nu aibă, în momentul 
în care îi revine amintirea lucrului, cunoaşterea 





+ Ibidem, p. 22. 
5 Ibidem, p. 23. 
6 Ibidem, p. 21. 

acelui lucru însuşi de care îşi amintește? După 
cum se vede, am provocat o avalanșă de cuvinte, 
vrând să întreb dacă e posibil ca cineva, care a 
învățat un lucru și şi-l amintește, să nu îl 
cunoască?”7 


este clar că pleacă de la presupoziţia că, pentru 
om, cunoaşterea este posibilă în anumite circum- 
stanţe şi condiţii. Ar fi vorba, aici, de o presupoziţie 
de posibilitate: Este oare posibil?. Ideea posibilității 
cunoașterii trebuie să fie anterioară punerii 
întrebării. Exemplu dat ar putea să pară prolix. 
Acest neajuns este compensat de faptul că, prin 
intermediul exemplului, se atinge una dintre cele 
mai importante probleme pe care Collingwood le 
analizează în An Essay on Metaphysics. În această 
lucrare, R. G. Collingwood încercă să pună bazele 
teoriei presupoziţiilor, care, conform celor scrise de 
autor, a fost cu totul neglijată de logicieni. Teoria 
presupoziţiilor este cea care stă la baza dezvoltării 
metafizicii şi Collingwood o va dezvolta într-o 
manieră pur formală. Sistemul formalizat al lui 
Collingwood acceptă un număr de șase propoziţii, 
şase definiții și două note. Collingwood vede 
propoziţiile în calitate de „entităţi logice şi nu 
lingvistice”8. Prima propoziţie a sistemului 





7 Platon, Theaitetos, Opere, vol. VI, Ediţie îngrijită 
de Constantin Noica şi Petru Creţia, Editura Ştiinţifică 
şi Enciclopedică, Bucureşti, 1989, p.209. 

3 R.G. Collingwood, 0 autobiografie filosofică, 
Studiu introductiv Stephen Toulmin, traducere Florin 
Lobonţ şi Claudiu Mesaroş, Prefață la ed. Românească, 

stipulează că fiecare afirmaţie pe care cineva o face 
survine întotdeauna ca răspuns la o întrebare şi 
din această cauză o întrebare este logic anterioară 
propriului răspuns. La baza fiecărei întrebări 
Collingwood afirmă că se află o presupoziţie. A 
presupune înseamnă „a închipui ca act al liberei 
alegeri”. Eficacitatea logică a presupoziţiilor nu 
depinde de existența verificabilității, pentru că, 
spune  Collingwood, nu depinde de existența 
adevărului, ci numai de existența presupoziţiei. O 
presupoziţie poate fi relativă sau absolută. În 
primul caz, presupoziţia relativă joacă un rol 
dublu: poate sta atât la baza unei întrebări, cât şi 
la concretizarea unui răspuns, dar a unui răspuns 
ce stă pentru o altă întrebare; pe când o 
presupoziţie absolută este implicată doar în 
producerea întrebărilor, niciodată însă a 
răspunsurilor. 

Având în vedere că o propoziţie este „ceea ce 
este afirmat, și indiferent de ceea ce este afirmat 
este afirmat ca răspuns la o întrebare”10, presupo- 
ziția care ar putea sta la baza întrebării este 
cuprinsă, la nivelul emiterii, în întrebare. Pentru 
Collingwood, „fiecare afirmaţie pe care cineva o face 
survine întotdeauna ca răspuns la o întrebare”!l. 





James Conelly, postfață Florin Lobonţ, Editura Trei, 
1998, p. 59. 

? Idem, An Essay on Metaphysics, p. 25. 

10 Jbidem, p. 21. 

11 Ibidem. Când Collingwood vorbeşte despre 
afirmaţii, el ia în calcul nu numai afirmaţiile făcute în 
mod public de către o persoană, ci şi afirmaţiile pe care 

În cazul în care, în mod conştient, presupoziţia 
emerge din întrebare, aceasta nu se constituie ca 
răspuns, ca afirmație, prezența presupoziţiei se 
resimte, este luată în calcul, se ţine cont de 
aceasta, dar nu se spune. Actul de a presupune şi 
presupoziţie sunt pentru Collingwood diferite: actul 
de a presupune înseamnă „a închipui ca act al 
liberei alegeri  (...). Când este utilizat corect 
cuvântul asumare este întotdeauna utilizat cu 
implicarea liberei alegeri, ca atunci când spui să 
asumăm x = 10 „12; pe când presupoziţia vizează 
doar raportarea față de o întrebare în cazul în care 
aceasta este absolută. Existenţa presupoziţiilor 
implică, pe de o parte, posibilitatea apariţiei 
întrebărilor şi pe de altă parte, a răspunsurilor la 
întrebări. Pentru  Collingwood, întrebarea şi 
răspunsul nu formează o unitate, ci forme separate 
care capătă coerență datorită  presupoziţiilor. 
Întrebarea dobândeşte o formă determinată încă 
înainte de a exista răspunsul. Răspunsul a cărui 
întrebare a fost suprimată primeşte statutul de 
afirmaţie și tot ceea ce s-a afirmat s-a afirmat ca 
urmare a punerii unei întrebări; însă întrebarea 
care obține un răspuns nu încetează de a mai fi 
întrebare: „încetează numai de a fi o întrebare fără 


cineva şi le face sieși în cursul gândirii solitare. În mod 
analog vorbeşte şi despre întrebări. Întrebări sunt 
considerate de Collingwood nu numai cele pe care 
cineva le adresează altcuiva, ci şi cele pe care și le 
adresează lui însuşi. 

12 Ibidem, p. 30. 

răspuns”.13 Collingwood face o distincţie subtilă 
între ceea ce ar putea fi considerat răspuns la o 
întrebare - afirmație - și ceea ce ar putea sta ca 
presupoziţie pentru o întrebare. Astfel, pentru 
Collingwood afirmaţia este doar ceea ce poate primi 
valoare de adevăr şi acest tip de afirmaţie capătă 
numele de propoziție!t, iar simpla afirmare a 
lucrurilor care nu poate fi supusă judecății prin 
intermediul categoriilor adevărat/fals, Collingwood 
o numeşte expunere. Operând această distincție, 
Collingwood nu face altceva decât să ia un fel de 
măsură de siguranță pentru ca teoria presupo- 
zițiilor să devină validă. Teoria presupoziţiilor a fost 
concepută pentru a opera în domeniul metafizicii, 
ale cărei propoziţii nu pot fi analizate din 
perspectiva  dihotomică adevăr/fals, pentru că 
acestea vehiculează sau descriu nu numai fapte 


13 Ibidem, p. 32. 

14 Asupra modului în care Coolingwood defineşte 
propoziţia „ceea ce poate fi adevărat sau fals” 
Wittgenstein nu pare a fi de acord: „Aceasta este însă o 
imagine proastă. Este ca şi cum am spune “Regele în 
şah este acea piesă căreia i se poate da şah. Dar 
aceasta nu poate însemna decât că în jocul nostru de 
şah putem da şah doar regelui. Tot aşa cum propoziţia 
că numai o propoziţie e susceptibilă să fie adevărată 
poate să spună că noi predicăm “adevărat şi “fals' numai 
despre ceea ce numim o propoziţie”. Ludwig 
Wittgenstein, Cercetări filosofice, traducere din germană 
de Mircea Dumitru şi Mircea Flonta în colaborare cu 
Adrian Paul Iliescu, notă istorică de Mircea  Flonta, 
studiu introductiv de Adrian-Paul Iliescu, Humanitas, 
Bucureşti, 2004, PP. 161-162. 

reale, ci şi închipuite, care nu cer verificarea.1!5 De 
altfel acest criteriu al verificabilității va duce la 
efectuarea unei discriminări între tipurile de presu- 
poziţii ale întrebărilor. În funcție de modalitatea în 
care presupoziţia afectează întrebările, ele vor fi 
directe şi imediate sau indirecte. Orice întrebare, 
consideră  Collingwood, dispune de o singură 
presupoziţie și numai una: aceea care afectează în 
mod direct şi imediat întrebarea. Această presu- 
poziție imediată antrenează în jurul ei alte 
presupoziţii, dar legătura lor cu întrebarea ori- 
ginală va fi mediată de presupoziția directă. Printre 
presupoziţiile directe pot fi cele de existență, de 
posibilitate sau modalitate. De pildă: „l-a plăcut 
mult piesa de teatru la care a fost aseară” implică, 
în mod direct, o presupoziţie existenţială: există o 
persoană. Această  presupoziție  mediază alte 
presupoziţii: plăcerea de a merge la teatru, cea 
legată de timp, faptul că ar fi vorba de o persoană 
care are gusturi cultivate etc. Din perspectiva 





15 Această depăşire a criteriului verificabilităţii este 
încercată şi de Karl R. Popper care, la rândul său, nu 
mai vrea să repete greșeala comisă de pozitivişti, aceea 
„de a exclude sistemele teoretice din ştiinţele naturii 
prin criteriul demarcațţiei” şi astfel se vede obligat de a 
utiliza un alt criteriu de demarcaţie, falsificabilitatea, 
care să-i ofere posibilitatea de a utiliza şi enunțţurile 
care nu sunt verificabile în ştiinţele empirice. Karl R. 
Popper, Logica cercetării, studiu introductiv şi note de 
Mircea Flonta, traducere de Mircea Flonta, Alexandru 
Surdu şi Erwin Tivig, Editura Ştiinţifică şi 
Enciclopedică, București, 1981, p. 83. 

criteriului verificabilității, Collingwood vorbește de 
asemenea de două situaţii care parţial se 
suprapun; presupoziţiile sunt: a) relative, b) 
absolute. Presupoziţia relativă joacă un dublu rol: 
pe de o parte, stă drept presupoziție pentru o 
întrebare (la modul relativ) şi, pe de altă parte, în 
acelaşi mod, ca răspuns pentru o altă întrebare. 
Aceasta ar însemna, într-o ordine uşor modificată, 
că ceea ce se constituie în răspuns la o întrebare ar 
putea să treacă drept presupoziţie pentru o altă 
întrebare. Dacă presupoziţiile relative sunt supuse 
criteriului verificabilității, în sensul că au posi- 
bilitatea, prin raportare la realitatea existentă, de a 
le fi probată corectitudinea, presupoziţiile absolute 
nu solicită verificarea. Ele stau, la modul relativ, ca 
fundament pentru toate întrebările, dar niciodată 
pentru răspunsuri. Collingwood definește presu- 
pozițiile absolute mai curând pe linia negativitățţii, 
accentuând faptul că presupoziţiile: a) nu depind 
de adevăr; b) presupoziţiile absolute nu sunt 
propoziţii, c) presupoziţiile absolute nu sunt 
niciodată răspunsuri la întrebări.  Delimitând 
aceste trăsături ale  presupoziţiilor absolute, 
Collingwood consideră că ar fi mult mai potrivit să 
fie numite proponibles (în limba engleză verbul to 
propone înseamnă a expune, a propune spre 
discutare). Acceptarea conceptului de proponibles 
subliniază că acestea „nu sunt niciodată 
confirmabile”!6, dar pot fi expuse. Expunea 
acestora înseamnă fie o afirmare ce se desprinde 





16 R.G. Collingwood, An Essay on Metaphysics, 
p. 25. 

de propoziție, fie faptul că  presupoziţiile se 
regăsesc cuprinse în întrebări dar niciodată 
transferate răspunsurilor. 

Collingwood omite plasarea presupoziţiilor într- 
un anumit context. Cu toate că ele sunt înpermanenţă 
dependente de context, fie că sunt relative și pot fi 
astfel comparate cu realitatea existentă, fie că sunt 
absolute şi se plasează la nivelul convingerilor — 
altfel cel care primește întrebarea nu ar fi capabil să 
o înțeleagă. 

Pe scurt, s-ar putea afirma că înainte de a fi o 
întrebare, există o situație, un context care o poate 
crea, prin intermediul presupoziţiilor şi acest 
context trebuie adus în permanenţă în atenţia 
interlocutorului dacă se vrea ca întrebarea să 
primească un răspuns adecvat sau, cel puţin, să 
poată fi înţeleasă. 


1. 2. Structura întrebării 


De fiecare dată când apare o întrebare, ea 
suferă o deplasare spre răspuns în chiar momentul 
spunerii. Răspunsul se situează într-un plan 
secund faţă de ceea ce întrebarea cere. În această 
ordine, o cercetare asupra întrebării ca atare pare 
aproape lipsită de sens. Abia Heidegger va observa 
„obscuritatea şi lipsa de orientare în care rămâne 
întrebarea însăşi” şi va vorbi despre „structura 
formală a întrebării privitoare la ființă”17. Între- 





17 Martin Heidegger, Fiinţă şi timp, traducere din 
germană de Gabriel Liiceanu şi Cătălin Cioabă, 
Humanitas, Bucureşti, 2003, p. 8. 

barea devine „căutare cognitivă a ființării cu privire 
la faptul că ea este şi că este într-un anume fel”18 
şi poate fi: a) interogare circumstanţială sau b) 
interogare explicită. Interogării, cum precizează 
Heidegger”, ca interogare privitoare la ceva, îi 
aparţine o structură triadică: 

1) ceea-ce-este-vizat-prin-întrebare (Gefragte) - 
adică întrebarea solicită un mod propriu pentru a 
fi indicată întrucât, prin simplu fapt de a pune 
întrebarea noi ne situăm deja, după cum spune 
Heidegger, într-o înțelegere „medie şi vagă” a ceea 
ce căutăm prin întrebare. 

2) ceva-căruia-i-se-adresează-întrebarea 
(Befragte) - prin intermediul întrebării trebuie să se 
poată obţine un mod corect de acces la ființare — 
adică modul în care poate fi înţeleasă ființa. După 
Heidegger, fiinţa rezidă în faptul-că-ceva-este şi în 
faptul-că-ceva-este-în-cutare-fel; 

3) ceea-ce-se-obţine-prin-întrebare (Erfragte) - 
adică, sesizarea prin concept a sensului, ceea ce 
Heidegger numeşte „sensul fiinţei” şi care cere un 
aparat conceptual propriu prin intermediul căruia 
fiinţarea îşi atinge determinarea pe linia 
semnificației. Această structură formală reprezintă 
nu doar o raportare constitutivă la actul intero- 
gării, ci chiar o modalitate de a fi a unei fiinţări, și 
Heidegger o indică chiar pe cea care întreabă. 

Meyer nu pare a fi de acord cu structura 
întrebării așa cum a evidenţiat-o Heidegger. 





18 Ibidem. 
19 Ibidem, pp. 9-12. 

Problema situată în dezacord cu teoria propusă de 
Meyer este modalitatea lui Heidegger de a preciza 
răspunsul la întrebare: „în răspunsul la o întrebare 
nu este vorba de o întemeiere deductivă, ci de o 
scoatere la iveală, prin punere în evidenţă, a unui 
temei”20. Dar această scoatere la iveală a temeiului 
nu este posibilă fără ca întrebarea să suporte o 
transformare numită de Heidegger ontologizare a 
interogaţiei.?1 Datorită acestui proces întrebarea 
devine „transparentă și ca atare poate primi un 
răspuns”22. Structural, întrebarea nu se  intero- 
ghează pe sine, Heidegger o face dependentă de 
ființă şi tocmai acest lucru îi reproşează Meyer. 
Neplecând de la ea însăşi, întrebarea își pierde 
caracterul de fundament, se transformă, astfel, într- 
un derivat al triadei ontologice ființare - ființă 

- sens al ființei și dobândeşte prin aceasta o 
valabilitate restrânsă. 

Meyer îşi propune, prin intermediul problema- 
tologiei şi al elementelor puse de aceasta în joc, să 
acceadă la o structură formală a întrebării. 
Formalizarea ar avea darul să transforme orice 
întrebare privitoare la ceva într-o întrebare cu o 
structură care nu mai depinde nici de ființă 
(Heidegger), nici de esenţă (Aristotel)23, neutră. 





20 Ibidem, p. 13. 

21 Ibidem, p. 15. 

22 [bidem. 

23 Critica pe care Meyer o face modalităţii prin care 
Aristotel a încercat determinarea lui X din întrebare 
vizează ontologia propoziţionalistă care a dat o anumită 
interpretare întrebării Ce este X? Întrebare transformată 

Perspectiva  problematologică asupra structurii 
întrebării impune o distanţă care se resimte la 
nivel conceptual: se trece de 

la ceea-ce-este-vizat-prin-întrebare 
(Heidegger) la ceea ce este X. X are capacitatea, aşa 
cum o prescrie Meyer, de a fi „o mulțime de lucruri, 
fără să fie, de altfel, în mod obligatoriu, un lucru”24. 
Determi- narea structurii întrebării are drept punct 
de plecare ceea ce răspunde la întrebarea: Ce este 
X? Două posibilități de determinare a lui X au fost 
consemnate de Meyer: 

1) Determinarea lui X când se ştie deja ceea ce 
se întreabă - aici, într-un mod tacit, se iau în 
calcul presupoziţiile - dar se prevede o clauză de 
inviolabilitate: determinarea lui X nu trebuie să 
anuleze întrebarea. O astfel de întrebare deține un 
grad de problematicitate scăzut. 

2) Determinarea lui X când lipseşte orice 
precizare cu privire la acesta, adică nivelul de 
problematicitate este la cea mai înaltă cotă. 

După modalitatea în care se determină X, (1) 
sau (2) răspunsurile vor fi (1) indirecte - problema 
este deja rezolvată; (2) răspunsuri directe, când 
problema se menține. Meyer ia în calcul doar 


de ontologia propoziţionalistă în Care este esenţa lui X? 
„căci esenţa este ceea ce face ca X să fie ceea ce el este 
şi nimic altceva. Făcând acest lucru ixitatea era limitată 
la  apodicticitate şi la unicitatea exclusivă a 
răspunsuluişi aceasta începând cu studiul interogaţiei 
înseşi.” - M.Meyer, De la problematologie..., p. 119. 

24 Michel Meyer, Questionnement et  historicită, 
p. 126. 

întrebările extreme care cer o rezolvare pentru X. 
Conform modelului situației problematologice, ce 
vizează chiar ipostazele în care se regăsesc 
întrebările şi răspunsurile, în funcție de distincția 
dintre întrebare şi răspuns şi nivelul problemati- 
cității ce se resimte atât în întrebare cât şi în 
răspuns, ne aflăm în fața diferenței  problemato- 
logice (problematicitate maximă) şi a nondiferenţei 
nonproblematologice  (problematicitate scăzută). 
Luarea în calcul a modelului situației problemato- 
logice scoate la iveală patru ipostaze distincte ce 
presupun fiecare în parte niveluri diferite de 
problematicitate ce încarcă X-ul care cere o deter- 
minare. Practic, vom avea următoarele patru tipuri 
de întrebări care ar trebui luate în calcul, în acord 
cu modelului situației problematologice şi cu ceea 
ce Meyer25 teoretizează: 

1) Ce este acest lucru (acest X) care se află 
acolo? (Ce este acolo, o carte sau o simplă cutie?) — 
diferenţă problematologică: problematicitate 
maximă. În această situaţie Meyer consideră că X- 
ul prezintă o mai mare indeterminare: 


„Se interoghează X limitându-se la ipoteze care 
trimit spre determinări împinse în altă parte şi care 
aici au dat loc la întrebări bine precizate asupra 
mişcărilor posibile (unde), a unor momente precise 
(când), a unor determinări (ce), a unor maniere de a 
fi (cum) care ar permite să se facă diferența”2€. 


25 Ibidem, p. 123. 
26 Ibidem. 


136 


Problematologie şi discursivitate 





2) Ce este bacteria? - nondiferență problema- 
tologică: problematicitate ridicată. În această 
ipostază X este bine precizat la nivelul întrebării, 
dar răspunsul este problematologic şi cere o 
confirmare. 

3) Unde sunt ochelarii pe care tocmai i-am 
folosit? - diferență neproblematologică: problemati- 
citate medie. La acest nivel nu există nici o îndoială 
cu privire la X, diferența este foarte clară; răs- 
punsul nu face altceva decât să precizeze o situare 
a lui X. 

4) Hiena este un animal carnivor -  nondife- 
rență neproblematologică: problematicitate scăzută. 
Nu există aici, aparent, nici o întrebare, forma în 
care se prezintă impune calitatea sa de răspuns 
care cere o întrebare cu privire la o caracteristică a 
lui X. 

În aceste patru ipostaze, X-ul, ceea ce se află 
în întrebare, determină anumite grade de proble- 
maticitate în funcţie de tipul interogativilor 
utilizați. 

Dacă în determinarea unui X dintr-o întrebare 
este esențială forma întrebării în care apare, ce 
contează la nivelul răspunsului? Un răspuns care 
să nu anuleze întrebarea, pentru că atunci ne-am 
afla în fața unui răspuns apocritic. Legătura dintre 
întrebare şi răspuns trebuie prezervată, altfel n-am 
mai putea vorbi de o structură, din perspectivă 
problematologică, a întrebării. Meyer se vede 
obligat să facă recurs la un concept, cel de 
categorie, pe care îl adaptează teoriei 
problematologice. Transformarea pe care o suferă 

conceptul de categorie27 este inițiată de observaţia 
lui Guillaume d'Occam, pe care Meyer o preia: 


„celebrele categorii aristoteliciene se definesc prin 
întrebări care pot fi puse referindu-se la câteva 
lucruri în general. Calitatea trimite la întrebarea 


«Ce este?», cantitatea la întrebarea «Cât?» ş. a. m. 
d.”28 


Teoria  problematologică transformă această 
posibilitate de definire a categoriilor într-o acţiune 
ce se va numi categorizare (categorisation) adică 


„ceea ce răspunde la întrebarea «Ce este X?» şi care 
indică ceea ce este interogat şi ceea ce este cerut în 
legătură cu ea: un loc, un moment, o identitate. Pe 


27 Aristotel vorbeşte despre un număr de zece 
categorii: esenţa, cantitatea, calitatea, relaţia, locul, 
timpul, poziţia, posesia, acțiunea, pasiunea: „Este de la 
sine înţeles că ceea ce exprimă esenţa, exprimă fie 
substanţa, fie calitatea, fie orice altă categorie. Căci, 
dacă, de exemplu, este vorba de om, enunțăm că acela 
este un om sau un animal, şi prin aceasta spunem ce 
este el şi exprimăm o substanţă. Dacă însă este vorba 
de culoarea albă, enunțăm că lucrul pe care îl avem 
înainte este alb sau colorat şi prin aceasta spunem ceea 
ce este el şi exprimăm o calitate. lar dacă este vorba de 
o mărime de un cot, enunțăm că lucrul este o mărime 
de un cot, şi prin aceasta spunem ceea ce este el şi 
exprimăm o cantitate”. Aristotel, Topica, în Organon II, 
traducere, studiu introductiv, introducere și note de 
Mircea Florian, Editura IRI, Bucureşti, 1998, 
pp. 312-313. 

28 Michel Meyer, Questionnement et  historicită, 
p. 132. 

scurt, categoriile sunt răspunsuri problematologice 
care spun ceea ce este X...'29 


Simpla afirmare a categoriilor s-a datorat 
modurilor diferite în care X-ul dintr-o întrebare s-a 
lăsat perceput. Meyer constată două maniere: 1) X 
este una sau alta, 2) X este ceea ce este întrebat de 
una sau alta. Diferența dintre prima lectură a lui 
X, în care X are posibilitatea de a fi oricare dintre 
lucruri sau nici unul dintre cele două și lectura lui 
X, ce este supus unei interogări venite din afară, o 
interogare a lui X mediată de un lucru, adică de un 
alt X, Meyer o numeşte atribuire (attribution) 3. 
Efectul atribuirii se sesizează la nivelul punerii 
întrebării. Dacă se întreabă ce este X? se poate 
înțelege, conform procesului de atribuire, pe de o 
parte o interogare asupra lui X - adică o lectură 
categorială?! sau, de cealaltă parte, întrebarea ce 
este X? se transformă în care este întrebarea? și 
astfel se efectuează o lectură ontologică.32 Ştergerea 
interogativității a condus la o deplasare a lecturii 
categoriale spre una ontologică, cele două moduri 
diferite de a contura întrebarea au devenit, cu 
timpul, indistincte: 


„ceea ce are drept consecinţă să facă din loc, din 
moment, cantitate, pe scurt, din diferitele 


29 Ibidem, p. 126. 
30 Ibidem, p. 127. 
31 Ibidem, p. 128. 
32 Ibidem. 

categorizări nu moduri de interogare ci moduri de 
atribuire a lucrurilor în ele însele”33. 


Mecanismul atribuirii ar corespunde modelului 
propozițional de raționare. Filosofia, ca problema- 
tologie, trebuie să depăşească acest moment al 
ontologizării interogațţiei. Problematologia ar trebui 
să faciliteze filosofiei accesul spre o interogaţie 
radicală care, din punctul de vedere al lui Meyer, s- 
ar putea realiza printr-o utilizare a categoriilor în 
mod interogativ. Categorii precum esenţa, canti- 
tatea, calitatea, locul etc., prin interogativizare se 
preschimbă în întrebări categorizate: cât X7, unde 
X?, când X?, cum X? etc. 

Se poate admite, din punctul nostru de vedere, 
că procesul categorizării are loc atât la nivelul 
întrebării cât și la cel al răspunsului. Privită în 
ansamblul său, categorizarea acţionează prin 
intermediul modalităţii. Modalitatea (modalite) are o 
legătură directă cu capacitatea de a răspunde la o 
întrebare, relație garantată de principiul 
noncontradicției. Meyer va spune că modalitatea 
este implicită acestui principiu al noncontradicției 
în măsura în care el stipulează că este imposibil de 
a avea A și non A în același timp și sub acelaşi 
raport sau că este necesar de a avea A sau non A 
pentru aceeaşi problemă. Meyer sesizează că 
„Modalizarea deschide un câmp de perspective 
asupra categorizării”5+ şi o face activă ca 1) mod de 


33 Ibidem. 
34 Ibidem, p. 142. 

predicare sau 2) mod de interogare35. În fapt, cele 
două rămân separate şi Meyer va utiliza concepte 
care să marcheze această diferenţă: posibil, 
necesar, probabil pentru a desemna modalitatea şi 
în cazul categorizării, întrebările care vizează 
esenţa, cantitatea, calitatea etc. Singura legătură 
dintre categorizare şi modalitate rămâne activă, 
aşa cum spune Meyer, doar la nivelul răspunsului, 
întrucât categorizarea răspunde la modalizare36. La 
nivelul întrebării, categorizarea se manifestă în 
calitatea sa de diferenţiator 


„determină ceea ce este interogat şi prin extensie 
sub efectul precis al efectivității oferă o particula- 
rizare a efectivului, singurul ce contează în rezo- 
luţie, ca şi cum nu ar exista o întrebare, o catego- 
rizare care este un atribut servind la identificarea 
unui X rezolvat ce nu mai este, de altfel, X”37. 


Procesul de categorizare, în acțiunea sa de 
determinare a ceea ce este interogat, poate ajunge 
la ceea ce constituie de fapt întrebarea prin 
intermediul efectivităţii, dar elementul interogat, în 
acest stadiu, primeşte o determinare vagă. 
Conceptul de efectivitate este definit de Meyer ca 


„modalitatea deplasării interogative ce acoperă 
maniera în care se efectuează interogațţia, în acest 
cadru răspunsul este gândit fără ca interogațţia să 
fie tematizată pentru acesta”38. 


35 Ibidem. 

36 Ibidem, p. 143. 
37 Ibidem, p. 129. 
38 Ibidem, p. 115. 

Meyer se vede nevoit să revină asupra con- 
ceptului de  efectivitate pentru a puncta 
manifestările diferite: 

a) Efectivitatea este un moment de rezoluție. 
Rolul efectivității, în această etapă, este acela de a 
face distincție între întrebările care pot să apară și 
ceea ce este în întrebare. Posibilitatea ca o între- 
bare să conducă în același timp la alte întrebări 
marchează luarea în calcul a presupoziţiilor. Teoria 
problematologică acceptă presupoziţiile în calitate 
de elemente care „evacuează un ansamblu de 
întrebări”3%, deoarece răspunsurile sunt deja 
cunoscute. Pentru a exemplifica: „Ochelarii sunt 
aici” este un răspuns la întrebarea „Unde sunt 
ochelarii”. Răspuns care vehiculează o serie de 
presupoziţii: că se ştie ce sunt şi cum arată o 
pereche de ochelari și unde este aici. A fost 
categorizat un lucru şi un loc în acest răspuns, ca 
atare dispare nevoia de a mai pune și alte 
întrebări. Termenii care apar în răspuns 
condensează“ o anumită cunoaştere a ceea ce face 
întrebarea, cu alte cuvinte, ar fi vorba de o 
determinare prealabilă a lui X. 

b) Efectivitatea trebuie să prezerve diferența 
dintre întrebare şi răspuns. lgnorarea efectivităţii, 
în aceste circumstanţe, ne va obliga, consideră 
Meyer, „să spunem că ce este X? este o întrebare, 
iar ea problematizează un X situat în afară de 
întrebare - ceea ce este paradoxal”41. Când se ia în 


39 Ibidem, p. 137. 
40 Ibidem. 
+1 Ibidem, p. 129. 

calcul răspunsul, avem de-a face cu „categorizarea 
actului de a răspunde care este ea însăşi un 
răspuns la posibilitatea efectuării sale”42. Efectivi- 
tatea actului de a răspunde rezidă în a genera 
interogativitatea categorială, adică 


„dacă este important să determini un câmp catego- 
rial ca locul, de exemplu, atunci unde-ul va apărea 
pur şi simplu (efectiv), prin autodeterminare, fără 
să fie gândită prin aceasta interogativitatea care 
relevă categorialul, pentru că obiectul este unde-ul 
el însuşi (ca referenţial) şi nu întrebarea unde 
mereu subordonată efectuării sale..."4%. 


La nivelul răspunsului, Meyer va vorbi de 
efectuant (effectuant), pentru ca răspunsul la o 
întrebare să capete direcția cerută de ceea ce face 
întrebarea.  Efectuanţii sunt reprezentaţi prin 
intermediul conceptelor şi au rolul „de a interoga 
particularizând categoriile”+. Modul de funcționare 
al efectuanţilor poate fi dedus din următorul 
exemplu: 


„„„dacă se întreabă: “Ce greutate are această 
persoană?' se trimite la o categorie. Dar greutatea 
este un efectuant care specifică printre toate ce- 
urile posibile ceea ce se caută..."%. 


Importanţa interogativului scade în raport cu 
cea a efectuantului, deoarece prin intermediul 
acestuia, şi nu a interogativului, întrebarea 


+2 Ibidem, p. 134. 
+3 Ibidem, p. 129. 
++ Ibidem, p. 143. 
45 Ibidem. 

primeşte un răspuns şi acesta, după câte se pare, 
este unic. Practic, X primeşte o determinare 
specifică. 

S-a convenit astfel asupra structurii formale şi 
neutre a întrebării. Ea priveşte în același timp şi 
răspunsul punând în joc articulațiile modelului 
situației problematologice. Utilizarea modelului s-a 
impus datorită criteriilor sale, forma şi contextul: 
determinarea lui X, prin categorizare, implică un 
anumit grad de  problematicitate. Structura 
întrebării poate fi redusă la următoarele momente 
rezultate din punerea lui X în cele patru ipostaze 
prevăzute de modelul situației problematologice, 
consecutive determinării lui X prin intermediul 
categorizării: 

1) categorizarea lui X (diferență problematolo- 
gică) - ceea ce face întrebarea se pune sub semnul 
interogativității radicale. 

2) determinarea vagă a lui X (diferență 
neproblematologică) - categorizarea joacă rolul 
diferențiatorului dintre întrebare şi răspuns. 
Răspunsul determină un X vag. Echivocitatea 
răspunsului este menţinută de posibilitatea ca 
rezolvarea dată lui X să cadă iarăși sub semnul 
întrebării; 

3) determinarea prelalabilă a lui X (nondife- 
rență  problematologică) - contextul nu lasă 
posibilitatea efectuării diferenței dintre întrebare și 
răspuns, mai mult, scoate la iveală un complex de 
întrebări ale căror răspunsuri multiple ţin de 
cunoaşterea prealabilă a contextului; 

4) determinarea specifică a lui X prin inter- 
mediul efectuanţilor (nondiferență neproblematolo- 
gică) - efectuantul conduce la ştergerea interogati- 
vului din întrebare și preia asupra sa funcţiile 
acestuia determinându-l pe X într-o manieră 
unică. Răspunsul pe care X îl primeşte în acest fel 
este singurul răspuns posibil. 


2. De la problematologia formală la logica 
erotetică 


Michel Meyer nu putea vorbi de o logică a 
problemei într-o disciplină ca problematologia. Ar fi 
fost prea riscant, din mai multe motive. De-a 
lungul timpului au fost inițiate o serie de proiecte 
care să pună la punct o astfel de logică, proiecte 
eșuate. Chiar una dintre primele întrebuințări date 
conceptului de problematologie se datorează unei 
astfel de încercări. Eugeniu Sperantia utilizează o 
expresie ce conține conceptul de problematologie: 
problematologie formală cu sensul de logică a 
problemei4. Problematologia formală inițiată de 
Sperantia pleacă de la o serie de aprecieri juste. 
Întrebarea văzută ca judecată dinamică şi afirmaţia 


45 Eugeniu Sperantia, Remarques sur les 
propositions interrogatives. Projet d'une Logique du 
probleme, în  Actes du Congres International de 
Philosophie  Scientifique, 1935, VII, Paris, 1936, 
pp. 18-22. În ediţie românească, Eugeniu Sperantia, 
Observaţii asupra propoziţiilor interogative. Proiectul unei 
„Logici a problemei”, în Logica interogativă şi aplicaţiile 
ei, antologie realizată de Constantin Grecu, Editura 
Ştiinţifică şi Enciclopedică, Bucureşti, 1982, pp. 74-85. 

ca judecată statică pot fi reactivate şi utilizate în 
noul context. Aprecieri precum: 


„„„.adevărata cunoaştere nu constă atât în răspuns, 
cât în punerea necontenită a unor întrebări şi în 
urmărirea necontenită a unor răspunsuri care vor 
da naștere unor noi întrebări” ?. 


au o certă valoare dar, în pofida acestei 
deschideri, proiectul lui Eugeniu Sperantia se 
soldează cu un succes parţial datorat, în mare 
parte, instrumentelor de cercetare utilizate. 
Sperantia şi-a propus o analiză, o clasificare a 
judecăților de tip interogativ cu scopul de a 
completa cunoștințele despre judecăţi în general. 
Astfel, el examinează, denumeşte şi definește 
termenii unei judecăţi interogative: terminus 
quarens -— într-o întrebare acest termen se prezintă 
ca fiind cunoscut; terminus quaesitus - indică o 
lipsă; relația dintre cei doi termeni ai judecății, 
dacă poartă semnul întrebării, se va numi relatio 
quaesita. Modul în care funcționează şi relațio- 
nează termenii quarens şi quaesitas în cadrul unei 
judecăţi interogative pare a se atașa de gramatica 
simplă: 
„se consideră exemplul: <la Londra cerul este 
cenușiu>. După poziția pe care o ocupă accentul 
său logic, ea poate fi privită ca răspunzând uneia 
din întrebările terminale: 1) Unde este cerul 
cenușşiu?; 2) Ce este cenuşiu la Londra?; 3) Cum 
este cerul la Londra?”48 


+7 Ibidem, p. 74. 
+83 Ibidem, p. 78. 

Și Sperantia nu este singurul care inițiază 
această căutare. Mai pot fi consemnate alte două 
încercări: cea a lui Kubinski, pe de o parte şi 
Botezatu, de cealaltă parte. Dacă în primul caz, din 
punctul de vedere al aplicabilităţii, proiectul nu 
are, până în momentul de față, un domeniu în care 
să activeze, la Petre Botezatu logica sa îşi găsește 
justificarea în ştiinţele comunicării. 

Tadeusz Kubinski, în The Logic of Question, 
încercă să pună în circulaţie un aparat conceptual 
propriu logicii întrebării prin intermediul a două 
modalităţi de formalizare și o serie de metode de 
construcție a sistemelor deductive. 1) Aparatul 
conceptual al lui Kubinski desemnează întrebările 
ca fiind expresii lingvistice speciale, diferite de 
propoziţiile declarative, similare însă propoziţiilor 
imperative; 2) Modalităţile de formalizare a logicii 
întrebărilor sunt, pe de o parte, sistemele de calcul 
funcţional (cu identitate, constante individuale şi 
constante de predicat), pe de altă parte, procedura 
deschisă de logicianul suedez L. Aqvist, care se 
bazează pe transformarea întrebărilor în propoziţii 
imperative. 

Petre Botezatu, mergând în direcția deschisă 
de Sperantia, va încerca determinarea variabilelor 
de indivizi* x, y, urmând structura gramaticală, 


+ Tadeusz Kubinski, The Logic of Questions, în La 
philosophie contemporaine. Logique et Fondements des 
Mathematiques, par les soins de Raymond Klibansky, La 
Nuova Italia Editrice, Firenze, 1969, pp. 186-195. 

50 Petre Botezatu, Erotetica - Logica întrebărilor, în 
Logica interogativă şi aplicaţiile ei, selecția textelor, 

lucru uşor de observat dacă avem în vedere 
exemplul utilizat: „Enescu a dat concerte pentru 
răniți la lași în timpul primului război mondial”. 
Prin formalizare, exemplul lui Botezatu capătă 
forma Fxslt adică: F - variabilă de predicat; x -— 
Enescu; s - scopul; l - locul; t - timpul. Botezatu 
afirmă că față de această propoziţie se pot pune 
întrebări de genul: cine...7, pentru cine...?, când...? 
O dată cu aducerea în discuţie a calculelor 
erotetice care se bazează pe două relaţii logice, şi 
anume, echivalența şi implicaţia întrebărilor, 
Botezatu se depărtează de perspectiva gramaticală 
a lui Sperantia. 

Pe baza calculelor erotetice, Botezatu va deter- 
mina relaţiile dintre întrebări al căror scop, pur 
pragmatic, este acela de a obţine strategii de 
chestionare cât mai eficiente. Clasificarea întrebă- 
rilor propusă în Erotetica - Logica întrebărilor se 
sprijină pe criterii de departajare distincte: 

1) valoarea de adevăr; conform normei, între- 
bările sunt: absolute, relativizate, condiționates!. În 
opinia lui Botezatu, condiționalizarea protejează 
interogațţiile, existând posibilitatea ca prin această 
operaţie ele să-și modifice statutul. Întrebările 
absolute, de genul „Ai fost la teatru sau la 
bibliotecă?”, nu sunt relevante din punctul de 
vedere al logicii bivalente pentru că poate interveni 
contingentul. O interogaţie condiţionalizată se 





traducerea, studiu introductiv, note şi bibliografie de 
Constantin Grecu, Editura Ştiinţifică şi Enciclopedică, 
Bucureşti, 1982, p. 157. 

51 Ibidem, p. 158. 

transformă într-una relativizată doar atunci când 
se urmăreşte eliminarea elementelor ce semnalează 
incidentalul: „Dacă ai fost fie la teatru fie la 
bibliotecă, la care din acestea ai fost?” Practic, 
scopul declarat al condiţionalizării ar fi acela de a 
evacua ambiguitatea din întrebare pentru a obține 
un răspuns unic; 

2) după existenţa unor alternative întrebările 
vor fi: a) de listă completă; b) neexclusive; c) directe; 
d) semidirecte; e) indirecte; 

3) după strategia chestionarii vom avea între- 
bări: a) generale; b) stricte; c) decizionale - se 
răspunde înlocuind necunoscuta întrebării cu 
numele unei noţiuni; d) disjunctive; e) întrebări <de 
ce> —- mai multe sensuri; se caută: cauza, motivul, 
scopul, principiul; f) semantice - se vrea numele 
unui obiect sau înţelesul unui nume; 

4) după formă şi funcţie interogaţiile pot fi: a) 
sugestive - întrebarea prefigurează răspunsul; b) 
retorice - au forma unor întrebări, dar nu deţin 
funcţia de întrebări propriu-zise; c) aparente - 
păstrează forma interogaţiei, dar funcţia poate fi de 
afirmaţie, poruncă sau  exclamație. Analiza 
întreprinsă de Petre Botezatu desprinde răspunsul 
de contextul produs de întrebare. Răspunsurile 
sunt examinate doar din perspectiva valorii de 
adevăr. Acest punct de plecare oferă posibilitatea 
logicianului român de a face distincţie între: 

a) răspunsurile complete - adecvate (adevărate) 
deci directe şi inadecvate (false) care prin deducție 
pot, uneori, deveni răspunsuri adecvate. Acestea 
vor fi catalogate ca indirecte; 

b) răspunsuri parţiale - (şi adevărate şi false) 
ele furnizează informaţii incomplete. 

Din această perspectivă, a clasificării între- 
bărilor, teoria problematologică simplifică lucrurile. 
Singurul criteriu pus în joc ar fi natura răspun- 
surilor pe care întrebările le solicită. În acest 
contexts2, interogațţiile nu pot fi decât: 

a) binare - ele solicită cel puţin două răspun- 
suri. Dacă o întrebare nu răspunde acestei cerinţe, 
atunci avem de-a face cu un răspuns deghizat. De 
pildă: „Ai citit această carte?” cere ca răspuns fie 
da, fie nu; 

b) categoriale - întrebări care acceptă mai 
multe posibilități de a răspunde. Întrebarea: „Când 
vei merge la bibliotecă?” poate primi ca răspuns fie 
„astăzi la ora 9”, „mâine la prânz”, „poimâine”, „nu 
merg” etc. 

Unele observaţii făcute de Botezatu se regăsesc 
dezvoltate în teoria problematologică a lui Meyer; 
dar la Botezatu nu sunt valorificate pe deplin. 
Convins fiind de faptul că pe fundamentul 
întrebării nu se poate construi o logică formală, de 
exemplu, Botezatu vorbește, în schimb, despre 
importanța receptării răspunsului în tandem cu 
întrebarea pentru care stă în calitate de răspuns: 


„Pentru a înţelege cu adevărat o propoziţie este 
necesar să cunoaştem la ce întrebare constituie ea 
un răspuns. (...) Raportarea propoziției la 
întrebarea care a provocat-o realizează de fapt 





52 Michel Meyer, Questionnement et  historicită, 
p. 102. 

situarea propoziției în contextul său natural. 

Detașată de context, propoziţia rămâne pradă unor 

fluctuații de semnificaţie, din care este dificil să mai 

ieşim”.53 

Încercarea de constituire a logicii întrebărilor 
întreprinsă de Petre Botezatu anticipă cel puțin 
două aspecte care justifică, într-o anumită măsură, 
imposibilitatea de a vorbi despre o logică a 
problemei: a) o logică a problemei, în manieră 
formalizată, nu poate exista; b) într-o logică a 
problemei accentul trebuie să cadă pe răspuns. 


2.1. Ordinea răspunsurilor ca ordine a judecății 


Întrebarea radicală asupra modului în care se 
pun întrebările (question du questionnement), cât şi 
răspunsul asupra capacităţii de a răspunde 
(repondre sur le repondre), au capacitatea, după 
cum afirmă Meyer, de a fi principii care stabilesc 
ordinea răspunsurilor. Meyer propune două posi- 
bilități de a răspunde asupra ordinii răspunsurilor: 

1) ordinea răspunsurilor ca ordine a judecății 
(ordre du  jugement) ce presupune ca model 
acceptat strategia propoziționalistă de raționare și 
o abordare analitică a răspunsurilor al cărei scop, 
stabilit de Meyer, ar fi acela de a descompune 
ordinea judecăților în principii, reguli de bază şi 
judecăți; 

2) ordinea răspunsurilor ca atare, mediată de 
apocritică (apocritique), pune în scenă o nouă teorie 


53 Petre Botezatu, Erotetica - Logica întrebărilor, 
pp. 175-176. 

a logosului. Rațiunea și discursivitatea devansează 
viziunea  propoziționalistă (propoziţionalismul se 
raportează la judecata autonomă şi acceptă doar o 
logică a justificării) în favoarea cuplului între- bare- 
răspuns. Rațiunea și discursivitatea sunt concepute 
ca „relaţie de la răspunsuri la proble- mele care le- 
au generat”54. 

Analitica şi Apocritica, în aceeaşi măsură, se 
bazează pe principiile logicii clasice: principiul 
noncontradicţiei“5, principiul identităţiise, principiul 
terțului exclus”, principiul rațiunii suficiente58. 


54% M. Meyer, Questionnement et historicită, p. 63. 

55 „Este imposibil ca ceva, concomitent, să aparțină 
şi să nu aparțină aceluiași lucru şi relativ la acelaşi 
aspect (...). Acesta este cel mai sigur dintre toate 
principiile. (...) Căci este imposibil pentru oricine să 
gîndească că același lucru este şi nu este, după cum 
unii cred că ar fi afirmat Heraclit”. Aristotel, Metafizica, 
IV, 3, 1005 b, traducere Gheorghe Vlăduţescu, Editura 
Paideia, Bucureşti, 2000, p. 136. 

56 „...identicul ravrov pare că are trei înţelesuri 
diferite. Numim ceva identic, fie sub raport numeric, fie 
sub raport specific, fie sub raport generic”. După 
Aristotel, raport numeric se referă la ceea ce are mai 
multe nume, dar este numai un lucru; raport specific — 
ceea ce cade sub aceeaşi specie; raport generic - ceea ce 
cade sub același gen. Aristotel, Topica, |, 7, 103 a, în 
Organon II, traducere, studiu introductiv, introducere şi 
note de Mircea Florian, notiță introductivă la 
Respingerile sofistice de Dan Bădărău, Editura IRI, 
Bucureşti, 1998, pp. 309-310. 

57 Principiul terțului exclus „denotă ambele părți ale 
unei contradicții, indiferent care. O contradicţie este o 

Într-o ordine a răspunsurilor, ca ordine a 
judecății, principiile logicii clasice  refulează, 
constată Meyer, chestionarea. De pildă, în cazul 
principiului noncontradicţiei demonstraţia pe care 
Aristotel o pune în practică pare a fi, dacă e să îi 
dăm crezare lui Meyer, indirectă. Meyer vede 
principiul noncontradicţiei în calitate de: 

a) afirmare a asertabilităţii - raționamentul 
filosofului belgian este următorul: 


„Principiul noncontradicţiei propune A sau non A 
ca judecăţi posibile. Indiferent de opţiune, A sau 
non A, nu se produce nici o modificare. (...) Optând 
pentru non A, negând deci, se afirmă, iar cel care 
întreabă este prezentat ca prizonier al unei 
asertabilități absolute şi ineluctabile.”59; 


b) validarea ordinii propoziţionale - refularea 
chestionării face ca principiul noncontradicţiei, 
desemnat de Aristotel ca principiu prim al 


opoziţie care prin sine înlătură orice mijlocire”. Aristotel, 
Analitica secundă, |, 2, 72 a, în Organon Il, p. 81.) 
Mircea Florian traduce termenul de amâepavoic prin 
enunțare, dar consemnează în nota de subsol şi celelalte 
sensuri ale termenului: declaraţie sau judecată. 

58 Principiul rațiunii suficiente, aşa cum apare la 
Leibniz, afirmă: „nimic nu există fără o rațiune sau nici 
un efect fără cauză - nihil esse sine causa, seu nullum 
effectum absque causa.” Gerhardt, Phil., VIII, apud. 
Anton Dumitriu, Istoria Logicii, vol.III, ediţia a III-a 
revăzută şi adăugită, Editura Tehnică, Bucureşti, 1997, 
p. 171. 

5 Michel Meyer, Questionnement et  historicite, 
PP. 67-68. 

logosului, să presupună  logosul. Consecința 
directă a acestei refulări conduce la invalidarea, în 
opinia lui Meyer, a tezei potrivit căreia principiul 
noncontradicției este principiul prim. Aici apare o 
anumită circularitate ce se explică prin faptul că 
principiul noncontradicției, pentru a se susține, are 
nevoie de principiul rațiunii, care, la rândul lui, 
pentru a fi coerent, trebuie să fie necontradictoriu; 

c) chestionare indirectă - „x este a” şi „x nu este 
a” nu pot fi adevărate în același timp. Meyer crede 
că în cazul chestionării indirecte se recurge la o 
alternativă. Prin alternativă, în această situaţie, 
Meyer nu înțelege o a treia propoziţie, diferită de 
celelalte două, căci astfel s-ar încălca principiul 
terțului exclus, ci optarea pentru una din cele 
două formulări. Posibilitatea alternativei face apel, 
indirect, e drept, la procesul de chestionare, unde 
alternativa este gândită „în termeni de contradicție 
şi nu de problemă”. 

Ceea ce Meyer a intenționat să scoată în 
evidență e că ordinea răspunsurilor ca ordine a 
judecății, instaurată prin intermediul principiilor 
logicii clasice, se dovedeşte a fi o ordine circulară: 


„Principiile gândirii sunt deductibile unele din 
altele, aşa cum principiul rațiunii poate să fie 
dedus, de exemplu, din cel al noncontradicţiei, 
pentru că există o rațiune pentru a nu se 
contrazice”$l. 





60 Ibidem, p. 68. 
61 [bidem, pp. 72-73. 

In mod similar, principiul identității poate fi 
văzut ca o consecință a principiului noncontra- 
dicţiei: 

„ceea ce nu poate să fie altceva decât sine fără 


contradicţie este în mod obligatoriu identic cu 
sine”.62 


Principiul terțului exclus joacă rolul de 
mijlocitor, eliminând orice altă posibilitate dintre A 
şi non A. Principiul identităţii, dacă este luat ca 
punct de plecare într-o ordine circulară, dă naştere 
unei forme particulare a principiului rațiunii 
suficiente: „ceea ce este, este ceea ce face ca 
lucrurile să fie ceea ce ele sunt și nu altceva'63. 
Circularitatea constatată obligă să se caute o 
justificare în afara principiilor. Printre elementele 
care stau drept argument fundaționalist, Meyer 
enumără  Cogito-ul, subiectivitatea, Dumnezeu, 
ştiinţa etc., care în nici un caz nu pot rezolva 
problema circularităţii, ci dau o anumită coerență 
ordinii propoziționaliste. Circularitatea nu aduce 
prejudicii grave propoziționalismului. Din perspec- 
tivă  problematologică implicaţiile  circularităţii 
principiilor logicii clasice se răsfrâng asupra 
posibilităţilor de interpretare. În această ipostază 
propoziționalismul suferă. Principiul  terțului 
exclus reduce posibilitățile de interpretare la doar 
două alternative, A sau non A; oa treia posibilitate 
este înlăturată. Pentru a da câștig de cauză 
interpretării, Meyer aşează principiile gândirii 


62 Ibidem. 
63 Ibidem, p. 73. 

într-un cadru nou - cel pe care problematologia îl 
configurează plecând de la diferența întrebare- 
răspuns. 


2.2. Ordinea răspunsurilor ca atare 


Trecerea de la ordinea răspunsurilor ca ordine 
a judecății, la ordinea răspunsurilor ca atare se 
realizează prin interogarea diferenţei problemato- 
logice. În acest context, relaţia pe care o presupune 
problematologia între o întrebare şi răspunsul său 
acceptă roluri distincte: 

1) diferența  problematologică întemeiază 
axiomele capacităţii de a răspunde (a repondre sur 
le repondre) prin intermediul căreia Meyer 
destramă circularitatea ordinii propoziționale. 

2) diferența problematologică refulează răspun- 
surile în mod constant și prezervă identitatea între- 
bărilor vorbind despre ceea ce este în întrebare; 

3) diferența problematologică este o diferență 
formală ce solicită un principiu care să garanteze 
apariţia răspunsului. 

Deşi Meyer augmentează importanţa diferenţei 
problematologice, aceasta nu reușește, în pofida 
capacităților stipulate, să stabilească o ordine a 
răspunsurilor ca atare. Aici intervin principiile 
logicii clasice, al căror rol este dublu: 1) de a face 
posibil și efectiv răspunsul; 2) de a asigura 
diferența problematologică. Pentru a evita 
propoziționalismul, Meyer va insera principiile 
logicii clasice într-un cadru ce poate să favorizeze 
cuplul  categorial  întrebare-răspuns.  Deducţia 
(problematologică ) principiilor se bazează pe un tip 

de inferență (problematologică); se trece de la 
întrebare la răspuns; de la a spune A la a spune B; 
între A şi B nu se consemnează o relație de 
egalitate. 

În cadrul problematologic, principiul raţiunii 
stipulează că: „orice răspuns are o rațiune: acesta 
nu este în mod obligatoriu un alt răspuns'"s4. Și că: 
„a Taţiona constă în a  infera soluția unei 
probleme”65. Dacă diferența dintre problemă şi 
soluție dispare, se anulează validitatea soluției. 
Meyer vede principiul rațiunii ca pe un principiu de 
diferență, pentru că el răspunde exigenţei de 
diferențiere problematologică și respinge, prin 
însăși diferența dintre întrebare şi răspuns, 
circularitatea constatată la nivelul propoziţional. 

Varianta  problematologică a principiului 
noncontradicției afirmă: „două răspunsuri opuse 
care sunt date pentru aceeași întrebare sunt 
contradictorii”66. Altfel spus: „una din cele două 
aserțiuni nu este răspuns la întrebarea dată”. 
Meyer consideră principiul noncontradicţiei ca 
principiu al capacităţii de a răspunde, deoarece are 
posibilitatea de a regulariza succesiunea sau 
coexistența răspunsurilor diferite - datorate 
intervenţiei alterității. Principiul noncontradicţiei 
deţine acest rol în situații concrete de comunicare. 
Pentru Meyer, un răspuns la o întrebare încetează 
să mai fie răspuns atunci când unul dintre 





64 Ibidem, p. 95. 
65 Ibidem. 
66 Ibidem, p. 96. 
67 Ibidem. 

comunicatori (Meyer îl numește de fapt questioneur 
- cel care întreabă) nu acceptă răspunsul sau când 
celălalt comunicator îşi schimbă opinia: „răspuns 
la un moment, non răspuns la un moment anterior 
sau pentru altă persoană”s8. Această situație arată 
că: „A poate să fie non A sub un alt raport 
ulterior”. Într-o ordine a răspunsurilor ca atare 
principiul  noncontradicţiei funcționează şi în 
situaţii în care contradicţia se estompează: 

a) şi întrebare şi răspuns - într-o situaţie de 
comunicare concretă, ceea ce se prezintă ca 
problemă, întrebare deci, pentru unul dintre 
comunicatori, poate să se prezinte, pentru un alt 
participant la actul de comunicare, ca răspuns; 


b) perspectiva asupra raportului - Meyer 
modifică atitudinea asupra principiului 
noncontradicției: 


„A şi non A nu pot fi adevărate sub acelaşi raport. 
(...) Sintagma acelaşi raport era percepută ca o 
relaţie temporală””0. 


În cazul ordinii răspunsului ca atare, A şi non 
A se raportează la acelaşi proces de chestionare; 

c) ignorarea principiului noncontradicţiei - sub 
aspectul discursivităţii, discursul religios repre- 
zintă un spaţiu care recuză principiul noncontra- 
dicției. Meyer găseşte în acest tip de discurs o 
coerență puternică ce se sprijină pe o lume deja 
stabilită, regularizată, care nu pune probleme. 





68 Ibidem, p. 97. 
69 Ibidem. 
70 Ibidem, p. 99. 

Inclus în procesul de chestionare, principiul 
terțului exclus stipulează că: 


„nu există alternativă în afară de diferența 
întrebare-răspuns. (...) Orice răspuns este fie 
problematologic, fie apocritic. Această constatare 
reprezintă ea însăşi un răspuns apocritic asupra 
modalităţii prin care se pun întrebările 
(questionnement). Consecința este că răspunsul 
apocritic care cuprinde o interogaţie este el însuşi o 
alternativă rezolvată. În afară de acestea, nu există 
răspuns posibil'71. 


Conform problematologiei, răspunsurile sunt, 
la fel ca şi întrebările, de două tipuri: binare şi 
categoriale; în primul caz, a treia posibilitate este 
exclusă (răspuns apocritic), în al doilea caz, 
răspunsul rămâne indecis, orice variantă fiind 
posibilă (răspuns problematologic). Pe acelaşi 
segment al procesului de chestionare, răspunsul 
probează utilitatea principiul identităţii ce afirmă 
că: „două răspunsuri sunt identice dacă şi numai 
dacă ele răspund la aceeași întrebare”72. Într-o 
situație concretă de comunicare principiul 
identității răspunsurilor vizează comprehensiunea; 
ceea ce nu a fost înţeles la un prim nivel (cu un 
prim răspuns), să poată fi spus în al doilea 
moment (un al doilea răspuns). De exemplu, 
pentru întrebarea „Cine este I.L. Caragiale?” se 
poate răspunde, la un prim nivel, de pildă, cu „I.L. 
Caragiale este autorul dramei Năpasta.” Dacă 


71 Ibidem, p. 103. 
72 Ibidem, p. 108. 

răspunsul dat nu rezolvă interogaţia, atunci se 
poate răspunde într-un al doilea moment ş.a.m. 
d., până când răspunsul capătă o semnificaţie 
pentru cel care o solicită. În cazul nostru s-ar 
putea răspunde, într-un al doilea moment, prin 
„L.L. Caragiale este un scriitor român.”. Cele două 
răspunsuri sunt echivalente, deci substituibile, 
întrucât răspund la aceeași întrebare, constatare 
ce verifică validitatea principiului identităţii din 
perspectiva problematologică. 

Prin aducerea principiilor logicii clasice în 
cadrul problematologic Meyer realizează în același 
timp: 1) o deschidere spre interpretări multiple ale 
unui discurs; 2) o extindere a principiilor logicii 
clasice spre (de la răspuns numai) întrebare și 
concomitent asupra relaţiei dintre întrebare și 
răspuns. 

IV. 
Aplicația modelului problematologic 


1. Criterii de aplicabilitate ale modelului 
problematologic 


Modelul problematologic ar putea aspira să 
devină un instrument în măsură să configureze 
filosofia conform unor criterii proprii. Problema- 
tologia i-ar asigura filosofiei fundamentul lipsă şi, 
concomitent, legitimitate în raport cu celelalte 
ştiinţe. Meyer a insistat asupra faptului că filosofia 
nu a beneficiat de un instrument de analiză 
propriu, că a fost nevoită să împrumute de la 
celelalte ştiinţe, metode pentru a-şi rezolva 
problemele specifice, că recursul la aceste metode s- 
a dovedit a fi păgubos, ineficient, derutant pentru 
disciplină. În aceste condiţii, ce anume îi conferă 
modelului problematologic capacitatea de a fi 
aplicat nu numai în filosofie, ci şi în retorică, teorii 
ale argumentării, ştiinţe ale comunicării, etică sau 
teatru (literatură) - domenii de aplicare cu succes 
de către Meyer și adepţii problematologiei a mode- 
lului problematologic - fără ca acesta să devină 
constrângător pentru disciplinele amintite? 

Structurii de  raţionare proprie modelului 
problematologic îi este caracteristică mobilitatea şi 
permisivitatea; prima admite ca modelul să poată fi 
adaptat şi aplicat în alte domenii decât filosofia şi 

discursul filosofic, iar cea de-a doua îi dă posi- 
bilitatea de a putea interveni la nivelul elementelor 
structurale pentru a le completa sau modifica. 
Capacitatea modelului  problematologic de a 
articula un discurs asupra întrebărilor are la bază 
ceea ce Meyer numeşte inferenţă problematologică!: 


„atunci când se trece de la „a spune A” la „a spune 
B” această trecere se numește inferență proble- 
matologică. (...) Nimic apriori nu autorizează să 
conchidem asupra acestei inferențe că „A este B”. 
(...) Ne găsim în prezența unei inferențe problema- 
tologice de un tip particular pe care am numit-o, la 
începutul cărţii, deducție problematologică: este 
vorba aici de o deducție a răspunsului plecând de 
la întrebarea însăși. (...) Se va spune că este 
deducție problematologică atunci când există o 
echivalență între echivalențe problematologice şi 
echivalențe apocritice sau asertorice; este vorba aici 


„a spune A” este „a spune B” adică „A este B'2. 


Pentru a demonstra modul în care se reali- 
zează inferenţa problematologică, luăm următorul 


exemplu: 
1) „Merg la teatru”; 2) „Cumpăr o pereche de 
pantofi” - 1 şi 2 nu pot fi echivalente decât dacă 


ambele răspunsuri trimit la aceeaşi întrebare: „Ce 
vei face astăzi?”. Deducţia problematologică este 
intim legată de răspunsul problematologic, în 
sensul că răspunsul este dedus din întrebare, fără 
ca acesta să  suprime întrebarea. Este o 
caracteristică esențială a problematologiei, care 


1 M. Meyer, De la problematologie..., p. 23. 
2 M.Meyer, Questionnement et historicite, p. 242. 

face posibilă şi  echivalenţța problematologică. 
Inferența  problematologică are, la rândul «ei, 
capacitatea de a discerne între o întrebare şi ceea 
ce contează ca răspuns, răspuns care nu suprimă 
însă întrebarea (diferenţă problematologică). 

Deducţia problematologică pare, mai mult, a 
justifica o coerenţă interioară a unui discurs 
plecând de la diferența problematologică, adică 
diferența dintre întrebare-răspuns, cuplu cate- 
gorial care dă seama, după momentul aplicării 
modelului, de instalarea între întrebare și răspuns 
a echivalenţei problematologice. Dar acest tip de 
inferență nu arată raţiunile conform cărora 
modelul problematologic poate fi aplicat, indiferent 
de domeniu (aici ne referim la filosofie, teorii ale 
comunicării, etică, retorică, argumentare, litera- 
tură - în aceste domenii s-a dovedit a fi un 
instrument eficient de analiză şi modalitate de a 
pune/repune anumite întrebări) şi s-au arătat 
limitele lui, pentru că acestea există. 

Perspectiva aplicării modelului poate fi  eva- 
luată într-un cadru lărgit ce ar oferi posibilitatea 
observării modului în care se comportă, chiar în 
momentul punerii în practică, tipul relaţiei 
instaurate între model şi domeniul aplicării şi, pe 
de altă parte, limitele acestuia. Acest tip de analiză 
ne trimite la teoria aplicabilităţii a lui Petre 
Botezatu3, teorie ce evidenţiază tipul de relație 
posibil de instaurat între aplicat și aplicant. O idee 





3 Petre Botezatu, Semiotică şi negaţie; orientare 
critică în logica modernă, Editura Junimea, laşi, 
PP. 21-25. 

se materializează, prinde contur şi devine 
profitabilă, spune Petre Botezatu, doar pe măsură 
ce se aplică. Această aplicabilitate are asupra ideii 
şi efectul augmentării, chiar al generării de noi idei 
cu o valoare sporită. Critica pe care o aduce 
filosoful român este aceea de a nu fi fost luat în 
considerare, la justa lui valoare, conceptul de 
aplicabilitate: 


„E adevărat, nu a fost gândit suficient conceptul de 
aplicabilitate. Acesta se extinde, ni se pare, pe o arie 
mult mai vastă decât se crede îndeobşte. Sensul 
originar: «a pune un lucru peste altul» (Larousse) 
exhibă generalitatea râvnită şi s-a păstrat dincolo 
de filosofia ştiinţei. Expresii ca: “a aplica o culoare 
pe o pânză”, 'o broderie pe o față de pernă! 
ilustrează indistincția valorică dintre aplicat şi 
aplicant, două obiecte oarecare, supuse doar con- 
diției de a putea adera unul la altul. (...) Înţelesul 
larg de la origine s-a restrâns în semnificația locală, 
de astă dată figurată, de «punere în practică, 
întrebuințare» (a unei idei, principiu, precept, 
remediu etc.). Termenul aplicație desemnează 
acumtraducerea teoriei în practică (...)."+ 


Înţelesul pe care Petre Boteazatu îl dă 
conceptului de aplicație va fi utilizat şi aici, cu o 
extensie; problematologia fiind văzută ca o teorie 
deschisă, furnizează un model inedit de abordare a 
problemelor domeniului la care se aplică teoria şi, 
în același timp, are posibilitatea de a se verifica pe 
sine. Lucru valabil şi în cazul aplicatului - teoria 
acceptată de modelul problematologic. Prin 


+ Ibidem, p. 22. 

acțiunea de aplicare aceasta se verifică şi se 
validează pe sine ca teorie. Este și cazul teoriei 
problematologice a referinţei, care înglobează în sine 
teoria clasică a referinţei (așa cum numește Meyer 
teoria lui Frege), văzută ca un caz particular. 

Din perspectiva logicii moderne, prin 
intermediul căreia este cercetat modul în care o 
teorie evoluează, Petre Botezatu atribuie un rol 
esenţial conceptului de relație - ce parcurge traseul 
de la idee la acţiune; de la domeniul relaţiei la 
codomeniul relaţiei. În aceşti termeni aplicaţia se 
desfăşoară: a) de la teorie la teorie (aplicație TT); b) 
de la teorie la practică (aplicație TP); c) de la 
practică la teorie (aplicaţie PT); d) de la practică la 
practică (aplicație PP). 

Relaţiile ce se stabilesc între aplicat şi aplicant 
sunt considerate de Botezatu ca fiind: 


„verigile elementare ale unor cicluri complexe de 
natură dialectică alcătuite din formele TPT (teorie - 
practică - teorie) ori PTP (practică - teorie - 
practică)”6. 


Cazul cel mai elocvent în acest sens l-ar putea 
reprezenta analiza lui Meyer din Le comique et le 
tragique. Penser le theâtre et son histoire”, aici 
problematologia ocupând poziția mediană (de 
teorie). Primul pas al ciclului îl constituie teatrul 


5 Ibidem, p. 23. 

6 Ibidem. 

7 Michel Meyer, Le comique et le tragique. Penser le 
theâtre et son histoire, Presses Universitaires de France, 
2003. 

(tragedia şi comedia). Examinat din perspectivă 
problematologică, acesta pune în evidenţă o 
structurare şi o evidenţiere a mecanismelor ce l-au 
determinat să evolueze - ajungându-se astfel la cel 
de-al treilea pas al ciclului, practica (teatrul în 
general), moment în care se pot distinge alte 
posibilități de abordare. 

În Le comique et le tragique. Penser le theâtre et 
son histoire, Meyer pleacă de la următoarea 
premisă; deşi s-a scris mult despre comic şi tragic, 
toate aceste analize sunt lipsite de „o viziune 
coerentă bazată pe o raționalitate care să explice 
evoluţia teatrului”. Punerea în practică a mode- 
lului se realizează pe o structură logică proprie 
teatrului, având ca element structural metafora, o 
perspectivă complexă asupra teatrului ce implică o 
funcţie estetică, una morală sau etică și oa treia ce 
se conturează în zona patosului şi dă posibilitatea 
de a intra în contact cu celălalt, interacţiune 
mediată de scenă. Rolul teatrului este formulat de 
Meyer ca funcţie: 


„Teatrul există pentru a revela, pentru a arăta ce se 
întâmplă atunci când confuzia,  amalgamul 
problematicului şi al răspunsurilor suscită 
pasiunile ce duc la iluzie şi orbire sau permit 





3 M. Meyer, Le comique et le tragique. Penser le 
theâtre et son histoire, Presses Universitaires de France, 
2003. La Editura Univ. „AL.l. Cuza” din laşi apare cu 
titlul Comicul şi tragicul. Perspectivă asupra teatrului şi 
istoriei sale, traducere de Raluca Bourceanu, studiu 
introductiv de Constantin Sălăvăstru. 

9? M. Meyer, Le comique et le tragique..., p. 10. 

înşelarea celorlalți. Atunci comicul şi tragicul 
coexistă şi au ca scop înscenarea acestor momente 
de indiferenţiere ca tot atâtea puneri în gardă”10. 


Rolul teatrului ar putea fi considerat ca fiind 
unul profilactic - însă tocmai această rațiune, 
ocolită de către teoreticienii literaturii, a condus la 
apariția teatrului; el „ia naştere prin punerea în 
scenă a diferenţei”. 

O primă întrebare ce conduce la aplicarea 
modelului  problematologic și care păstrează 
legătura cu tradiţia, legătură fără de care 
problematologia ca disciplină nu ar fi posibilă, se 
îndreaptă asupra disocierii consacrate dintre 
tragedie şi comedie: „De altfel de ce să scindăm 
tragicul de comic? Ca răspuns la ce?'12. Caracte- 
risticile genului tragic şi comic sunt evidenţiate de 
componentele de bază ale retoricii, așa cum au fost 
ele enunțate de Aristotel. Această structură 
triadică:  ethos, pathos, logos face posibilă 
instaurarea diferenței problematologice între cele 
două componente ale teatrului (tragedie, comedie), 
între acestea şi celelalte genuri ale literaturii (liric 
şi epic). Ethosul reprezintă, după Meyer, sinele, 
pathosul - celălalt, logosul - mediumul folosit 
pentru a stabili legătura dintre primele două 
elemente. Ethosul, atât în comedie cât şi în 
tragedie, trimite la caracterul personajelori3. În 





10 Ibidem. 

11 Ibidem, p. 15. 
12 [bidem, p. 12. 
13 Ibidem, p. 28. 

cazul comediei avem de-a face cu personaje 
inferioare (sclavi, servitoare, bufoni, nebuni), pe 
când în cel al tragediei personajele sunt eroi, 
nobili, regi, bărbaţi sau femei de o înaltă 
moralitate. Prin pathos sunt exprimate răspun- 
surile emotivel!+: afectele şi manifestările acestora: 
mila şi teama pentru tragedie, comicul, ironia, 
disprețul pentru comedie. Logosul — atât în tragedie 
cât şi în comedie se comportă identic - ca 
reprezentare.!5 Diferenţierea tragic - comic pe 
această structură este importantă deoarece, crede 
Meyer, dacă pierdem din vedere una din aceste 
componente, dăm peste alt gen literar. 
Mecanismul prin care Meyer discerne, la 
nivelul limbajului, între tragedie şi comedie este de 
natură problematologică: se constată existența 
unui limbaj ce aduce în prim plan latura 
metaforică, figurativă a ceea ce este spus (tragedie); 
şi un limbaj care atrage atenţia asupra aspectului 
realist al discursului (comedie). Cele două tipuri de 
limbaj, pliate pe structura ethos-pathos-logos, 
evidențiază celelalte genuri literare. De pildă, 
poezia este rezultatul intersectării limbajului figurat 
cu ethosul; iar tragedia, suprapunerea dintre 
același tip de limbaj şi pathos; interferența dintre 
limbajul figurat şi logos ar caracteriza epopeea; din 
combinarea limbajului realist cu ethosul apare 
romanul, iar la confluenţa aceluiași tip de limbaj cu 
logosul —- povestirea. Departajările genurilor pe baza 


14 Ibidem. 
15 Ibidem, p. 29. 

acestor criterii nu sunt stricte, vor exista în 
permanenţă elemente ale unui gen particular care 
se vor regăsi în altul şi aşa mai departe. 


„Epopeea relevă din logos, iar tragedia din pathos, 
şi nu forma le diferențiază, ci ceea ce este pus în 
discuţie. În epopee avem răspunsurile și nu ne 
punem întrebări, ele vin de la sine (o altă formă de 
a răspunde), în timp ce în tragedie, la un moment 
dat, ele se năruie şi trăim acea înfruntare cu noul, 
cu Istoria. Diferenţa răbufneşte în ciuda 
metaforelor, ca ascunsă în ele”.16 


Limbajul figurat pune în prim plan metafora. 
Meyer o definește ca „identitate pe care nu o putem 
interpreta ad litteram”!. Metafora devine activă la 
nivelul constituirii efectului comic și al celui tragic. 
Este o realizare a formei în care metaforicul, 
indiferent de gen, este receptat de spectator sau, 
mai precis, a modului în care reacționează acesta 
când regăseşte o anumită doză de metaforic într-o 
situație reală. Conform lui Meyer, tragedia are la 
bază limbajul figurat, deci metafora. Din această 
perspectivă tragedia poate fi definită ca: 


„istoria refulată printr-o metaforizare ce sfârşeşte 
prin a se dezvălui ca atare. Nu este deci vorba 
neapărat despre un conflict între personaje care se 
înfruntă. Cel mai adesea prăbuşirea eroului ține de 
această nerecunoaştere a metaforicului care îl 
afectează fără ca el să ştie. (...) Eroul nu vede de la 
început această metaforă care, ca orice metaforă, 


16 Ibidem, p. 35. 
17 Ibidem, p. 39. 

ascunde o diferență, şi ea este aceea care declan- 
şează implozia în acțiune. De unde tragicul”18. 


Dacă în cazul tragediei se constată un exces de 
metaforicitate, în comedie Meyer crede că lucrurile 
se inversează: metaforele (ce trimit la sensuri 
multiple) sunt reduse la o accepţie unică: 


„Personajul comic este victimă a anistoricităţii sale, 
dacă putem spune așa; trăieşte într-o lume ce pare 
că îşi este suficientă şi că nu mai este a celorlalţi, 
ceea ce explică de ce naivul şi copilul provoacă 
râsul”.19 


Dacă se are în vedere modalitatea prin care 
Meyer încearcă să evidenţieze mecanismele ce au 
condus la modificări de structură ale teatrului în 
general, atunci aceasta trebuie să fie în mod 
necesar  problematologică. Meyer utilizează o 
sintagmă pentru a desemna evoluţia -Istoria care 
se precipită /l'Histoire commence a s'accelerer20. 
Istoria care se precipită duce la slăbirea  identi- 
tăților; ele nu mai sunt percepute decât metaforic 
ca fiind identice. Tipul de identitate afectat de 
Istorie devine sub această presiune o identitate 
slabă, o identitate proprie metaforei care poate fi 
percepută ca analogie, similitudine, asemănare. 
Deoarece metafora, ca identitate slăbită, este 
regăsită atât în întrebare cât şi în răspuns, apare, 
după Meyer, incapacitatea de a face distincţie între 


18 [bidem, p. 40. 
19 Ibidem, p. 59. 
20 Ibidem, p. 55. 

ceea ce este întrebare şi ceea ce se constituie în 
răspuns sau: 


„imposibilitatea de a mai distinge problematicul de 
non-problematic, ceea ce pune probleme de ceea ce 
se constituie în răspunsul la aceste probleme, 
pentru că ambele nivele operează cu identități slabe 
sau parțiale. Tocmai această dramă a indiferenţierii 
defineşte cel mai bine indecizia lui Hamlet, atât în 
acțiune cât şi în judecată (de unde celebra lui 
tiradă a lui to be or notto be )?l. 


Această situație impune intervenţia diferenţei 
problematologice, capabilă să facă distincţie între 
ceea ce constituie o întrebare și răspunsul la 
întrebare. În acest caz particular, diferenţa 
problematologică între concret şi aparenţă se 
impune. Disocierea va permite, în acest stadiu, nu 
găsirea unui răspuns, ci a singurului răspuns 
posibil. De-a lungul istoriei teatrului, diferența 
problematologică va depăşi stadiul concret-apa- 
rență și se va face diferența dintre concret- 
Dumnezeu (Evul Mediu); concret-magie 
(Renaștere); concret-reprezentare a caracterului 
unui individ, personaj principal (romantism); 
concret-viața cotidiană (Ibsen); concret-sentimentul 
de ratare a vieţii (Cehov); concret-absurd (Alfred 
Jarry); concret-concret (Pirandello). Concretul joacă 
aici rolul de metaforă (identitate generală) a 
spectatorului. Evoluţia teatrului este astfel acce- 
lerată nu numai de punerea în scenă a diferenţei 
problematologice, ci şi de refularea permanentă a 





21 Ibidem, pp. 56-57. 

răspunsului problematologic, refulare prin care, 
după Meyer, ar trebui să înţelegem nu cenzură, ci 
mai curând distanţare de o problemă. 

Cum putem percepe tragedia greacă din 
perspectiva problematologică? Pentru Meyer devine 
relevantă relația instaurată între A şi B, unde A se 
substituie lui B. Această situație este numită de 
autor refulare problematologică puternică deoarece: 
„Zeii şi oamenii par interşanjabili”22. În acest caz, 
diferența problematologică între, pe de o parte, 
întrebări şi răspunsuri și, de cealaltă parte, între 
probleme și ceea ce le rezolvă „trebuie mereu 
respectată pentru a nu confunda concretul cu 
aparenţa şi pentru a nu se lăsa înşelat de răspun- 
suri false”23. 

În Evul Mediu, tragicul dispare absorbit de cel 
mai tragic moment al istoriei omenirii: moartea lui 
lisus. Religia îşi pune amprenta asupra scenei: 
„lumea este percepută ca o scenă de teatru unde 
fiecare îşi joacă rolul şi apoi pleacă”24. În această 
perioadă îşi fac apariţia farsa şi snoava, care vor 
sta la baza nașterii, ceva mai târziu, a tragi- 
comediei, dramei, melodramei. Structura farsei, aşa 
cum o creionează Meyer, se sprijină pe relaţia ce 
intervine între A şi B: „A ia locul lui B pentru a-l 
face pe B să apară ridicol, ampli- ficându-i 
trăsăturile până la deriziune”25. În cazul snoavei — 
înşelătorul este înșelat la rândul lui. 





22 Ibidem, p. 117. 
23 Ibidem, p.118. 

24 Ibidem, p. 130. 
25 Ibidem, p. 134. 

Pentru teatrul renascentist identitatea se 
transformă în metaforă, corespondenţă și analogie. 
Întrebările se întrepătrund cu răspunsurile, 
problemele cu ceea ce le rezolvă și nimic nu poate 
asigura diferența. Renaşterea este aceea ce ne 
aduce pe scenă un nou personaj - magicianul. 
Acesta încearcă să ofere soluții prin magie. Situaţie 
numită de Meyer refulare apocritică: ea face 
distincție „între ceea ce pune probleme și ceea ce 
este  nonproblematic, deci salvator'26. Pentru 
Renaştere, metafora este „răspunsul care nu este 
răspuns, întrebarea care nu este întrebare”27. 

O dată cu romantismul, aceste structuri se 
dizolvă. Apare personajul principal - în această 
epocă - inadaptat, nostalgic, însingurat. 


„Drama romantică este imposibilitatea literalizării 
metaforicului pe care eroul l-a perceput totuşi ca 
atare: acțiunea este confundată cu istoria”28. 


Dacă la Ibsen trecutul (vechile răspunsuri) se 
prezintă ca metaforă în raport cu prezentul, o dată 
cu Pirandello metaforicul dispare, întrebările sînt 
percepute ca problematice, nu mai au un raspuns 
unic. În urma acestui exercițiu problematologic, 
teatrul 


„prezintă alternative indecidabile, întrebări care ne 
obligă să ne întrebăm mereu care dintre termenii 
lor este mai bun ca în viaţa reală”20. 





26 Ibidem, p. 165. 
27 Ibidem, p, 166. 
28 Ibidem, p. 259. 

Structura teatrului, evidenţiată de Meyer pe 
baza modelului problematologic, și în spiritul 
problematologiei, rămâne o structură deschisă, 
capabilă să evolueze. 

Locul teoriei, în cazul nostru al proble- 
matologiei, într-un ciclu practică-teorie-practică, 
are marele avantaj de a nu închide acest cerc, de 
a-l lăsa deschis, permițând astfel ca domeniul în 
care a activat să fie îmbogăţit - sau prin alte 
aplicaţii, sau verificat prin alte teorii. 

Nucleul dur al teoriei lui Petre Botezatu îl 
constituie, fără îndoială, evidențierea proprietăților 
relației stabilite între aplicat şi aplicant: 

a) ireflexivitatea - în cazul nostru, modelul 
problematologic nu poate fi aplicat sieşi; filosoful 
român chiar punctează ferm această proprietate 
arătând, indiferent de situaţie, caracterul contra- 
dictoriu al autoaplicării, aplicația presupunând, 
prin definiţie, o ieşire din sine); 

b) asimetria (aplicatul şi aplicantul deţin roluri 
diferite care nu sunt intersubstituibile); 

c) tranzitivitatea (aplicantul aplicatului este 
aplicatul aplicantului); 

d) neconexitatea (relaţia dintre aplicant şi 
aplicat este neconexă, aceasta înseamnă ca „nu 
operează între oricare elemente ale câmpului, ci 
numai selectiv, între anumite elemente”30). Lucru 
extrem de important în cazul aplicării modelului 





29 Ibidem, p. 323. 
30 Petre Botezatu, Semiotică şi negaţie; orientare 
critică în logica modernă, p. 24. 

problematologic: neconexitatea relației dintre 
aplicant și aplicat scoate în evidenţă, într-o 
anumită măsură, limitele de aplicare ale modelului 
propus. De aici pot să decurgă câteva aspecte care 
provoacă o reacţie în lanţ: a) în calitate de aplicat 
modelul problematologic, în virtutea neconexitățţii, 
îşi va selecta aplicantul. O posibilă critică din 
punct de vedere argumentativ adusă modelului 
problematologic prezentat de Meyer în exemplele 
invocate („alese cu grijă atât cât să demonstreze 
teoria”) este nefondată: teoria problematologică nu 
se aplică decât pe situaţiile pe care le selectează. 
Consecința directă a acesteia ne conduce la b) 
importanța contextului, unul dintre criteriile, 
alături de formă, având capacitate de a stabili sau 
determina  absența/prezența  problematologicului 
dintr-o secvenţă discursivă; c) în virtutea neconexi- 
tății, modelul problematologic reacționează negativ 
la încercarea de a lărgi situaţia (discursivă) fixată 
prin analiza prealabilă a criteriilor formei şi 
contextului. Nu însemnă că nu pot fi distinse 
anumite caracteristici de ordin general ale între- 
gului, de unde se extrage situaţia x sau situaţia y, 
supuse analizei/interpretării modelului problema- 
tologic. Aceste trăsături evidenţiază un instrument 
eficient de analiză /interpretare dar, în acelaşi timp, 
ridică şi anumite precauţii în aplicare, indicate de 
proprietăţile relaţiei dintre aplicat şi aplicant. 
Aplicarea modelului problematologic la discur- 
sul cartezian, în mod special al celui configurat în 
jurul problemelor ridicate de pasiuni, presupune 
de asemenea o considerare a relaţiei între aplicant 

şi aplicat. Considerăm că o asemenea aplicare la 
discursul lui Descartes poate lămuri elemente 
esenţiale din categoria celor studiate. Asimetria, 
tranzitivitatea şi neconexitatea, ca proprietăţi ale 
relaţiei dintre aplicant și aplicat, ne indică, fără 
echivoc, că între modelul problematologic și discur- 
sul cartezian conturat în jurul cunoașterii emoţiilor 
şi sentimentelor trebuie să existe o zonă de 
convergenţă: asimetria asigură diferența dintre 
aplicant şi aplicat; tranzitivitatea stabilește o relație 
de comparabilitate între aplicant şi aplicat; iar 
neconexitatea, în virtutea tranzitivității şi  asime- 
triei, selectează elementele aplicaţiei. Punctul de 
convergenţă între problematologie, ca teorie şi 
model, şi discursul cartezian ar putea fi stabilit 
prin intermediul regulilor enunțate de Descartes 
pentru îndrumarea ingeniului în dobîndirea unei 
cunoaşteri certe. În regula a XII-a?! Descartes 
divide tot ceea ce poate fi cunoscut în, pe de o 
parte, propoziţii simple și, de cealaltă parte, în 
chestiuni. Propoziţiile simple nu conduc decât 
indirect la o cunoaștere certă şi sunt utilizate într- 
o fază prealabilă acestui proces cu atribuţiilimitate: 


31 Descartes, Reguli utile şi clare pentru îndrumarea 
minţii în cercetarea adevărului, traducere, notiţă istorică 
şi note Corneliu Vilt, Editura Garamond, Bucureşti, 
2004, pp. 49-64. (Această ediţie este identică cu cea din 
1964, apărută la Editura Ştiinţifică, Bucureşti, excepţie 
făcând introducerea. 

„ne pregătesc facultatea de a cunoaște, ca să poată 
intui mai distinct şi să examineze cu mai multă 
sagacitate un obiect oarecare, deoarece propoziţiile 
simple trebuie să reiasă de la sine, nu pot fi căutate 


(...) 32 


În cazul chestiunilor, cu toate că Descartes le 
defineşte33, nu neapărat ca obstacole, ele necesită 
o rezolvare completă prin fragmentare (regula a 
XIII-a stipulează: „dacă înţelegem perfect o 
chestiune, trebuie să o abstragem de orice con- 
cepţie superfluă, să o aducem la forma cea mai 
simplă şi să o dividem cu ajutorul enumeraţiei în 
părți cât mai mici”.34%, accentul fiind pus mai 
curând pe înţelegere decât pe soluţionare. Astfel, 
chestiunile vor fi împărţite în două categorii. Din 
prima fac parte acele chestiuni care pot fi înţelese 
perfect, rezultatul fiind trecut într-un plan secund: 
A | despre chestiuni, unele pot fi înţelese perfect, 
chiar dacă soluţia lor se ignoră”55. Acest tip de 


32 Ibidem, pp. 62-63. 

33 „Într-adevăr, nu considerăm drept chestiuni 
numai acele întrebări puse de alţii; dar şi ignoranţa sau 
mai bine zis îndoiala lui Socrate a fost de asemenea o 
chestiune, îndată ce acesta cercetând-o a început să se 
întrebe dacă este adevărat că se îndoieşte de orice 
afirmând acest lucru. Noi cercetăm însă lucrurile prin 
cuvinte, fie cauzele prin efecte, fie efectele prin cauze, fie 
întregul prin părțile sale, fie unele părţi prin celelalte, 
fie, în sfârşit, mai multe lucruri deodată din toate 
acestea.”, Descartes, Reguli utile şi clare..., 2004, p. 66. 

34 Ibidem, p. 64. 

35 Ibidem, p. 63. 

chestiuni are câteva elemente distinctive pe care 
Descartes le enumeră: a) semnul sub care poate fi 
cunoscut lucrul căutat; b) din ce poate fi dedus 
lucrul căutat; c) demonstrarea dependenţei dintre 
lucrul căutat şi lucrul din care poate fi dedus. Din 
a doua categorie fac parte chestiunile ce nu pot fi 
înțelese perfect; înțelegerea acestora poate fi atinsă 
doar prin intermediul metodei impuse de 
Descartes. Metoda carteziană are rolul clar de a 
soluţiona chestiunile, dar nu printr-o manieră 
care, conform problematologiei, ar putea fi numită 
propozițională. Dimpotrivă, Descartes se deli- 
mitează de această formulă: 


„Se întîmplă, într-adevăr, destul de frecvent ca unii 
să se grăbească atât de tare în cercetarea 
propoziţiilor, încât se preocupă de soluţionarea lor 
înainte de a fi observat prin ce anume semne vor 
recunoaşte lucrul căutat, dacă eventual li s-ar 
înfățișa: la fel de inepţi ca un servitor trimis undeva 
de stăpânul său şi care ar fi atât de zelos, încât s-ar 
grăbi să alerge înainte de a fi primit însărcinarea, 
neştiind astfel unde i s-a poruncit să meargă”56. 


Înțelegerea chestiunii şi soluţionarea ei sunt 
lucruri diferite. Pentru a pricepe o problemă 
trebuie evitat ca intelectul să cadă în următoarele 
erori: a) să îşi asume mai mult decât îi este dat 
pentru determinarea chestiunii; b) să omită 
elemente necesare conturării chestiunii. În acest 
context, Descartes vede înțelegerea ca pe un fel de 
operație matematică: dacă avem într-o chestiune 


36 Ibidem. p. 67. 

oarecare elementele cunoscute, înțelese în mod clar 
şi distinct, ele trebuie să fie eliminate din problemă 
şi să rămână doar lucrurile ce nu pot fi înțelese. 
Soluţionarea intervine doar în stadiul în care 
chestiunea a fost redusă la un lucru necunoscut; 
ca într-o ecuaţie, elementul necunoscut este 
raportat la o proporţie cunoscută. Acest procedeu, 
în termeni cartezieni, se numeşte comparaţie 


„Trebuie notat că o comparaţie se numeşte simplă 
şi manifestă, ori de câte ori lucrul căutat şi cel dat 
participă în mod egal la o anumită natură; iar că 
toate celelalte au nevoie de o pregătire, numai 
pentru faptul că acea natură comună nu este egală 
în fiecare din cei doi termeni ai comparațţiei, ci 
învăluită în anumite raporturi sau proporții; şi 
principala parte a efortului uman nu constă decât 
în a reduce aceste proporții astfel încât să se vadă 
clar egalitatea între lucrul căutat și celălalt care 
este cunoscut”37. 


Maniera în care Descartes încercă soluţionarea 
chestiunilor, dacă se iau în calcul Regulile, nu 
poate cădea sub incidenţa modelului propoziţional 
de raţionare ci, parțial, a celui problematologic3€. 





37Ibidem, p. 71. 

38 Sintagma utilizată de Kant, „idealism proble- 
matic”, atunci când analiza în Critica raţiunii pure 
„pretinsul raţionament al lui Descares: cogito, ergo sum”, 
pune în evidenţă caracterul problematic al uneia dintre 
propoziţiile al cărei adevăr, credea Descartes, se află 
dincolo de orice îndoială: „...toate ființele  gînditoare 
sunt, ca atare, substanţe, parcurgem îndărăt seria lor 

Faptul că Descartes nu face diferenţa dintre 
întrebare și răspuns, că ele se regăsec aglutinate în 
acelaşi cadru - chestiunea; că soluţionarea unei 
chestiuni, în termeni cartezieni, reprezintă nu un 
răspuns unic, ci stabilirea unor raporturi şi 
proporții dintre lucrul căutat şi cel cunoscut, pot fi 
considerate ca argumente ce susţin o interpretare a 
discursului cartezian prin intermediul modelului 
problematologic. 

Un alt punct în care teoria problematologică și 
regulile lui Descartes vizează același principiu îl 
poate reprezenta ceea ce Meyer numește inferență 
problematologică (trecerea de la „a spune A” la „a 
spune B”; A şi B pot fi echivalente doar dacă sunt 
raportate la aceeași întrebare). De altă parte, 
Descartes aduce, prin intermediul regulilor, în 
atenţie următoarea situaţie: 


până când se închide cercul, ajungem în cele din urmă 
la existența acestor fiinţe. În acest sistem, nu numai că 
ele au conştiinţa acestei existențe, independent de 
lucruri externe, dar o şi pot determina prin ele însele (în 
raport cu permanenţa, care aparține în mod necesar 
caracterului substanței). Dar de aici urmează că 
idealismul este inevitabil în acest sistem raţionalist, cel 
puţin idealismul problematic, şi că dacă existenţa 
lucrurilor externe nu este necesară pentru determinarea 
propriei noastre existenţțe în timp, atunci este inutil să o 
presupui, dacă nu poţi aduce niciodată o dovadă în 
sprijinul ei.” (Kant, Critica raţiunii pure, traducători: 
Nicolae Bagdasar, Elena Moisuc, Editura Ştiinţifică, 
Bucureşti, 1969, p. 324). 

„De exemplu, dacă aş fi cunoscut mai întîi, prin 
diferite operaţii, ce raport este între mărimile A şi 
B, după aceea între B şi C, apoi între C şi D şi, în 
sfârşit, între D şi E nu văd prin aceasta ce raport 
este între A şi E şi nici nu pot să-l înţeleg precis din 
raporturile deja cunoscute, dacă nu mi le 
reamintesc pe toate”3. 


Situaţia este clarificată de Descartes. Accentul 
este pus pe reamintirea raporturilor cunoscute între 
mărimi, lucru stipulat în regula VII: 


„Pentru desăvârşirea ştiinţei, trebuie să parcurgem 
printr-o mişcare continuă și nicăieri întreruptă a 
gândirii, unul câte unul, toate lucrurile care se 
raportează la proiectul nostru şi să le cuprindem 
într-o enumerație suficientă şi ordonată”%0. 


Prin  enumerație (suficientă şi ordonată) 
Descartes înţelege, de fapt, inducție; iar prin 
suficiență raporturile între elementele unui lanţ 
considerat prea lung analizate nu în totalitate, 
pentru că, spune Descartes, uneori viața unui om 
nu ar fi de ajuns pentru a le studia separat, ci 
până când se sesizează „legătura care le uneşte pe 
fiecare dintre ele cu cele aproipate'41 şi de aici se 
poate face legătura între primul element al lanţului 
şi ultimul. Ordinea în care se face enumerarea 
lucrurilor nu este una rigidă ci, după cum spune 
Descartes, ţine de „ liberul arbirtru al fiecăruia”. 
Metoda lui Descartes lasă, în acest context, loc de 





39 Descartes, Reguli utile şi clare..., p. 30. 
+0 Ibidem. 
+1 Ibidem, p. 32. 

interpretări. Liberul arbitru poate să inducă în 
eroare, iar una dintre deficienţe este subliniată 
chiar şi de autorul Regulilor: 


„Uneori, în adevăr, deşi parcurgem prin enumeraţie 
un mare număr de lucruri care sunt perfect evi- 
dente, dacă totuşi omitem un lucru cât de mic, 
lanţul s-a rupt şi toată certitudinea concluziei 
cade”42. 


Tipul de inducţie descris de Descartes este 
utilizat în ştiinţe, în psihologie de exemplu: dacă în 
cazul analizelor comparative simple, luând în 
calcul ştiinţa invocată, rezultatele obţinute prin 
inducţie incompletă devin relevante, în cazul 
metaanalizelor statistice complexe, care se bazează 
pe acelaşi tip de inducţie, nu se mai obţin corelaţii 
între trei tipuri de teste între care, luate câte două, 
există corelaţii puternice.43 


+2 Ibidem. 

43 Cercetările efectuate de Watson şi Pennebaker 
(„Health Complaints, stress and distress: Exploring the 
central role of negative affectivity”, Psihological Review, 
96, 465-490 apud. Daniel David, Castele de nisip. 
Ştiinţă şi pseudoştiință în  psihopatologie, Editura 
Tritonic, Bucureşti, 2003. pp. 104-105.) scot în evidenţă 
ineficienţa, cel puțin în acest caz, a regulilor carteziene 
de stabilire a raporturilor dintre lucrurile enumerate: 
„„„deşi A (distres-ul evaluat prin scale de autoevaluare) 
corelează cu B (simptomatologia somatică evaluată prin 
scale de autoevaluare) și B corelează cu C (simptoma- 
tologia somatică evaluată prin indicatori obiectivi), 
aceasta nu înseamnă că şi A corelează cu C. Varianţa 

2. Discursul cartezian între formă şi 
conţinut 


2.1. Structura discursului ca intenţie a autorului 


O modalitate eficientă de analizare a unui 
discurs este aceea de a opera în interiorul său şi de 
a-i pune în evidenţă logica internă dată de 
raporturile dintre conectorii logici şi cei lingvistici. 
O dată descoperite aceste raporturi şi tehnicile de 
argumentare utilizate, care într-un singur discurs 
pot şi trebuie să fie variate, putem distinge forma 
discursului. Vom încerca o astfel de analiză logico- 
semantică asupra discursului cartezian - și aici ne 
referim strict la tipul de discurs întâlnit în Pasiunile 
sufletului, ce scoate în evidenţă anumite trăsături 
specifice discursului ştiinţific, mai precis celui 
articulat în zona psihologiei și medicinii care, prin 
discursivitate, devine unul filosofic. Această 
examinare este structurată, pe de o parte, pe o 
investigare a raportului dintre entităţile logice şi 
cele lingvistice şi, pe de altă parte, pe dimensiunea 
semantică. Evidenţierea structurii discursului 


comună dintre A şi B nu se suprapune cu varianţa 
comună dintre B şi C deşi B şi C se presupune că 
măsoară același lucru! Aceasta pune sub semnul 
întrebării toate concluziile modelului psihosomatic 
bazate pe rezultate obținute prin utilizarea prepon- 
derentă a scalelor de autoevaluare.” Inferenţa proble- 
matologică pare a fi un istrument mai suplu și mult mai 
eficient pentru că afirmaţiile nu sunt raportate unele la 
altele, ci se află într-un raport direct cu întrebarea care 
le-a generat. 


183 


Laura Ciubotăraşu-Pricop 





cartezian din Pasiunile sufletului corespunde, în 
termeni problematologici, relevării intenției autorului. 
După cum mărturisea Descartes într-o scri- 
soare din 4 decembrie 1648, trimisă editorului 
tratatului despre pasiuni, textul a fost redactat, 
inţial, pentru a fi citit de o singură persoană: 


„O prințesă al cărei spirit este într-atât deasupra 
vulgului, încât pricepe fără nici o dificultate tot ce 
pare a fi mai greu pentru doctorii noștri, nu m-am 
apucat să explic acolo decât ce consideram că este 
nou”. 


Pentru a fi publicat, Tratatul despre pasiuni a 
suferit modificări, nu foarte multe, deşi Descartes 
spunea, într-o altă scrisoare către editor, că: 


„„„. am lucrat vreme mai îndelungată la revizuirea 
micului tratat pe care vi-l trimit, decât am lucrat 
mai înainte la întocmirea lui şi că am adăugat 
totuși doar puţine lucruri, neschimbând nimic din 
expunerea care este atât de simplă și atât de 
concisă, încât va dovedi că planul meu n-a fost să 
explic pasiunile ca orator, nici chiar ca teoretician 
al moralei (philosophe moral), ci doar ca naturalist 
(physicien)”+€. 


44 Scrisoare lui Descartes către editorul Tratatului 
despre pasiunile sufletului, din 14 august, 1649; cele 
două scrisori citate apăreau, în primele ediţii franceze 
ale tratatului despre pasiuni, însoţite în prefața cărții de 
alte două scrisori, ale editorului către Descartes. În 
ediţiile româneşti (prima ediție din1984, apărută la 
Editura Științifică şi Enciclopedică, traducere de Dan 
Răutu și studiu introductiv, note de Gheorghe Brătescu 


184 


Problematologie şi discursivitate 





Ca structură, tratatul despre pasiuni este 
divizat în două părți ce cuprind 212 articole. 
Fiecare articol în parte enunţă o teză ce este apoi 
demonstrată, în funcție de scopul urmărit, 
utilizând structuri riguroase, bine articulate, ce 
amintesc de perfecțiunea figurilor geometrice. 

Prin intermediul Pasiunilor... Descartes ne 
dezvăluie omul aşa cum este el: trist, fericit, bun, 
rău, mânios, generos, plin de iubire sau de ură şi 
ne demonstrează că acesta nu e doar omul ce 
declară „eu gândesc”, ci ne arată că, prin unirea 
sufletului cu trupul, poate să afirme și „eu iubesc”, 
„eu sunt mânios”... De pildă, rugat de regina 
Christina a Suediei să explice ce este iubirea, 
Descartes avea să scrie: 


„„„. fac o distincţie între dragostea care este pur 
intelectuală şi raţională şi dragostea care este 
pasiune. Prima, în viziunea mea, constă în faptul că 
atunci când un suflet percepe un lucru bun, 
prezent sau absent, pe care îl consideră potrivit 
pentru el, începe să-l dorească... Dar, când sufletul 
nostru este însoţit de trup, această dragoste 
rațională este, în mod obişnuit, însoţită de altfel de 
iubire, care poate fi numită senzuală sau senzitivă. 
Acesta... nu este decât un gând confuz, ivit în suflet 
în urma unei mișcări a nervilor... aşa cum la sete 
senzaţia de uscăciune a gâtului este un gând 
confuz, care impune sufletului dorința de a bea, dar 
nu e identică cu acea dorinţă; tot astfel în dragoste 


şi cea de-a doua ediţie, apărută la Editura IRI, 1999, 
traducerea, prefață şi note de Leonard Gavriliu) sunt 
redate fragmente din scrisorile amintite. 

o căldură misterioasă se simte în jurul inimii şi 
mult sânge curge prin vene, făcându-ne să 
deschidem braţele ca şi cum am îmbrățişa pe 
cineva, ceea ce face ca sufletul să dorească”%. 


Dragostea pur raţională, intelectuală şi cea 
care este doar o simplă pasiune - ambele își au loc 
în sufletul uman văzut aici ca o împletire de idei 
raţionale dar și confuze. Omul nu poate avea doar 
rațiune pentru a fi om. 

Din perspectiva lui Descartes, a tratării lor ca 
acte  psihofiziologice, pasiunile au stârnit întot- 
deauna interesul oamenilor de știință. Un lucru 
este cert, faptul că fiecare simte în sinea lui aceste 
pasiuni, de unde porneşte şi posibilitatea unei 
abordări directe a acestei problematici. Deşi acest 
tip de abordare este posibil, şi Descartes îl și 
aminteşte, el găsește o altă modalitate de 
exprimare după anumite criterii logice: 


„Nicăieri nu apare mai bine cât de nemulțumitoare 
sunt cunoștințele pe care le avem de la antici ca în 
ce au scris ei despre pasiuni. Căci deşi este o temă 
a cărei cunoaştere a stârnit întotdeauna mare 
interes şi deşi nu pare să fie una dintre cele mai 
grele, deoarece fiecare simțind pasiuni în sinea lui, 
nu este nevoie să preluăm din altă parte vreo 
observaţie pentru a le dezvălui natura, totuşi ce ne- 
au lăsat ca învățătură anticii este atât de 
neînsemnat şi în cea mai mare parte atât de puţin 
credibil, încât nu pot nutri nici o speranță dea mă 


45 Descartes, Oeuvres, vol. IV, publices par Charles 
Adam & Paul Tannery, sous les auspices de Ministere de 
V'Instruction Publique, Paris, Leopold CERF, 1897, p. 601. 

apropia de adevăr decât îndepărtându-mă de căile 
pe care le-au urmat ei. lată de ce voi fi nevoit să 
scriu aici ca şi cum aş trata o temă de care nu s-a 
ocupat nimeni înaintea mea. Și pentru a începe, voi 
considera că tot ce se face sau se întâmplă nou 
este, în general, numit de filosofi pasiune, în raport 
cu subiectul căruia i se întâmplă aceasta, și 
acțiune, în raport cu cel care face ca aceasta să se 
întâmple. Ca urmare, deşi cel care acționează şi cel 
care suferă sunt adesea foarte deosebiți, acțiunea şi 
pasiunea rămân totdeauna unul şi acelaşi lucru, 
care are cele două nume, tocmai pentru că există 
doi subiecți diferiți la care acest lucru poate fi 
raportat”*6. 


Acest prim articol ce deschide tratatul despre 
pasiuni poate fi fracționat în două părţi. În prima, 
conectorii utilizaţi scot în evidență o legătură 
cauzală concesivă ce justifică nu numai noua 
definiție propusă de către Descartes, ci și întreaga 
dezvoltare a lucrării. Astfel, legătura cauzală este 
pusă în evidență de conectorii: deşi este o temă 
(pasiunile) a cărei cunoaştere a stârnit interes (...), 
deşi nu pare să fie dintre cele mai grele, deoarece 
fiecare simte în sinea lui pasiuni (...), totuşi cene- 
au lăsat ca învăţătură anticii este neînsemnat (....), 
încât nu pot nutri nici o speranţă să ating adevărul 
(...) decât depărtându-mă de (antici) (...). Putem 
repera un şir de propoziţii-cauză introduse 





45 Descartes, Pasiunile Sufletului, Editura Științifică 
şi Enciclopedică, Traducere de Dan Răutu, studiu 
introductiv şi note de Gheorghe Brătescu, Bucureşti, 
1984, p. 55, 

prin intermediul conectorilor; conectori ce indică 
faptul că efectul normal nu se produce. Propoziţiile 
indicate mai sus constituie cauza pentru care 
Descartes s-a considerat nevoit să trateze proble- 
matica pasiunilor făcând abstracţie de tot ceea ce 
se scrisese până la el. În articolele XLVII, XLVIII, 
XLIX, L şi LXVIII din tratatul despre pasiuni, 
Descartes justifică de ce ignoră ceea ce filosofi 
precum Platon”, Aristotelt8, Seneca” etc. au 
afirmat despre pasiuni. 





47 Platon va considera existența trupului şi a 
sufletului ca fiind date dinainte. La Platon afectele au o 
dublă rădăcină: plăcerea şi durerea sau suferinţa. 
Suferinţa este definită ca „afectarea care tulbură violent 
şi subit o stare normală”, iar plăcerea ca „reîntoarcere 
bruscă la starea normală”; practic, între cele două există 
o conexiune, dar plăcerea nu poate avea o stare inițială 
de la care să pornească şi să ajungă la un anumit grad 
de intensitate. În aceşti termeni plăcerea este o stare 
„normală” în care individul nu resimte durerea. Platon 
va expedia problema afectelor pe motiv că sunt rele: 
„datoria noastră este să vorbim mai degrabă despre cele 
bune, decât despre cele rele”. După Platon, sufletul 
omului va fi împărţit în două părți distincte: a) sufletul 
de origine divină, nemuritor, situat la nivelul capului, şi 
b) un suflet muritor care se diferențiază prin poziționare 
şi atribute: un suflet muritor căruia i se atribuie curaj, 
avânt războinic, situat între diafragmă şi gât; fiind mai 
aproape de sufletul divin, poate auzi mai uşor glasul 
rațiunii în momentul în care dorințele pun stăpânire pe 
suflet. Partea inferioară a sufletului muritor, suflet 
apetent, este localizată la nivelul pântecelui „priponit ca 
o dihanie sălbatică” pentru că această parte tânjeşte 

după mâncare şi băutură. Inapt să înțeleagă glasul 
rațiunii acest suflet este însă înzestrat cu capacitatea de 
a prevesti, atribut care îi conferă posibilitatea de a 
participa la adevăr. (Platon, Timaios, Opere, vol. VII, 
ediţie îngrijită de Petru Creţia, traduceri, lămuriri 
preliminare şi note la Timaios, Cătălin Partenie, Editura 
Ştiinţifică, Bucureşti, 1993, pp. 183-209.) 

45 Pentru Aristotel, sufletul reprezintă realitatea în 
act a unui corp natural care este înzestrat cu facultăţi 
sau potenţe: nutritivă, doritoare, senzitivă, de mişcare 
din loc, de gândire. Aceste facultăți sunt atribuite de 
Aristotel atât plantelor, cât şi fiinţelor. Plantele au ca 
facultate a sufletului nutriția, pe când fiinţele o deţin pe 
lângă cea nutritivă şi celelalte facultăți sau potenţe. Sta- 
giritul propune şi o soluție, care va fi aproximativ 
identică aceleia propuse de Descartes. Pentru acțiunile 
rele săvârşite de un individ nu acesta trebuie pedepsit, 
ci părinţii sau educatorii, iar remediul împotriva 
afectelor va fi educaţia, învăţătura. (Aristotel, Despre 
suflet, traducere şi note de NI. Ştefănescu, studiu 
introductiv Al. Boboc, Editura Științifică, Bucureşti, 
1969, pp. 27-54.) 

4% Pentru Seneca sufletul omenesc are două 
caracteristici importante: a) este activ şi înclinat spre 
mişcare; b) joacă rolul unui receptacul ce captează orice 
imbold care îl face să depășească starea de normalitate. 
Aceste două trăsături subliniază natura sufletului 
uman, ultima dintre caracteristici devenind dominantă 
mai ales în cazul oamenilor slabi: „Unele răni ațâță 
mâna spre a le zgândări. Celor atinși de râie, boală 
cumplită, le place să se scarpine. Cu ei i-aş asemui pe 
oamenii în care patimile au izbucnit ca nişte răni urâte. 
Aceştia simt o adevărată desfătare când se chinuiesc şi 
suferă.” (Seneca, De tranquillitate animi ad serenum, în, 

Descartes susține că nu există în noi decât un 
singur suflet. La această concluzie filosoful francez 
ajunge după ce a făcut o distincţie clară între 
funcţiile sufletului și cele ale corpului; elementele 
opozabile raţiunii nu vin dintr-un suflet muritor 
sau apetent sau senzitiv ci, în virtutea diferenţelor 
sesizate la nivelul funcţiilor, ele aparțin, fără 
îndoială, trupului. Singura departajare pe care o 
face Descartes este între suflete, care pot fi 
guvernate de voință sau lipsite de voinţă; astfel 
sufletele pot fi tari, caz în care voinţa determină 
sufletul să rămână ferm și să urmeze decizia luată; 
pe când sufletele slabe cad pradă pasiunilor. 
Sufletul slab oscilează între două judecăţi contrare, 
nefiind capabil să curme cercul vicios în care a 
căzut din cauza lipsei de voinţă. 

Primul articol din tratat suferă o anumită 
sciziune: prima parte pare a se ocupa de 
justificarea celei de-a doua, care conţine structura 
definiției pasiunilor, dar mai ales faptului că, din 
perspectiva teoriilor argumentării, secvenţa avută 
în vedere utilizează tipuri diferite de indicatori ai 
întemeierii argumentării: în primul caz avem de-a 
face cu indicatori ai argumentării regresive, iar în 
cel de-al doilea, cu indicatori ai argumentării 
progresive. Descartes vorbeşte de pasiuni în raport 
cu subiectul căruia i se întâmplă aceasta, 


Scrieri filosofice alese, antologie, prefață şi tabel 
cronologic de Eugen Cizec, traducere de Paula Bălașa, 
Elena Lazăr, Nicolae Mircea, Svetlana Sterescu, Editura 
Minerva, Bucureşti, 1981, p. 80.) 

acţiune, în raport cu cel care face ca aceasta să se 
întâmple50. Practic este vorba, dacă e să folosim o 
reprezentare geometrică, de un triunghi a cărui 
bază este formată dintr-un subiect pasiv care 
receptează pasiunea şi un altul care este activ şi o 
propagă, iar în cel de-al treilea pol se situează 
pasiunea-acţiunea. Din perspectiva unei ordini 
argumentative secvenţa discursivă ar putea căpăta 
următoarea formă: 


1 cel care acţionează 
şi cel care suferă sunt 


Pasiunea în ca urmare diferiţi; 
raport cu un 2 acţiunea şi 
subiect pasiunea rămân 


totdeauna unul şi 
acelaşi lucru 
pentru Că (deoarece) 


Există doi subiecți diferiţi la care pasiunea-acţiunea 
poate fi raportată 


O analiză a discursului cartezian din punct de 
vedere problematologic va evidenția structura şi 
tehnica prin care tema se conturează în actul 
discursiv. 


2.2. Pasiunile sufletului în raport cu tradiţia 


Descartes consideră că pentru a cunoaşte 
pasiunile mai întâi trebuie să cercetăm cu atenție 
distincțiile dintre corp şi suflet. Discursul din 

50 Descartes, Pasiunile sufletului..., p. 55. 


192 


Laura Ciubotăraşu-Pricop 





Pasiuni... pare indefinit. Descartes operează cu o 
serie de concepte (de pildă, suflet, corp, gând, 
voinţă, experienţă), fără a le contura evident sfera. 
Lipsa acestor clarificări ar putea lăsa să se 
înțeleagă, după cum afirma Descartes în Principiile 
filosofiei, că avem de-a face cu noţiuni clare care 
nu mai au nevoie de vreo definiţie sau: 


„„.. Nu cred că printre cei ce vor citi scrierile mele s- 
ar întâlni unii atât de tâmpi încât să nu poată 
înțelege singuri ceea ce semnifică aceşti termeni”5l. 


Nici corpul, nici sufletul, nici experiența nu pot 
fi considerate ca primitive pentru că ele au fost 
definite în scrierile anterioare Tratatului despre 
pasiuni... Distincția suflet - corp poate fi rezumată 
astfel: a) „sufletul este o substanţă în întregime 
distinctă de corp”? şi b) „luat în general, corpul e o 
substanță”s3. Din acest punct de vedere și sufletul 
şi corpul sunt substanţe, dar diferite. Substanţa, 
conform doctrinei carteziene, trebuie înţeleasă la 
două niveluri diferite: 


„„„când concepem substanța, concepem doar ceva 
ce există în aşa fel încât n-are nevoie decât de sine 
pentru a exista”5€. 


51 Descartes, Principiile filosofiei, Traducere, studiu 
introductiv şi notă bibliografică de loan Deac, Editura 
IRI, Bucureşti, 2000, p. 83. 

52 Ibidem, p. 82. 

53 Descartes, Meditaţii metafizice, în româneşte de 
lon Papuc, Editura Crater, Bucureşti, 1997, p. 101. 

i, Idem, Principiile filosofiei, p. 103. 

Dar acest tip de substanţă, cum spune 
Descartes, poate să-i fie specific doar divinității; 
acesta ar fi un prim nivel. La cel de-al doilea nivel s- 
ar situa substanța creată, denumire care „poate fi 
atribuită sufletului şi corpului în acelaşi sens”55. 
Între primul înţeles al substanţei şi cel dat 
substanţei create nu poate exista univocitate. 
Substanţa creată, cu toate că trebuie să aibă o 
existență separată de celelalte lucruri create, 
pentru a fi remarcată ca existenţă, trebuie să aibă 
însuşiri, calităţi, proprietăţi. Suflet şi corp, ca 
substanţe, se disting la nivelul atributelor. Pentru 
Descartes termenii de atribut, mod, aspect sau 
calitate sunt, ca expresie generală, sinonimi. 
Această stare de lucruri devine caducă atunci când 
se are în vedere substanţa. Astfel, când Descartes 
vorbește de o „substanţă care este dispusă într-un 
anumit fel sau diversificată”, foloseşte termenii de 
aspect sau mod. Substanţa poate suferi modificări, 
dar acestea sunt văzute ca accidente ale substan- 
ţei, nu depind de substanţa însăşi. Substanţa are 
doar capacitatea de a le suporta. Când aspectul, 
modul sau calitatea sunt dependente de substanţă, 
avem de-a face cu atribute ale substanţei. Astfel, 
întinderea, în lungime, lățime, adâncime pot fi 
considerate atribute ale substanţei corporale; pe 
când gândirea va fi atributul esenţial al sufletului 
sau spiritului. (Suflet sau spirit, la Descartes, sunt 
sinonime.) Distincția suflet - corp se accentuează 
odată cu evidenţierea aspectelor sau modurilor 


55 Ibidem. 

specifice substanţei corporale de natură umană. 
Aici avem în vedere, după cum specifică Descartes, 
configurația membrelor; dacă apare vreo  modifi- 
care, de pildă, extirparea unui membru al corpului 
uman, această schimbare devine ireversibilă 
pentru trup. De aici derivă concluzia lui Descartes 
că trupul omului este muritor. Cu toate că și 
substanța sufletului generează accidente (concepe 
lucruri, dorește, simte etc.), această substanţă nu 
este compusă din accidente, ci „este o substanță 
pură”56, adică „nemuritoare prin natură”. 

Descartes nu a afirmat doar că sufletul și 
corpul sunt distincte?”, ci şi că între ele există o 


56 Descartes, Meditaţii metafizice, p. 20. 

57 Această distincţie suflet - corp a fost criticată, 
din perspectiva noilor descoperiri în domeniul 
psihologiei şi  neuropsihologiei, şi considerată, de 
Antonio Damasio, ca o eroare gravă pentru că distincția 
suflet - corp, din nefericire, se perpetuează și astăzi în 
cercetările specialiştilor, mai ales în psihologia cognitivă 
şi neurologie. În lucrarea sa, Eroarea lui Descartes. 
Emoţiile, raţiunea şi creierul uman, traducere Irina 


Tănăsescu, Humanitas, București, 2004, pp. 280-281, 
Antonio Damasio afirma: „Aceasta este eroarea lui 
Descartes: separarea abisală dintre corp şi minte, dintre 
substanţa corpului, măsurabilă, având dimensiune, 
acționată mecanic, divizibilă la infinit, pe de o parte, şi 
substanța minţii, nemăsurabilă, fără dimensiune, 
imposibil de acționat mecanic, indivizibilă, pe de altă 
parte, sugerarea faptului că raţiunea, judecata morală şi 
suferința provocată de durerea fizică sau exaltarea 
emoțională ar putea exista separate de corp. Mai exact: 

strânsă legătură. Puntea de legătură între suflet şi 
corp este asigurată de pasiuni: 


„De asemenea natura mă învață prin aceste 
sentimente de durere, de foame, de sete etc., că nu 
sunt instalat în corpul meu, doar precum un 
cârmaci în nava sa, ci, afară de aceasta, că îi sunt 
intim legat, atât de strâns şi confundându-ne și 
amestecându-ne, încât alcătuiesc împreună cu el 
un singur tot. Căci, dacă nu ar fi aşa, atunci eu 
care nu sunt decât ceva care gândeşte, când îmi 
este rănit corpul, nu aş simți din această cauză 
durere, ci aş sesiza această rănire doar prin 
intelect, precum un cârmaci sesizează cu văzul 
dacă ceva s-a rupt la vasul său, şi atunci când 
corpul meu are nevoie să bea sau să mănânce, aş 
cunoaşte pur şi simplu chiar aceasta, fără a mai fi 
avertizat prin sentimentele confuze de foame, de 
sete, de durere etc., nu sunt altceva decât anumite 
feluri confuze de a gândi, care provin de la, şi 
depind de uniunea şi parcă şi de amestecul 
spiritului cu corpul.”58 


Contează, în aceeaşi măsură şi distincţia 
dintre suflet şi corp, cât şi uniunea care se instau- 
rează între acestea. Lucru necesar: 


„pentru a cunoaşte căruia din ele (suflet sau corp) 
trebuie să-i atribuim fiecare dintre funcţiile care se 
află în noi”5?. 





separarea celor mai rafinate acțiuni ale minţii de 
structura şi acțiunile organismului biologic”. 

58 Descartes, Meditaţii metafizice, p. 101. 

59 Idem, Pasiunile sufletului, p. 56. 

Pentru a analiza diferenţele existente dintre 
funcţiile sufletului şi cele ale corpului, dar având în 
vedere pasiunile, Descartes va recurge la o regulă 
ce trebuie urmată în acest scop, şi aici are loc 
recursul la experienţă: criteriul în virtutea căruia 
vor putea fi departajate acţiunile ce pot fi iniţiate 
fie de corp, fie de suflet. 

Descartes atribuie doar intelectului capaci- 
tatea de a cunoaşte; în acest proces, ca elemente 
perturbatoare sau care susţin intelectul sunt impli- 
cate trei facultăți: imaginaţia, simţurile şi memoria. 
Astfel, lucrurile, după cum se afirmă, pot fi cunos- 
cute doar pe două căi: experienţa şi deducţia. Dacă 
„experienţele sunt adesea înșelătoare”, deducția 
se află, întotdeauna, în afara oricărei îndoieli. Cu 
toate acestea cunoaşterea fără experienţă nu poate 
fi concepută; experienţa contribuie la procesul de 
cunoaștere cu acumularea datelor ce sunt perce- 
pute prin simţuri, prin cunoștințele ce le dobândim 
ascultându-i pe alţiis! şi, de asemenea, prin tot 





60 Idem, Reguli..., p. 13. 

51 În scrisoarea adresată de Descartes  abatelui 
Picot regăsim aceleaşi principii dar, de astă dată, ele 
contribuie la dobândirea înţelepciunii. Prin înţelepciune 
Descartes înțelege „.. nu doar prudenţa în afaceri, ci o 
bună cunoaştere a tuturor lucrurilor pe care omul le 
poate şti, atât pentru îndrumarea vieţii sale, cât şi 
pentru păstrarea sănătăţii şi descoperirea tuturor 
meşteşugurilor.” Descartes conturează cinci trepte ale 
înțelepciunii. O parte dintre ele coincid cu ceea ce 
putem cunoaşte prin experienţă: 1) noţiuni clare şi 
distincte obţinute fără meditaţie (intuiţie); 2) tot ceea ce 

ceea ce intelectul obţine din contemplarea 
interioară sau exterioară. Ca experiența să nu se 
soldeze cu o cunoaştere deformată a lucrurilor, 
Descartes consideră că intelectul trebuie să ţină 
cont de câteva principii cu ajutorul cărora să fie 
reglementată participarea celorlalte facultăţi 
(simţuri, imaginaţie, memorie) la procesul 
cunoaşterii: 1) să intuiască precis obiectul care i se 
prezintă - fie că e vorba de unul real sau de unul 
imaginat; 2) imaginaţia nu are capacitatea de a 
reda obiectele, în mod fidel, simţurilor; 3) simţurile, 
la rândul lor, nu pot prelua imaginile reale ale 
obiectelor; 4) obiectele exterioare nu sunt 
întotdeauna aşa cum ne apar; 5) tot ceea ce 
intelectul primeşte de la imaginaţie trebuie evaluat 
ca reprezentare a acestei facultăţi; 6) se reclamă 
necesitatea unui alt tip de cunoaştere, pe lângă 
experienţă, pentru a se afirma modificările ce survin, 
dacă ele au loc, pe traiectul obiect extern — simţuri — 
imaginație. 

Conform regulii VIII: „o experienţă certă se 
poate avea numai despre lucrurilee2 cu adevărat 





experiența simţurilor ne face cunoscut; 3) ceea ce 
discuţiile cu alți oameni ne-a învăţat; 4) lectura (văzută 
ca o conversație cu autorul); 5) căutarea cauzelor prime 
şi a adevăratelor principii din care să se poată deduce 
rațiunile a tot ceea ce se poate cunoaşte. (Descartes, 
Principiile filosofiei, pp. 65-67.) 

62 Prin lucru simplu și absolut Descartes înţelege 
„„. orice este considerat ca independent, cauză, simplu, 
universal, unu, egal, similar, drept, şi altele de acest fel 
(...). Relativ este, dimpotrivă, ceea ce (...) poate să fie 

simple şi absolute”s3. Lucrurilor cu adevărat simple 
şi absolute sau naturilor simple, Descartes le 
atribuie un rol extrem de important 


„„„ toată ştiinţa umană constă în a vedea distinct în 
ce mod aceste naturi simple concură la compu- 
nerea altor lucruri”6€. 


Compunerea este văzută, în economia cunoaș- 
terii, ca o conjugare a cunoștințelor ce se pot obţine 
prin experienţă, în legătură cu un obiect oarecare, 
cu cele dobândite prin deducţia efectelor provocate 
de naturile simple în lucrul cercetat. 

Descartes constată trei moduri de compunere: 
1) prin impulsie — se obţin judecăţile despre lucruri, 
bazate pe credinţa într-o forță superioară, propria 
libertate sau, imaginaţie. Judecata extrasă din 
imaginaţie are, conform autorului, o valoare de 
încredere dintre cele mai scăzute; 2) prin conjectură 
- judecăţile dobândite prin conjectură trebuie 
văzute, pentru a nu ne induce în eroare, doar ca 
probabile; nu au valoare cognitivă deosebită şi 
Descartes spune că aceste judecăţi „nu ne fac mai 
învăţaţi”; 3) prin deducție - procurate astfel, 
judecăţile se vor situa dincolo de orice îndoială. Cu 
toate acestea, Descartes constată că, uneori, pot 


raportat la absolut şi să fie dedus din el, într-o anumită 
serie, care însă, în plus, închide în conceptul său ceea 
ce numesc relaţie: aşa, de pildă, ceea ce se cheamă 
dependent, efect, compus, particular, multiplu, inegal, 
disimilar, oblic etc.” (Descartes, Reguli..., p. 26.) 

63 Ibidem, p. 35. 

64 Ibidem, p. 61. 

apărea mai multe erori. Una dintre cele mai 
flagrante reprezentări greşite o constituie deducţia 
dintr-un lucru particular sau contingent al unuia 
general şi necesar. 

Conceptualizată şi utilizată astfel, în discursul 
asupra pasiunilor, experienţa se prezintă în calitate 
de diferenţiator dintre funcţiile corpului şi cele ale 
sufletului. Descartes consideră că sufletul este 
mult mai ușor de cunoscut decât corpuls; funcţiile 
sufletului vor sta sub semnul asertabilităţii, pe 
când cele ale corpului sub semnul unei interoga- 
tivități estompate. (Fig. IV. 1.) 

În aceste circumstanţe Descartes dă credit 
experienţei care, fără teama de a ne înșela, ne 
poate spune că mişcările membrelor sunt date de 
către corp, în timp ce gândurile provin din suflet. 
Acestea din urmă sunt divizate în două genuri: a) 
unele gânduri sunt acțiuni ale sufletului - voinţa; 
care se finalizează fie în suflet (iubirea față de 
Dumnezeu sau cea de obiectele imateriale), fie se 
concretizează printr-o acţiune pusă în act de corp 
(din voința de a ne plimba rezultă mişcarea 
picioarelor şi astfel păşim); b) unele gânduri sunt 
pasiuni ale sufletului, categorie în care Descartes 
include toate percepțiile pe care sufletul le preia 
direct de la lucruri fără ca acestea să sufere vreo 
modificare. 





55 În conformitate cu principiul IX, Descartes, 
Principiile filosofiei, p. 83. 

(Fig.IV.1.) Funcţiile sufletului şi funcţiile corpului 

Percepţiile pot să aibă drept cauză sufletul şi 
atunci sfera de apartenenţă este cea a voinţei, 
închipuirilor sau gândurilor (sentimente de bucu- 
rie, milă, mânie) sau pot fi ale corpului, în această 
categorie intrând foamea, setea, durerea, căldura. 

La Descartes voința este indisolubil legată de 
gândire, eroare, libertate şi pasiune. Prin gândire, 
în termeni cartezieni, se înţelege: 


„tot ceea ce se petrece în noi în aşa fel încât 
intuim aceasta nemijlocit prin noi înşine; iată de ce 
nu numai a înțelege, a vrea, a imagina, ci şi a simţi 
este același lucru, aici, cu a gândi”. 


Descartes va afirma că nu putem avea decât 
două moduri de a gândi: primul mod ar fi percepţia 
intelectului şi constă în a intui. „A simţi, a imagina 
şi chiar a concepe lucruri pur inteligibile nu sunt 
decât moduri diferite de a intui'2. Cel de-al doilea 


1 Descartes, Principiile filosofiei, p. 82. 

2 Modul în care Descartes defineşte intuiţia în 
Principiile filosofiei pare a fi diferit de cel în care proce- 
dează în Reguli..., unde simţurile, imaginaţia sunt exclu- 
se: „... prin intuiţie înțeleg nu chezăşia schimbătoare a 
simțurilor sau judecata înșelătoare a unei imaginaţii 
deformate, ci concepția unei minţi pure şi atente, con- 
cepție atât de uşoară şi distinctă, încât despre lucrul pe 
care îl înțelegem nu mai rămâne nici o îndoială” 
(Descartes, Reguli..., p. 16.) Trebuie să luăm în calcul şi 
faptul că Descartes pare că restrânge înțelesul concep- 
tului de intuiție la context: „a înțelege, a vrea, a simți, 
(...) este (...)aici a gândi”, şi face distincţie între două 
tipuri de intuiție. (Idem, Principiile filosofiei, p. 94.) 

mod l-ar constitui acţiunea voinţei —- determinarea 
intuițiilor prin voinţă şi „a dori, a urâ, a crede, a 
nega, a sta la îndoială sunt moduri diferite de a 
vrea”. Şi intelectul şi voința participă la procesul 
cunoașterii - însă în proporții diferite. Un raport 
cantitativ dintre judecăţile emise de intelect și cele 
la care participă voinţa îl determină pe Descartes 
să afirme că „voinţa are mai multă întindere decât 
intelectul”4. Atribuind voinţei proprietatea de a fi 
mai vastă decât intelectul, Descartes dă omului 
capacitatea de a acționa în mod liber, să ia decizii, 
bune sau rele. Starea de neutralitate, de indife- 
renţă, de neimplicare ar reprezenta 


„„„„ cel mai scăzut grad de libertate şi vădeşte mai 
degrabă un defect al cunoaşterii decât o superiori- 
tate a voinţei; căci dacă voi cunoaşte întotdeauna 
cu claritate ce este adevărat şi ce este bun, nu voi fi 
niciodată în dificultate ca să mă hotărăsc ce 
judecată şi ce alegere trebuie să fac; şi astfel voi fi 
pe deplin liber, fără a fi vreodată indiferent”5. 


Ca acțiune a sufletului, voința joacă un rol 
important - pe de o parte în procesul de declanșare 
al pasiunilor, pe de altă parte în cel de stopare. 
Perspectivă ce poate fi redusă la două secvenţe: 

a) „principalul efect al tuturor pasiunilor asu- 
pra oamenilor este acela că ele îndeamnă și predis- 
pun sufletul oamenilor să voiască lucrurile”s. 





3lbidem, p. 94. 

4 Ibidem, p. 95. 

5 Descartes, Meditaţii..., p. 75. 

6 Descartes, Pasiunile sufletului, p. 78. 

b) „voinţa poate să învingă cel mai uşor 
pasiunile şi să oprească mişcările corpului'?”. 

Voința este, după Descartes, acțiune a  sufle- 
tului, iar acţiunea și pasiunea rămân totdeauna 
unul și același lucru. Paradoxal, voința (A) este o 
acțiune (B), acţiunea (B) este pasiune (C) dar, 
voinţa (A) nu este pasiune (C) deoarece voinţa are 
capacitatea de a declanşa pasiunea dar și de ao 
anihila. 

Descartes va defini pasiunile ca 


„percepții sau sentimente sau emoţii ale sufletului 
care sunt raportate în mod special la suflet şi care 
sunt cauzate, întreținute şi întărite printr-o 
anumită mişcare a spiritelor”8 


Definiţia va fi explicitată prin instaurarea unei 
legături directe între conceptele echivalente pentru 
pasiune.? 


7 Ibidem, p. 84. 

3 Ibidem, p. 71. 

2 Distincția pe care o face Descartes între pasiuni 
ca emoţii sau sentimente nu este una lipsită de interes. 
Astăzi, specialiştii în neurologie, merg pe aceeași 
distincţie dintre emoţii şi pasiuni. Damasio, de exemplu, 
defineşte emoţiile ca „acţiuni sau mișcări, multe din ele 
exterioare, vizibile pentru ceilalți când apar pe chip, în 
voce sau în anumite comportamente (...) Sentimentele 
sunt întotdeauna ascunse, aşa cum trebuie să fie toate 
imaginile mentale, insesizabile pentru oricine altcineva 
în afara proprietarului lor de drept”. Pentru Antonio 
Damasio, emoţiile sunt direct legate de corp şi au 
manifestări de cele mai multe ori vizibile, reacţii ale 
organismului care se declanşează odată cu apariţia unui 

a) pasiunile sunt percepții - prin percepție 
Descartes înţelege, de fapt, gândurile, trăirile care 
sunt confuze. În acest context discursiv sensul de 
cunoştinţă evidentă este exclus din sfera concep- 
tului de percepţie. Oricum, Descartes analizează 
doar percepțiile care se raportează direct la suflet şi 
acestea sunt „ca o umbră sau o pictură a celor- 
lalte”10. Când vorbeşte despre percepții ale sufle- 
tului, Descartes vizează, de fapt, 


„„. diferitele gânduri ale sufletului nostru, care pro- 
vin nemijlocit din mişcările exercitate prin interme- 
diul nervilor din creier, sunt cele pe care le numim 
de fapt senzaţii sau percepții ale simţurilor noastre.”11 





„stimul apt emoţional” înțeles de fapt ca un obiect sau o 
situație prezente în realitate sau în minte. Conform 
cercetărilor efectuate de Damasio şi colaboratorii săi, se 
pare că emoţiile se declanşează primele, unele dintre ele 
fiind înnăscute, plânsul, de exemplu, ca apoi să fie 
urmate de sentimente. Într-o definiție, numită de 
Damasio ca provizorie, afirma că „sentimentul e perce- 
perea unei anumite stări a corpului, împreună cu 
perceperea unui anumit mod de gândire şi a unor 
gânduri cu anumite teme”. În pofida acestei distincţii 
dintre emoții şi sentimente Damasio afirmă că „emoțiile 
şi sentimentele sunt atât de strâns împletite într-un 
proces continuu încât, tindem să le privim ca pe un 
singur lucru”. Antonio Damasio, În căutarea lui Spinoza. 
Cum explică ştiinţa sentimentele, traducere din engleză 
de Ioana Lazăr, Humanitas, Bucureşti, 2010. pp. 30-84. 

10 Descartes, Pasiunile sufletului, p. 70. 

11  Idem, Principiile filosofiei, pp. 389-390. 

Descartes face o departajare clară a simţurilor; 
şapte în total: două simţuri interne și celelalte 
externe: Simţurile interne sunt: 1) apetiturile natu- 
rale. Aici sunt incluse foamea, setea etc. şi sunt 
provocate de mişcările nervilor stomacului, esofa- 
gului etc.; 2) bucuria, tristețea, dragostea, mânia 
etc., ar reprezenta a doua categorie de simţuri 
interne, ele depinzând de un „un mic nerv care 
merge spre inimă, apoi de cei ai diafragmei şi de ai 
altor părţi interne”12. 

b) pasiunile sunt sentimente; singura modali- 
tate prin care sufletul poate cunoaşte este 
capacitatea acestuia de a recepta stimuli care vin 
din exterior, toate trăirile provocate de suflet vor fi 
preluate de acesta după tiparul utilizat pentru 
trăirile care vin din exterior, fapt pentru care se va 
stipula că pasiunile pot fi numite şi sentimente: 


„„. există o diferenţă însemnată între aceste trăiri şi 
cunoştinţele sau ideile distincte pe care le avem 
despre ceea ce trebuie să fie iubit, urât, temut etc., 
deşi adesea se întâlnesc împreună."13 


c) pasiunile sunt emoții ale sufletului; sub 
conceptul de emoție poate sta orice schimbare care 
se petrece în suflet, cu predilecție pasiunile a căror 
manifestare este şi cea mai virulentă. 

Astfel, pentru Descartes pasiunile reprezintă o 
însumare a tuturor fenomenelor pasive ale 
sufletului, toate stările afective în rândul cărora 
putem include fie plăcere, fie durere, fie emoție etc. 





12 Ibidem, pp. 390- 391. 
13 Ibidem, p. 391. 

dar care sunt suportate de către suflet în virtutea 
uniunii acestuia cu trupul. De asemenea, pasiunile 
sunt divizate în două mari grupe: pasiunile simple 
sau primitive (mirarea, iubirea, ura, dorinţa, 
bucuria, tristețea; pasiunile compuse sau parti- 
culare ce sunt derivate din cele primitive (stima şi 
desconsiderarea, disprețul, gelozia, siguranţa şi 
desperarea, speranța şi teama, curaj şi îndrăz- 
neală, laşitate şi frică, mânie, invidie)!t. Modali- 
tatea prin care Descartes definește, clasează, 
departajează pasiunile şi le conceptualizează în 
marginea unor domenii cum ar fi psihologia, 
medicina şi recursul la „regula experienţei”, proprie 
de altfel acestor două discipline, dau forma 
specifică discursului din tratatul despre pasiuni. 
Mecanismul de formare al pasiunilori5, căci 
acestea sunt „cauzate şi întreţinute şi întărite 


14 Urmând riguroasele departajări pe care Descartes 
le operează între pasiuni Marius Dumitrescu realizează, 
în Dincolo de tainele filosofiei şi ale filosofilor, (Tipomoldova, 
laşi, 2002, pp. 139-143.) un „arbore al pasiunilor”. 

15 În mod clar mecanismul pe care Descartes îl 
descrie în Tratatul despre pasiuni este departe de ceea 
ce s-a stabilit în urma cercetărilor neurologice de dată 
recentă. Cu toate acestea, Descartes a intuit rolul 
sistemului nervos în declanșarea pasiunilor, că „sediul 
pasiunilor sufletului” se află dispus în creier, într-o 
mică glandă. Mulţi dintre comentatorii lui Descartes au 
numit această glandă ca fiind pineala, al cărei rol nu 
este precizat nici astăzi cu exactitate. Cercetările efec- 
tuate de un grup de specialişti în neurologie, conduşi de 
Antonio Damasio, au scos la iveală mecanismul 

printr-o anumită mişcare a spiritelor!s, este intim 
legat de existenţa acestor spirite, pe care Descartes 
le numeşte, de cele mai multe ori, spirite animale!7 
a căror realitate imediată este dependentă de 
mişcarea muşchilor şi a simțurilor şi, concomitent, 
conexată nervilor. Limbajul pe care îl utilizează 
Descartes este unul cu un puternic efect retoric. 





declanșator al stărilor afective. Iniţial s-a dorit studierea 
tiparelor de activitate a creierelor când cei supuși 
investigaţiilor simțeau fericire, tristeţe, frică sau furie. 
Practic, cercetătorii au măsurat fluxul sanguin din arii 
cerebrale diferite utilizând tomografia prin emisie de 
pozitroni. Analiza datelor cercetării i-a făcut pe specia- 
lişti să afirme: „toate ariile somato-senzitive investigate -— 
cortexul cingulat, ariile somato-senzitive ale insulei şi 
SII, nucleii ariei tegmentale a trunchiului cerebral - au 
prezentat un tipar de activare sau dezactivare statistic 
semnificativ. Aceasta indică faptul că a avut loc o 
modificare importantă a cartografierii stărilor corporale 
în procesul sentimentului.  (...) Rezultatele ne-au 
demonstrat fără echivoc că unele mistere ale fiziologiei 
sentimentelor îşi află dezlegarea în circuitele neurale ale 
regiunilor cerebrale somato-senzitive şi în reacţiile 
fiziologice şi chimice din aceste circuite. (...) În starea de 
tristețe, au apărut dezactivări importante în cortexul 
frontal (ceea ce sugerează scăderea activităţii în această 
regiune). În starea de fericire, am descoperit contrariul 
(un indiciu al creşterii activității în această regiune). 
Aceste rezultate confirmă faptul că fluenţa ideaţiei este 
redusă în cazul tristeţii şi crescută în cazul fericirii.” 
Antonio Damasio, În căutarea lui Spinoza..., pp. 94-99. 
16 Descartes, Pasiunile sufletului, p. 71. 
17 Ibidem, p. 59. 

Pentru a descrie, de pildă, nervii, sau a da definiția 
spiritelor animale, utilizează comparații, metafore. 
De pildă, nervii sunt descriși ca fiind „un fel de 
firişoare sau mici tuburi ce vin din creier”, aceştia 
conţin spiritele animale care sunt „un fel de aer 
sau de vânt foarte subtil”18 care au o singură 
proprietate 


„de a fi corpuri foarte mici şi de a se mişca foarte 
repede, asemenea particulelor de flacără ce se 
desprind dintr-o torţă; din care cauză ele nu se 
opresc nicăieri, ci pe măsură ce unele intră în 
cavitățile creierului, altele ies prin porii care se află 
în substanţa lui şi sunt îndreptate de aceşti pori în 
nervi, iar de acolo în mușchi. În felul acesta ele 
mișcă corpul în toate diversele moduri în care poate 
fi mișcat”1?. 


În aceste circumstanţe utilizarea limbajului 
metaforic vine să suplinească un limbaj riguros, 
bazat pe concepte exacte. Pentru a estompa efectul 
literar al discursului şi a căpăta un aspect riguros, 
dincolo de forma demonstrativă pe care Descartes 
o utilizează, acesta introduce, ca element care 
susține demonstraţia, argumentul bazat pe 
exemplu. Astfel, pentru a întregi explicaţia cu privi- 
re la modul în care se formează pasiunile Descartes 
vine cu un exemplu concret, arată clar modul în 
care prin mişcarea spiritelor animale se formează 
imaginea. Un lucru produce câte două imagini 
pentru fiecare din ochii unui individ. Prin interme- 


18 Ibidem. 
19 Ibidem, p. 60. 

diul nervilor optici se vor forma alte două imagini 
pe suprafaţa interioară a creierului, iar cu sprijinul 
spiritelor se formează o singură imagine pe glanda 
considerată de Descartes a fi locul în care sufletul 
îşi exercită funcţiile. Dacă imaginea astfel formată 
este înfricoșătoare ea poate trezi în suflet, spune 
Descartes, pasiunea temerii, a spaimei, a  îndrăz- 
nelii, a fricii - lucru care se întâmplă în funcție de 
temperamentul individului sau forţa sufletului ori 
modul în care, într-o situaţie similară, acesta a 
reacționat (apărare sau fugă). 

Dacă modul în care funcţionează aceste spirite 
animale ne indică un prim mecanism, intern, de 
generare a pasiunilor, Descartes mai indică o 
posibilitate: efectul provocat de obiect asupra 
simţurilor. Simţurile externe (auz, văz, miros, gust 
şi atingere) şi cele interne (apetiturile naturale şi 
pasiunile) atunci când intră în contact cu un obiect 
nou, sufletul reacţionează în funcţie de utilitatea 
obiectului şi daunele pe care le poate provoca. 
Conform dihotomiei bun-rău, Descartes va enu- 
mera pasiunile principale în ordinea în care pot fi 
astfel identificate. 

Prima dintre cele şase pasiuni este mirarea. 

Mirarea este definită de filosoful francez ca „o 
surpriză bruscă a sufletului care face ca el să 
treacă la examinarea atentă a obiectelor care i se 
par rare şi extraordinare”20. Rolul principal al 
acestei pasiuni, latura pozitivă, este de a contribui 
la cumularea de noi cunoştinţe. Pasiunea mirării, 





20 Ibidem, art. LXXVIII, pp. 88-98. 
209 


Laura Ciubotăraşu-Pricop 





spune Descartes, se poate declanşa înainte de a se 
descoperi dacă obiectul care o provoacă ne este de 
ajutor sau nu. Mirarea este singura pasiune căreia 
nu-i corespunde o alta considerată contrară; în 
cazul în care obiectul sesizat nu surprinde prin 
nimic este privit fără pasiune. Din mirare, datorită 
lipsei unei pasiuni cu caracter contrar, Descartes 
va deriva o serie de manifestări, care într-un fel 
sunt scoase din sfera pasiunilor, şi considerate 
doar opinii pe care le avem fără ca pasiunea să fie 
implicată. (Fig. IV.2.) 


Mirarea (Fig. IV.2) 

















Criterii Varietăţi ale mirării 

Examinarea atentă a: |stimă* - venerație 

Obiectelor desconsiderare** — dispreţ 

a sinelui stimă - laudă 
desconsiderare - blam 

a celuilalt generozitate (bunăvoință față de 
celălalt) 
orgoliu (viciu potenţat de linguşire) 
umilință (virtuoasă sau vicioasă) 
neruşinarea sau obrăznicia*** 








* înclinaţie a sufletului de a-și reaminti valoarea lucrului 
stimat 

** înclinaţie a sufletului de a privi cu atenție josnicia sau 
micimea a ceea ce desconsideră 

*** nu este o pasiune pentru că nu provoacă o mișcare 
specială a spiritelor. Ea se declanșează din cauza jignirilor 
repetate si nedrepte pe care cineva le poate primi. 


Mirarea excesivă, ceea ce Descartes numeşte 
uluire, când se manifestă în faţa unor lucruri care 
în mod normal nu necesită o consideraţie peste 

măsură, suprimă rațiunea. De aceea poate că 
Descartes va şi spune că deşi e bine să ne naştem 
cu o astfel de pasiune, ulterior va trebui să ne 
debarasăm de ea. Dacă mirarea poate fi substi- 
tuită, în timp, prin meditație, mirarea excesivă, 
spune Descartes, nu poate fi temperată şi din 
păcate nu are remediu; dacă este utilizată în 
procesul de învăţare, mirarea se erodează şi devine 
obişnuință; pe când uluirea, în același proces, 
duce la o cunoaștere superficială a lucrurilor. Cele 
două direcţii ale pasiunii mirării, indiferent de 
latura pozitivă sau negativă, conduc spre ceea ce 
Descartes numeşte „boală a celor care caută 
rarități numai pentru a se mira de ele iar nu 
pentru a le cunoaşte'2!. Mirarea, ca pasiune, 
participă şi însoţeşte și alte pasiuni (bucurie, 
tristeţe etc.) pe care datorită acestui surplus de 
noutate le va face și mai intense. 


Iubirea şi ura.22 Acest cuplu de pasiuni este 
privit din perspectiva utilității lucrurilor care ne 
afectează existenţa; dacă lucrul este bun, automat 
simţim față de acesta iubire şi, la polul opus, 
lucrul rău atrage asupra sa ura. Urmând această 
dihotomie bun-rău 


„iubirea este o emoție a sufletului pricinuită de 
mişcarea spiritelor care îl îndeamnă să se unească 





21 Ibidem, p. 98. 
22 Ibidem, pp. 99-100. 

în voință cu obiectele care par să-i fie convena- 
bile”23. 


iar ura 


„o emoția pricinuită de spirite, care îndeamnă 
sufletul să dorească să se despartă de obiectele 
care i se înfăţişează dăunătoare'2€. 


Cu privire la aceste definiții, Spinoza face 
câteva observaţii critice. În primul rând ar fi vorba 
de faptul că definiția dată iubirii nu exprimă esenţa 
acestei pasiuni, ci mai degrabă proprietatea ei; în 
al doilea rând, priveşte cu suspiciune atribuţiile pe 
care Descartes le acordă conceptului de voinţă. 
Prin voinţă, aşa cum întrebuințează Descartes 
termenul, Spinoza, utilizând paralepsa, afirmă că 
nu înțelege un consimțământ, o deliberare sau o 
hotărâre liberă şi nici dorinţa de a alătura lucrul 
iubit în absenţa acestuia, ci mulțumirea care este 
în acela care iubește din cauza prezenţei lucrului 
iubit. La Spinoza iubirea este „bucuria însoţită de 
ideea cauzei  externe'25. Descartes va face 
distincție? între: a) iubirea de bunăvoință, care ne 


23 Ibidem, p.100. 

24 Ibidem. 

25 Spinoza, Etica, traducere din limba latină, studiu 
introductiv şi note de Alexandru Popescu, Editura Știin- 
ţifică şi Enciclopedică, Bucureşti, 1981, pp. 158-159. 

26  Diferenţierea  carteziană are o încărcătură 
psihologică. Freud va spune că oamenii, prin comporta- 
mentul lor, în mod inconștient sau nu, denotă că aspiră 
spre fericire. Această dorință de fericire are valențe 
pozitive sau negative; pe de o parte este vorba de 

îndeamnă să dorim, la rândul nostru, binele 
obiectului iubit; se constată în această ipostază o 
biunivocitate: obiectul este acceptat pentru că îl 
receptăm ca fiind unul ce ne transmite o stare de 
bine; b) iubirea de concupiscenţă, caz în care dorim 
lucrul pe care îl iubim. Pe lângă diferenţierea 
propusă, Descartes va scrie că putem deosebi tot 
atâtea feluri de iubiri câte obiecte diferite există şi 
pe care le putem iubi: 


„Cu toate că pasiunile pe care un om ambițios le 
are pentru glorie, un avar pentru bani, un beţiv 
pentru vin, un brutal pentru o femeie pe care vrea 
să o violeze, un om de onoare pentru prietenul său 
sau pentru iubita sa şi un tată bun pentru copiii 
săi se deosebesc mult între ele, totuşi prin aceea că 


evitarea durerii și a neplăcerii, iar de cealaltă parte de 
trăirea unor plăceri intense. Plecând de la această 
formulă, Freud se va apropia de concepţia carteziană a 
iubirii: „...numim iubire relaţia dintre bărbat şi femeie 
care, date fiind trebuinţele lor sexuale, au întemeiat o 
familie, dar numim astfel şi sentimentele pozitive care 
există în sânul familiei, între părinţi şi copii, între frați şi 
surori”. Sentimentul pozitiv din sânul familiei, ca mani- 
festare a iubirii, va fi numit de Freud, generic „iubire cu 
scop inhibat sau afecțiune”. Proiecţia acestei sintagme 
este mult mai amplă. Freud va spune că ea depăşeşte 
cadrul familiei, că are un caracter social pronunţat şi că 
rolul ei este de a stabili relații în afara familiei.(Freud, 
Opere, vol. I, traducere, preambul şi note de Leonard 
Gavriliu, Editura ştiinţifică, Bucureşti, 1991, p. 325.) 

sunt forme de manifestare ale iubirii, ele sunt 
asemănătoare”27. 


Un alt criteriu după care Descartes va organiza 
diversele manifestări ale iubirii îl reprezintă stima. 
În acest caz se constată trei trepte: a) afecțiunea se 
manifestă atunci când acordăm obiectului iubit 
mai puţină stimă decât nouă; b) prietenia se 
produce în cazul în care obiectul iubit primește 
aceeaşi cantitate de stimă cât ne-o acordăm şi 
nouă; c) devoţțiunea se produce doar în momentul 
în care obiectul dragostei este stimat într-un grad 
mai înalt decât propria persoană. 

Analizând iubirea şi ura, ca pasiuni contrare 
(Fig. IV.3.), Descartes sesizează o trăsătură comu- 
nă celor două: obiectele care pot provoca iubirea 
sau ura ne sunt înfăţişate fie de simţurile externe, 
fie de cele interne sau de rațiune. Simţurile externe 
vor dicta diferenţa dintre obiectele frumoase şi cele 
urâte. lubirea pentru obiectele frumoase este 
numită plăcere, iar cea ceea ce simţim față de 
lucrurile urâte, oroare sau aversiune. 


27 Descartes, Pasiunile sufletului, p. 99. 

Iubirea şi ura (Fig. 1V.3) 





























Criterii Iubire Ură Criterii 
binele obiectului iubit iubirea de bunăvoință oroare Evaluarea 
posesia obiectului iubit iubirea de concupiscență obiectelor ca 
stima față de obiect afecțiune urâte și rele 

prietenie*** 

devoțiune mânie* aversiune 

Indignare** 

evaluarea obiectelor ca bune  |Plăcere 


şi frumoase 

















* Mânia este un gen de ură sau de aversiune pe care o simţim împotriva celor care ne fac 


rău. 


** Indignarea, tip de ură sau de aversiune față de cei care ne provoacă un rău, și este 
însoţită de fie de milă, fie de invidie. 
*** Prietenia este situată, echilibrat, între afecțiune, pe care o putem resimţți față de 





obiecte, animale şi devoțiune ce o resimțim în fața divinității sau a suveranului țării. Prietenia 
este rezervată în exclusivitate relaţiilor dintre oameni, văzuți ca egali, în raport cu gradul de 
stimă. Descartes spune că nu poate exista un om atât de imperfect faţă de care să nu poți avea 
sentimentul de prietenie, dar una perfectă. În viziunea lui Descartes, omul nu poate fi 
considerat în ansamblul său viciat şi rău. Există, aşadar, cel puţin o zonă a pozitivităţii în care 

omul își manifestă abilităţile, pasiunile cu accente pozitive, care pot atinge perfecțiunea. 
Perspectiva lui Descartes, cel puţin în ceea ce priveşte prietenia se situează într-o ușoară 
opoziţie cu aceea elaborată de Platon și, mai accentuată, cu aceea a lui Montaigne. În Lysis 
Platon schiţează trei ipostaze în care prietenia se poate manifesta: a) prietenia între existenţe 
asemănătoare; lucrurile rele sunt atrase unele de altele şi relaţiile de prietenie pot exista doar 
între cei răi sau doar între cei buni; b) prietenia între lucruri contradictorii - văzută ca relaţie ce 
implică o necesitate. În viziunea lui Platon, săracul e silit să fie prieten cu cel bogat, cel slab cu 
cel puternic, cel bolnav cu medicul etc. Prietenia văzută ca melanj dintre bun şi rău; c) prietenia 
este ceea ce este nici-bun-nici-rău-către-ce-e-bun. Prietenia, ca relaţie, tinde spre bine. (Platon, 
Opere, vol. II, pp. 225-225.) Montaigne în Eseuri va ataşa, ca şi Descartes, prietenia iubirii. 
Astfel, Montaigne face deosebire între o însoţire a oamenilor pentru a obţine desfătarea, un 
câştig de natură materială, o nevoie de socializare, tipuri de asociere care sunt inferioare 
prieteniei. Montaigne va spune că nu poate fi vorba de prietenie între părinţi şi copii. Relaţia 
dintre aceştia trebuie să se bazeze pe cuviință. Prietenia înseamnă, spune Montaigne, 
împărtăşire „toate gândurile tainice ale părinţilor nu pot fi împărtăşite copiilor, ca să nu se işte 
necuvenită îndrăzneală, nici sfaturile şi mustrările care sunt cele dintâi îndepliniri ale prieteniei 
n-ar putea porni de la copii la părinţi. Ceea ce pare surprinzător la un filosof atât de tolerant ca 
Montaigne este faptul că femeia nu poate fi la înălțimea unei relaţii atât de profunde ca 
prietenia: „femeile nu sunt învrednicite să poată răspunde chemării şi întrunirii izvoditoare ale 
acestei sfinte legături, nici sufletul lor nu pare de ajuns de tare ca să sufere strânsoarea unui 
nod atât de  ţiitor şi trainic”. Montaigne, Eseuri, vol. 1, pp. 176-178.) 

Plăcerea! şi oroarea sunt catalogate ca fiind 


1 Maniera în care vorbeşte Descartes de plăcere și o 
analizează implică și o perspectivă estetică din care W. 
Tatarkiewicz va desprinde o imagine de ansamblu a 
tipului de estetică pe care Descartes l-a cultivat în 
scrierile sale. Analizând una dintre scrisorile pe care 
Descartes o adresează lui Mersene, Tatarkiewicz scrie: 
„Mersene îl rugase pe Descartes să-i explice de ce 
anume unele sunete sunt mai plăcute decât altele şi să-i 
spună care este criteriul frumuseţii. Descartes i-a 
răspuns că aceste două întrebări se reduc în realitate la 
una singură şi că sunt insolubile, deoarece noțiunile 
noastre de frumos şi de plăcut sunt total subiective. 
Acestea sunt, mai mult, atât de divergente, încât nu 
numai că e cu neputinţă să vorbim despre vreun criteriu 
al frumosului sau al plăcutului, dar nu putem apela nici 
măcar la gustul majorităţii. Acelaşi stimul poate fi 
plăcut sau neplăcut, poate părea frumos sau urât, în 
funcție de tipul de imagine mentală pe care o evocă în 
mintea noastră. Tocmai acest material înmagazinat în 
memorie este atributul decisiv al frumuseţii sau al 
urâţeniei. Spre sfârşitul scrisorii, cuvintele lui Descartes 
încep să sune ca raportul unui laborator psihologic 
modern: Dacă un câine ar fi biciuit de cinci, şase ori în 
sunetul viorii, de îndată ce ar auzi iarăşi această muzică, 
ar începe să urle şi ar lua-o la fugă. Astfel, deşi nu i-a 
dat un nume special, Descartes a descris în fapt reflexul 
condiționat, incluzând experiența estetică în această 
categorie”. Tatarkiewicz, în analiza esteticii carteziene, 
va pleca de la reflexul condiționat şi va preciza condiţiile 
obligatorii ca un stimul să evoce o senzație de plăcere: a) 
o impresie va fi neplăcută dacă va dăuna simţurilor 
externe; b) cele mai plăcute obiecte sunt cele pe care le 
percepi cu un anumit grad de dificultate, doar o astfel 

„„.. Mai violente decât celelalte feluri de iubire sau 
de ură, fiindcă ce ajunge în suflet prin simţuri îl 
emoționează pe acesta mai puternic decât ce îi este 
prezentat de rațiune; totuşi ele conțin de obicei mai 
puţin adevăr, astfel încât dintre toate pasiunile 
acestea amăgesc cel mai mult şi de ele trebuie să 
ne păzim cu cea mai mare grijă'2. 


În cazul urii, manifestările fiziologice, aşa cum 
le descrie Descartes, sunt într-adevăr brutale: puls 
inegal, de mică amplitudine dar cu un ritm acce- 
lerat ce produce, alternativ, valuri de „căldură 
asprăşi usturătoare” şi răceală ce creează disfuncţii 
la nivelul stomacului. Agresivitatea scade când e 
luată în calcul iubirea; la nivel fiziologic, deşi este 
comună mai multor pasiuni (dorinţă, ură, tristeţe, 
bucurie), apare moleşeala, pentru că toată energia 
este utilizată de suflet în contemplarea obiectului 
iubit. 

Dorinţa? vizează nu numai a intra în posesia 
binelui absent sau păstrarea celui prezent, ci mai 
ales binele ce ar putea fi obţinut în viitor. Dorința 
ca „frământare a sufletului pricinuită de spirite 
care îl determină să voiască pentru viitor lucruri pe 
care şi le reprezintă ca fiindu-i convenabile”t va da 


de percepţie oferă simţurilor o satisfacție instantanee; 
obiectele percepute greu nu mai intră în această 
categorie, ele obosesc simțurile. (Wladislav Tatarkiewicz, 
Istoria esteticii, vol. IV, traducere de Sorin Mărculescu, 
Editura Meridiane, Bucureşti, 1978, pp. 131-132.) 

2 Descartes, Pasiunile sufletului, p. 102. 

3 Ibidem, art. LXXXVI, pp. 102-103. 

4 Ibidem. 

naştere unor specii particulare de pasiuni: teama, 
siguranţa, disperarea, gelozia, curajul, nehotărâ- 
rea, îndrăzneala, laşitatea, emulaţia, frica. Dorinţa, 
spune Descartes, situându-se astfel în opoziție cu 
filosofia scolastică, este o pasiune ce nu posedă o 
alta opozabilă. Tradiţia, după cum a şi observat 
Descartes, opunea dorința unei alte pasiuni, și 
anume aversiunea5. Dorinţa, potrivit scenariului 
cartezian, se manifestă în jurul unui obiect în 
posesia căruia vrem să ajungem sau tindem să ne 
depărtăm. În funcţie de răspunsul dat, în legătură 
cu obiectul dorinţei, pasiunile se polarizează. Dacă 
sufletul vrea să-şi apropie un lucru pe care îl 
apreciază ca util, bun, plăcut, dorinţei i se alătură 
şi alte pasiuni: iubire, speranţă, bucurie. În caz 
contrar, respingerea lucrului resimţit ca rău, urât, 
dăunător, dorinţa este însoţită de ură, teamă sau 
tristeţe. Ca în cazul iubirii, Descartes crede că am 
putea fi îndreptăţiți să deosebim „tot atâtea feluri 
de dorinţe câte obiecte diferite există spre care 
năzuim”6. Printre manifestările dorinţei, la limita 
dintre dorinţa de a deţine un lucru și de a-l respin- 
ge, Descartes situează nehotărârea. (Fig. 1V.4.) 





5 După cum s-a văzut deja, Descartes enumeră 
aversiunea printre pasiunile provocate de ură. 
6 Descartes, Pasiunile sufletului, p. 103. 

Dorinţa (Fig.1V.4) 






































Dorinţa 
Criterii 
obţinerea unui respingerea unui lucru 
lucru bun dăunător 
curaj laşitate 
îndrăzneală |speranţă i frică 
E : teamă axe 
emulațţie spaimă 
nehotărâre gelozie 
siguranță 
Sau mustrare de cuget disperare 
asigurare 




















Nehotărârea, spune Descartes, nu apare doar 
atunci când sufletul trebuie să decidă, împins de 
teamă, între mai multe acţiuni pe care ar putea să 
le pună în act, ci şi atunci când acestea nu 
provoacă nici o daună. În relaţie directă cu 
nehotărârea se conturează mustrarea de cuget, 
pasiune orientată spre trecut sau prezent. 
Mustrarea de cuget 


„ne face să cercetăm dacă lucrul de care ne îndoim 
este bun sau nu şi a ne împiedica de a-l mai face 
altădată, cât timp nu ne-am asigurat că este bun. 
Dar întrucât el presupune răul, cel mai bine ar fi să 
nu avem niciodată prilejul de a o simţi”?. 


Singurul remediu împotriva nehotărârii, şi în 
mod implicit al mustrării de cuget, prescris de 
Descartes, este judecata corectă a lucrurilor şi 


7 Ibidem, p. 154. 

convingerea că acţiunile săvârşite sunt de fapt 
datorii şi că pentru a le îndeplini s-a urmat cea mai 
bună variantă. 

Bucuria şi tristețea sunt pasiuni contrare; 
bucuria este văzută ca o emoție plăcută care se 
declanşează în contact cu „gustarea” binelui; 
tristețea în mod inevitabil va intra în relaţie cu 
răul. Omul cuprins de tristeţe va simţi 


„o lâncezeală neplăcută, prin care se manifestă 
stânjenirea determinată în suflet de către rău sau 
de un neajuns pe care impresiile creierului le 
prezintă sufletului ca aparţinându-i”?. 


Toate pasiunile care derivă din bucurie şi 
tristețe pot fi sistematizate, urmărind intenţia lui 
Descartes, pe baza acţiunilor considerate bune sau 
rele, a efectelor pe care le provoacă aceste acţiuni 
influențate direct de alte două pasiuni: iubirea şi 
ura. (Fig. 1V.5.) 


slbidem, art. XCI, pp. 105-106. 
9 Ibidem. 

Bucuria şi tristeţea (Fig.IV.5) 


























Batjocură ură invidie 
dezgust** 
veselie* bucurie tristeţe 
regret 
: : căință 
mulțumire de sine iira e A A : 
: iubire milă şi solicitudine 
glorie : 
ruşine 











* Descartes mai introduce încă un criteriu în virtutea 
căruia poate face alte distincţii la nivelul celor două pasiuni 
avute în vedere. Astfel, filosoful francez ia în discuţie impresiile 
produse de corp, fără mijlocirea sufletului. Aceste impresii 
sunt transmise direct creierului. După acest criteriu, din 
bucurie derivă veselia, care, după afirmaţia lui Descartes, nu 
provine din nici o funcție a creierului şi este un soi de bucurie 
potenţată de amintirea lucrurilor rele de care am scăpat. 

** Dezgustul şi regretul sunt considerate pasiuni 
nesemnificative ce doar, spune Descartes, au fost enumerate 
în ordinea lor firească. 


Între pasiunile care depind în mare parte de 
bucurie și tristeţe se poate constata o țesătură 
complexă de relaţii. De exemplu, între invidie (pe 
care Descartes o defineşte ca fiind o pasiune ce 
derivă din tristeţe şi, parţial, din ură declanşân- du- 
se atunci când sufletul sesizează că altcineva,ce 
nu merită, are parte de un lucru bun) și milă 
(pasiune ce se naşte din tristeţe şi iubire) se 

instalează o relaţie de contrarietate dată de opoziția 
dintre iubire şi ură. Acelaşi raport de opoziţie se 
constată şi în cazul mulţumirii de sine şi al căinţei. 
Contradicţia e susţinută, în acest caz, de mani- 
festările diametral distincte ale cuplului bucurie — 
tristețe, cu toate că fondul comun îl constituie 
iubirea. O altă trăsătură comună celor două pasi- 
uni (mulțumire de sine și căință), pe care Descartes 
o evidenţiază, ar fi aceea că ambele sunt efecte ale 
conştiinţei: mulțumirea de sine rezultă dintr-o 
conştiinţă împăcată, pe când, în cazul căinţei 
vorbim de o conştiinţă vinovată. O conştiinţă împă- 
cată poate să conducă la comportamente și atitu- 
dini negative (orgoliu și aroganță); în contrapartidă, 
conştiinţa vinovată, crede Descartes, poate avea o 
latură pozitivă, dacă se iau în calcul manifestările 
viitoare: nu vor mai fi repetate acele acţiuni 
generatoare de stări autoculpabilizatoare. 

Semnele exterioare ale pasiunilor, cele mai 
importante, după cum afirmă Descartes, acţiunile 
ochilor şi ale feţei, schimbările de culoare, tremură- 
turile, moleșeala, leşinul, râsul, lacrimile, gemetele 
şi suspinele, nu sunt provocate de o singură 
pasiune, ci din mixtura unora dintre ele și cu 
participarea nemijlocită a bucuriei şi tristeţii. Stă- 
rile de leşin pot fi provocate de o bucurie extremă. 
Râsul anunţă trăirea unei bucurii moderate, iar la 
polul opus, plânsul, starea de tristeţe moderată. 
Majoritatea acestor manifestări sunt puse pe 
seama unor interacțiuni între organele corpului 
uman, circulaţia sângelui şi modificările aduse de 
circulaţia spiritelor animale, cele mai multe dintre 

ele sunt depășite ca explicaţie. În accepţia lui 
Descartes, de pildă, lacrimile sunt produse după 
același principiu care duce la apariția sudorii, mai 
exact sunt considerate ca „vapori care ies din ochi”, 
precizare caducă. 

Căutând un remediu general împotriva pasi- 
unilor, Descartes va afirma că avem puține motive 
să ne temem de pasiuni. Suntem încurajați să le 
percepem ca fiind bune prin natura lor, dar că 
trebuie să evităm atât o întrebuințare greşită, cât şi 
excesul. Descartes nu va fixa un răspuns unic care 
să aibă capacitatea de a soluţiona definitiv proble- 
ma pasiunilor. Răspunsul la această problemă se 
ramifică şi urmează cele câteva elemente de care, 
spune Descartes, trebuie să se ţină cont pentru a 
se obţine un echilibru între pasiune și rațiune: 
imaginația, virtuțile, educaţia (deprinderile; dobân- 
direa deprinderilor). 

În primul rând, Descartes ne sfătuieşte să 
supraveghem atent propria imaginaţie, căci 

„tot ce se înfăţişează imaginaţiei tinde să amă- 

gească sufletul, făcând ca argumentele care servesc 

pentru a-l convinge în favoarea obiectului pasiunii 
sale să pară cu mult mai puternice decât în 


realitate, iar cele care servesc pentru a-l îndemna 
să renunţe la pasiune să pară mult mai slabe”10. 


Imaginaţia are, în economia filosofiei carte- 
ziene, un rol dublu: pe de o parte stă la baza 
procesului de creație şi, de cealaltă parte, are 
capacitate inhibitivă asupra pasiunilor. Ipostaziată 


10 Ibidem. 

astfel, imaginaţia este înţeleasă ca „o anumită 
aplicare a facultăţii care cunoaște, la corpul care i 
se înfățișează în mod intim”!1. A imagina un lucru, 
şi astfel Descartes decelează virtuțile imaginaţiei în 
procesul de creaţie, nu înseamnă doar reprodu- 
cerea schematizată a acestuia, ci lucrul imaginat 
devine, prin concentrarea spiritului, prezent. În 
procesul imaginativ, spiritul nu face apel la 
rațiune, ci se îndreaptă spre corp şi integrează în 
proces ceea ce îi oferă simțurile. Acestea „sunt 
părţi ale corpului” care se activează 


„numai prin pasiune, în același mod în care ceara 
primeşte o figură de la un sigiliu. Şi nu trebuie 
crezut că este vorba de o simplă analogie; ci trebuie 
conceput, exact în același mod, ca figură? 
exterioară a corpului care simte este realmente 
modificată de obiect, aşa cum suprafaţa cerii este 
modificată de sigiliu”15. 


Practic, imaginaţiei i se atribuie rolul de a 
prelua de la simţuri figurile care sunt supuse 
actului cunoașterii, de a le transforma, de a le 
regândi. Dar simţurile ne pot da o imagine eronată 
despre realitate, de unde avertismentul lui 


11 Descartes, Meditații..., pp. 91-92. 

12 Pentru Descartes conceptul de figură este unul 
care are însușirea de a fi comun şi simplu și de a fi 
implicat în orice obiect sensibil. Culoarea, după cum 
remarcă Descartes, are atributul de a fi întinsă, în 
consecință de a fi figurată luându-se din culoare doar 
ceea ce are caracter de figură. 

13 Descartes, Reguli..., p. 47. 

Descartes de a ţine sub observaţie fantezia, și aici 
trebuie să intervină rațiunea pentru a produce o 
corectură. În estomparea pasiunilor raţiunea este 
susținută de: educație şi respectarea unor reguli 
morale (virtuţi) şi generozitate. În principiu, 
Descartes crede că pasiunile pot fi ţinute sub 
control cu condiţia ca spiritul să aibă parte de o 
îndrumare adecvată. Descartes sesizează că în mod 
natural spiritul omului are capacitatea de a asocia: 
dacă i se spune un cuvânt, va alătura sunetele de 
semnificația acestuia, dacă i se prezintă același 
cuvânt într-o formă scrisă, poate asocia literele cu 
semnificaţia. Prin învăţare însă, semnificaţia devine 
preeminentă, pe când forma va fi eliminată. Dacă 
se adoptă acest principiu şi în cazul pasiunilor, 
atunci elementele care stau la baza declanșării 
unei pasiuni, prin deprindere, pot fi ataşate alteia 
ale cărei repercusiuni sunt pozitive. Descartes 
crede că acest model de învăţare prin asociere este 
uşor de utilizat şi eficient, cu atât mai mult cu cât, 
o dată ce este aplicat, efectele nu întârzie să apară. 
Prin dresaj, spune Descartes, un câine poate fi 
oprit să alerge atunci când vede un animal după 
care, în mod natural, ar alerga. O altă posibilitatea 
de a controla pasiunile, în special dorințele, pe care 
Descartes o indică!, se fundamentează pe prin- 
cipiul conform căruia e mai uşor să modifici pro- 
priile gânduri, obiceiuri, dorinţe decât pe ale 
celorlalți. Descartes propune în acest sens un 
exerciţiu: să situăm toate lucrurile pe care dorinţa 


14 Ibidem, p. 29. 

ni le poate impune la aceeaşi distanţă față de 
puterea noastră. Exerciţiul ar avea, la prima 
vedere, cel puţin două consecinţe imediate; voinţa 
şi imaginaţia s-ar limita doar la ceea ce raţiunea 
i-ar spune sufletului că este posibil şi, dacă dorinţa 
de a fi în posesia unei perechi de pantofi, nu 
neapărat necesari, ar fi echivalentă cu dorinţa de a 
avea aripi pentru a zbura, faptul de a nu putea 
avea pantofii mult doriţi nu ar produce în suflet 
întristarea. La Descartes virtutea este apropiată de 
educaţie. De fapt, în termeni cartezieni virtuțile 
sunt „deprinderi ale sufletului care îl predispun 
pentru anumite gânduri, fiind deci diferite de 
aceste  gânduri”15. Virtutea înseamnă, practic, 
învăţare, repetiţie, educaţie a sufletului şi are rolul, 
aşa cum îl precizează Descartes, de a corija 
lipsurile cu care ne naştem și de a cultiva liberul 
arbitru. Un om virtuos, în opinia lui Descartes, va 
trebui să respecte legile şi obiceiurile ţării în care 
trăieşte; să rămână devotat religiei în care a fost 
crescut, să adopte, ca opinii, doar pe cele mai 
moderate dintre cele vehiculate de înţelepţii care 
trăiesc în același spaţiu. Prin cultivarea liberului 
arbitru se obţine fermitate şi hotărâre în suflet în 
raport cu acţiunile ce sunt în plină desfăşurare. 
Descartes este de părere că, luată o decizie, omul 
are datoria de a rămâne consecvent acesteia, dacă 
nu apar semne care să-i indice în mod clar că 
alegerea sa este greşită. În lipsa acestor indicii, 
chiar dacă iniţial la baza luării deciziei nu a stat 





15 Descartes, Pasiunile sufletului, pp. 146 -147. 

decât o întâmplare, individul are datoria, față de 
sine, de a continua acțiunea aşa cum a judecat 
inițial. Un alt beneficiu al educaţiei ce se poate 
răsfrânge asupra liberului arbitru ar fi evitarea 
erorilor. Erorile au drept cauză intelectul şi voinţa 
sau liberul arbitru. Pentru Descartes, eroarea nu 
este un simplu defect, ci „o privaţie a unei anumite 
cunoașteri pe care ar trebui să o am'16. Luarea la 
cunoştinţă de putinţa de a dispune liber de 
propriile voințe. Descartes defineşte generozitatea 
ca pasiune, văzută ca un remediu general 
împotriva unor pasiuni ale căror conotaţii sunt mai 
degrabă negative. Conştiinţa capacităţii de a fi liber 
în manifestări, la omul generos, înseamnă, în 
acelaşi timp, recunoașterea că și ceilalți oameni 
posedă aceeași calitate, mai mult chiar, interesul 
celorlalţi e mai presus de propriul interes. În acest 
fel oamenii ajung să-şi stăpânească o parte din 
pasiuni, dorinţa, gelozia sau invidia, deoarece, 
spune Descartes 


„nici un lucru a cărui dobândire nu depinde deei 
nu valorează în ochii lor destul pentru ca să fie 
mult dorit; şi ura față de oameni, deoarece îi 
stimează pe toţi; şi frica, deoarece încrederea pe 
care o au în virtutea lor le dă siguranţă; şi, în 
sfârşit, mânia, deoarece, punând prea puţin preț pe 
toate lucrurile care depind de altcineva nu le 
acordă niciodată dușmanilor avantajul de a se 
recunoaște jigniţi de ei'17. 


16 dem, Meditaţii... pp. 71 -73. 
17 ldem, Pasiunile sufletului, p. 142. 


228 


Problematologie şi discursivitate 





Singur, liberul arbitru este cel care poate oferi 
un răspuns pasiunilor; el este cel care decide şi 
care poate lua drept răspuns ceea ce imaginația îi 
poate furniza, sau accepta răspunsurile verificate 
de educaţie ori pe care nobleţa sufletului i le 
indică. Răspunsul oferit de Descartes în această 
privinţă diferă în anumite puncte de cele ale 
precursorilor săi sau ale celor care i-au urmat. De 
pildă, pentru Seneca! pasiunile se nasc din 
rațiune şi, din acest motiv, s-ar părea că e mult 
mai uşor să înlături pasiunile decât să le 
stăpâneşti. Respingerea de la bun început a 
pasiunilor este maniera cea mai eficace de a păstra 
rațiunea într-o formulă funcţională. Un alt 
exemplu ar veni dinspre Spinoza care, la fel ca 
Descartes, afirmă că afectele sunt naturale şi le 
defineşte ca 


„modificări ale corpului prin care puterea de a lucra 
a corpului însuşi este mărită sau micşorată, ajutată 
sau înfrântă; la fel şi ideile acestor afecțiuni”1?. 


În ceea ce priveşte modul de a pune stăpânire 
pe afecte, de a le înfrâna, Spinoza găseşte însă o 
cale diferită de cea propusă de filosofia carteziană. 
Neîncrezător în capacitatea raţiunii de a se situa 
deasupra a ceea ce este natural, Spinoza va afirma 
că „un afect nu poate fi înfrânt, nici înlăturat, 
decât de un afect contrar mai puternic decât 
afectul pe care vrem să-l înfrânăm”20. Descartes va 


18 Seneca, De Ira, în Scrieri filosofice alese, pp. 7-23. 
19 Spinoza, Etica, p. 104. 
20 Ibidem, p. 181. 

găsi mediatori care să atenueze excesul de pasiune 
prin abţinerea de la orice judecată şi concomitent 
abaterea atenţiei spre alte gânduri, urmărindu-se 
de fapt o distanţare a raţiunii față de pasiune, rol 
pe care doar înţelepciunea îl poate juca. Doar 
intervenţia înțelepciunii poate conduce la crearea 
unui echilibru dintre bine şi rău şi, cum spunea 
Descartes: 


„doar ea ne învață să stăpânim pasiunile în 
asemenea măsură şi să le mânuim cu atâta 
subtilitate, încât relele pe care le pricinuiesc ele să 
fie mai uşor de suportat şi chiar să aflăm bucurie 
în toate”21. 


În cazul în care judecata nu poate fi întârziată 
intervine, în calitate de factor intermediar, voința. 
Rolul prescris voinţei, în unele circumstanţe, este 
acela de a aduce la suprafață argumente care să 
combată mişcarea impusă de pasiune. De pildă, 
cuprins de frică, sufletul trebuie să invoce, prin 
voinţă, argumente care să-l determine, în numele 
onoarei, să-şi înfrunte temerea. 


2.3. Răspunsul problematologic la chestiunea 
pasiunilor 


Considerate subiect frivol, parte a discursului 
filosofic academic doar ca note marginale, afectele, 
ca temă, au fost reduse la tăcere și excluse din 
această zonă a ştiinţelor. Chestiuni despre care nici 
nu merită să vorbim, cum spunea Platon. 





21 Descartes, Pasiunile sufletului, pp. 171-172. 

Pasiunile, prin diversitatea manifestărilor, au atras 
însă atenţia scriitorilor şi artiştilor. În aceste medii 
afectele au căpătat formă şi conţinut discursiv. În 
literatură, de pildă, pasiunile au constituit tema 
principală în jurul căreia s-au conturat celebrele 
opere ale lui Homer, Hesiod, Eschil, Sofocle sau 
Vergiliu, dacă e să luăm în calcul doar câteva 
exemple. Iliada lui Homer este în întregime un 
poem închinat mâniei: „Cântă zeiță, mânia 
Peleidului Ahile, pierzătoare mânie, pricină aheilor 
de dureri fără seamăn'22. Hesiod evocă în opera sa 
aceeaşi pasiune devastatoare; mânia care l-a 
cuprins pe Zeus atunci când a aflat că Prometeu a 
furat focul şi l-a dăruit oamenilor 


„Cuprins atunci de-o grea mânie, îi spuse Zeus ce- 
adună norii:/ Te bucuri că furata-i focul şi cugetul 
mi-ai amăgit,/ Spre marea ta nenorocire şi-a 
oamenilor ce vor fi!”23. 


Urmarea acestui episod este arhicunoscută: 
Zeus a împrăştiat griji amare peste toți pământenii. 
Eroii din piesele lui Sofocle, de pildă, nu sunt găsiți 
vinovaţi decât foarte rar, justiția divină nu 
intervine. În lumea elenă hazardul (rvxn) nu se 
împotrivește destinului (uoipa). Oamenii nu se pot 
mânia pe zei, singura ipostază considerată firească 


22 Homer, Iliada, traducere de Sanda Diamandescu 
şi Radu Hâncu, prefaţă, indici şi note de Sanda 
Diamandescu, Editura Minerva, Bucureşti, 1981,p. 3. 

23 Hesiod, Munci şi zile, în Orfeu, Poeme, tălmăcire, 
prefață, prezentări şi note de lon Acsan, Editura 
Minerva, Bucureşti, 1987, p. 4. 

este indiferența (ana). Ceea ce i se întâmplă lui 
Oedip este edificator: s-a născut nefericit, a ajuns 
să se lupte cu tatăl său, să-l ucidă ca apoi să se 
căsătorească cu propria mamă, fără să ştie. Destin 
prescris de zeii „mâniaţi poate de multă vreme, cine 
ştie pentru ce, pe neamul meu'2+ cum constata, 
fără reacție, Oedip. Ordinea instaurată de divi- 
nitate, prin pasiuni, rămâne implacabilă. Omului 
nu-i este permis să se răzvrătească împotriva 
naturii creatoare, pasiunile lui se vor răsfrânge, 
conform aceleiaşi ordini, doar asupra semenilor 
săi. Corul Erynilor din Eumenidele glăsuieşte: 


„„«să ne ţinem ceată de răufăcătorul care a 
săvârşit, mânios vărsare de sânge, până coboară în 
adâncul lui Hades, dar pentru acesta nici moartea 
nu înseamnă scăpare”25. 


Această perspectivă se regăseşte, în bună 
măsură, şi în tradiţia vetrotestamentară, pedepsi- 
rea vinovatului reprezentând o îndatorire sacră 
pentru familie. În acest caz însă Dumnezeu îşi 
manifestă de foarte puţine ori mânia (sau pasiunile 
în general) în mod direct ci, de cele mai multe ori, 
prin intermediari, şi tot așa se vorbeşte şi despre 





24 Sofocle, Teatru, traducere, prefaţă, note şi indice 
de George Fotino, Editura Pentru Literatură Universală, 
București, 1969, p. 388. 

25 Eschil, Orestia, traducere Alexandru Miran, 
Editura Univers, Bucureşti, 1979, p. 163. 


232 


Problematologie şi discursivitate 





mânia lui Dumnezeu, indirect, prin spusele 
altora26. 


26 Geneza, 18, 48; Exod, 3, 4, 10, 11, 12, 14, 15, 
22, 23, 32, 33, 34; Leveticul, 9, 10, 11,26; Numeri, 1, 2, 
12, 14, 16, 22, 24, 25, 31, 32; Deuteronom, 1, 3, 4,7, 9, 
11, 13, 14. În prima carte a Vechiului Testament, nu 
Dumnezeu vorbeşte primul de mânie, ci oamenii; şi nu 
Dumnezeu e cel care manifestă mânie, el se mâhneşte 
„în inima lui” şi tot în inima lui Dumnezeu a spus: „Nu 
voi mai blestema pământul, din pricina omului, pentru 
că întocmirile din inima omului sunt rele din tinereţea 
lui, şi nu voi mai lovi tot ce este viu cum am făcut”. 
Luarea în calcul a consecinţelor devastatoare la care 
conduc pasiunile l-a făcut pe Dumnezeu să facă un 
legământ cu oamenii. Semnul legământului dintre 
oameni şi Dumnezeu este curcubeul. Ori de câte ori 
norii se vor strânge deasupra pământului, curcubeul se 
va arăta pe cer şi Dumnezeu îşi va aminti de toate vieţu- 
itoarele de pe pământ, iar apele se vor opri. Se impune, 
atunci când se au în atenţie manifestările contaminate 
de pasiune ale divinității, să se ţină cont de perspectiva 
indusă de Thoma De Aquino, care consideră că a vorbi 
despre pasiunile lui Dumnezeu nu se poate face decât 
prin analogie cu cele umane. Dacă îi atribuim lui 
Dumnezeu o pasiune, această atribuire trebuie înțeleasă 
în sens metaforic. Exemplificând prin mânie, Thoma De 
Aquino va spune că „cei furioşi obişnuiesc să 
pedepsească şi pedeapsa însăşi este semn al mâniei. De 
aceea, însăşi pedeapsa capătă numele de mânie, când 
este atribuită lui Dumnezeu. La fel, ceea ce trebuie să 
fie în noi semn al voinţei, câteodată se atribuie metaforic 
voinţei divine. Precum, când cineva îşi propune ceva 
înseamnă că acel lucru vrea să se facă, pentru acest 
motiv, când o dată precizarea divină se consideră în 

Prin artă, pasiunile capătă o formă precisă 
trimițând, şi prin reprezentare, la ambivalenţă: 
frumosul şi urâtul care au capacitatea de a 
provoca reacţii emoţionale. Umberto Eco afirma că 
toate sinonimele adjectivului urât27, ce au putut fi 
surprinse prin pictură, sculptură, implică o reacţie 
de dezgust, de oroare, repulsie sau teamă. 


mod metaforic drept voinţa lui Dumnezeu”. Sintagma 
„semn al voinţei” are un sens fix „vom spune că noi 
numim semne ale voinţei divine, nu pentru că sunt 
semne a ceea ce vrea Dumnezeu, ci pentru că cele ce la 
noi sunt semne ale voinţei le atribuim sensul de semne 
ale voinţei divine”. Thoma De Aquino, Summa Theologiae, 
traducere Gheorghe Sterpu şi Paul Găleșanu, Editura 
Ştiinţifică, Bucureşti, 2000, pp. 329-330. 

27 Umberto Eco analizează, la modul exhaustiv, 
sinonimele cuvintelor frumos şi urât pentru a 
demonstra că frumosul şi urâtul nu sunt termeni 
opozabili. Frumosului îi corespund ca sinonimi: ceea ce 
este drăguţ, grațios, plăcut, atrăgător, delicios, 
fermecător, atractiv, armonios, minunat, delicat, fain, 
încântător, magnific, splendid, fascinant, excelent, 
excepţional, fabulos, de basm, fantastic, magic, mirabil, 
valoros, spectaculos, sublim, superb. În cazul cuvân- 
tului urât, Eco consemnează: tot ceea ce este respin- 
gător, oribil, scârbos, neplăcut, grotesc, abominabil, 
scârbavnic, odios, indecent, spurcat, murdar, obscen, 
hidos, înspăimântător, abject, monstruos, groaznic, 
oripilant, slut, nesuferit, înfricoşător, cutremurător, 
crâncen, de coşmar, revoltător, repulsiv, dezgustător, 
greţos, fetid, ignobil, repugnant, diform, apăsător, 
scălâmb, schimonosit. Umberto Eco, Istoria Urâtului, 
traducere Oana Sălişteanu şi Anamaria Gebăilă, Editura 
Enciclopedia Rao, Bucureşti, 2007, p. 16. 

Răspunsul problematologic la problema pasi- 
unilor, aşa cum îl concepe Meyer, urmează două 
principii distincte: retorizarea realităţii și principiul 
ambivalenţei pasiunilor în jurul cărora Meyer va 
încerca o sistematizare a pasiunilor. 

Prima variantă are ca punct de plecare retorica 
aristoteliană. Aristotel, constată Meyer, va fi unul 
dintre primii filosofi care valorifică, din perspectiva 
tehnicii retorice, pasiunile. Considerate de Stagirit 
nici bune, nici rele, afectele vor reprezenta tipuri de 
auditori şi, implicit, tipuri de argumente. Argu- 
mentele utilizate pentru convingerea unui auditor 
cuprins de frică, de exemplu, trebuie să fie diferite 
de cele aduse în faţa unor oameni cuprinși de 
dispreț. Pasiunile, modul în care sunt exteriorizate, 
indică diferenţe dintre indivizi, diferenţe ce trebuie 
negociate pentru a se ajunge, specifică Meyer, la 
un minim de identitate. De aici Meyer derivă ideea 
unei retorici a pasiunilor, unde pasiunea este 
înţeleasă ca o formă de conștiință socială28. Pasi- 
unea este conştiinţă pentru că, afirma Meyer „eu 
am conştiinţa existenţei celuilalt prin conștiința 
mea şi, în același timp, o imagine a raporturilor 


28 Meyer va utiliza cu prudență conceptul de 
conştiinţă, mai ales când are în vedere filosofia de 
dinaintea lui Descartes şi Loke. El întrebuinţează 
conceptul de conştiinţă, cu toate că grecii nu puneau 
accent pe individ ci pe ființă, din raţiuni ce ţin de 
înțelegerea mecanismului de funcţionare a pasiunilor. 

noastre pe care o interiorizez”29. Retorizarea 
realităţii pleacă de la modul în care sunt catalogate 
lucrurile, faptele, persoanele, evenimentele şi 
acţiunile. Denominarea este dictată, în opinia lui 
Meyer, de pasiuni care afectează actul luării 
deciziei şi se înscrie într-o logică numită metaforic 
de Meyer par ailleurs 3, în fapt o logică a justifi- 
cării. Integrată astfel „pasiunea este un concept 
proiectiv şi în consecinţă un concept retoric care 
permite clasarea cuvintelor”31. Calitatea de concept 
proiectiv care participă la actul denominării 
atribuită de Meyer pasiunii poate fi sesizată dacă 
se urmărește analogia dintre mecanismul de 
declanşare a pasiunilor cu cel de retorizare a 
întrebărilor. Pentru Meyer o întrebare retorică 
reprezintă „forma interogativă a unei propoziţii 
prealabile, a unei cunoașteri anterioare”32. În 
procesul de retorizare a realității pasiunea este cea 
care fixează răspunsul la o anumită întrebare 
alegându-l pe x mai degrabă decât pe y, cu toate că 
şi x şi y definesc, în aceeaşi măsură, întrebarea; 
semnificaţia lui x şi a lui y este legată în perma- 
nenţă de o cunoaștere anterioară a întrebării, dar 
şi a soluţiei. Un exemplu de retorizare a realităţii |- 
ar putea constitui modul în care în regimurile 
totalitariste indivizii definesc democraţia; conceptul 


29 M. Meyer, Le philosophe et les passions. Esquisse 
d'une histoire de la nature humaine,  Quadrige/PUF, 
2007, p.71. 

30 Ibidem. p. 312. 

31 Ibidem. p. 292. 

32 Ibidem. p. 62. 

de democraţie va fi definit prin opoziţie cu regimul 
opresiv  atribuindu-i-se calităţi supreme, un 
panaceu. Trăită de aceiași indivizi, democrația, pe 
de altă parte, nu rezolvă mare lucru. Trecerea de la 
o accepţie la alta nu-i decât o contradicţie aparentă 
-— pasiunea (dorinţa de libertate, în acest caz) 
trebuie înţeleasă într-o manieră figurată. 

Pasiunile integrate procesului de chestionare 
relevă o logică proprie. Ele sunt derivate din 
rațiune, dar, aşa cum precizează Meyer, această 
rațiune nu este recunoscută ca atare, ci este 
acoperită de justificări. Pasiunile îşi selecționează 
principiile în funcţie de consecinţe. Acest lucru 
înseamnă că de fapt intrarea în scenă a operațiilor 
logice are loc la un moment ulterior manifestării 
concrete a pasiunii, când individul se află deja în 
faţa unor consecinţe, uneori devastatoare. Meyer 
va spune că logica pasiunilor sau a prudenţei se 
desfăşoară în doi paşi33: 1) pasiunea nu mai ridică 
probleme dacă subiectul a reținut principiile care 
vor impune consecinţele; 2) consecinţele, printr-un 
demers invers, conduc la elaborarea premiselor. 
Aici se întâlnesc două situaţii: fie se neglijează 
concluzia, fie se adoptă principii ad-hoc care să 
conducă la anumite concluzii: 


„Logica prudenţei consistă în a ţine cont de conse- 
cința B, înainte de a decide pentru A care este 


33 Michel Meyer, Pour une histoire de l'ontologie, 
Quadrige/PUF, 1999. pp. 90-117. 

principiul. Problema de rezolvat e de a obţine B sau 
de a-l evita”3. 


În primul caz, principiul este admis, dar nu şi 
ceea ce rezultă: consecința este ignorată, nu se 
recunoaşte legătura dintre principiu şi consecinţă. 
De pildă, atunci când cineva, conştient de 
consecințele pe care le-ar avea asupra organis- 
mului său un consum excesiv de alcool, neagă 
premisele, pe care le admite totuşi (alcoolul este 
nociv, evit ceea ce este nociv, deci: evit alcoolul), va 
consuma băuturi alcoolice. Pe când, în cel de-al 
doilea caz se încearcă adaptarea conținutului la un 
alt principiu, care să convină: hoţul ce caută să 
scape de pedeapsă își reformulează premisele după 
care actul său trebuie să fie calificat și judecat. 
Această modalitatea de a raționa, spune Meyer, 
arată că o propoziţie trimite la două întrebări: 
propoziția „x este y” poate fi relaţionată cu 
întrebarea: „acest x este într-adevăr x sau un alt 
lucru?” sau cu „dacă se admite că x este x se 
acceptă ca x să fie y sau nu”. Se are aici în vedere 
faptul că a face o afirmaţie înseamnă a rezolva o 
întrebare, dimensiunea pragmatică, cum O 
numește Meyer. În acest caz dimensiunea prag- 
matică antrenează, la un moment ulterior, o altă 
posibilitate de a răspunde, şi anume dimensiunea 
retorică. Răspunsul problematologic la chestiunea 
pasiunilor urmează raporturile ce se stabilesc între 
sine, celălalt, lucruri pe care Meyer le califică drept 


34 Idem, Le philosophe et les passions, p.132. 

matrice ale  pasiunii?5 coroborate cu 1) axa 
răspunsurilor care se suprimă în anumite situații 
şi 2) axa de problematizare a acestor situații. 
Corelaţiile dintre sine şi celălalt (de egalitate, 
inferioritate, superioritate); sine şi lucruri (bun, 
rău); sine şi sine evidenţiază o problematicitate 
maximă a discursului asupra pasiunilor. 

Dacă e să luăm drept exemplu mânia, istoria 
filosofiei a înregistrat numeroase definiții datorită 
manierei în care s-a încercat fixarea într-un 
răspuns a unei pasiuni extrem de complexe. 
Diferența dintre această pasiune și altele care au 
acelaşi mod de manifestare nu există. Să luăm 
drept exemplu definiţia dată mâniei de Seneca: 


„Mânia este o nebunie de scurtă durată (...); este 
neputincioasă asupra ei însăși. Uitând de decenţă, 
fără să ţină seama de legăturile din societate, e 
înverşunată şi provocatoare în tot ceea ce face. Cu 
urechea surdă la sfaturile rațiunii, se iroseşte în 
lucruri zadarnice. Nefiind în stare să deslușească 
ceea ce-i drept şi adevărat, mânia se năpusteşte 
asupra ei însăși, asemenea ruinelor, care se 
prăbușesc stârnind totul”36. 


Echivalenţa dintre mânie şi nebunie e dato- 
rată, după Seneca, manifestărilor asemănătoare şi 
într-un caz şi în celălalt: „ochii se aprind, obrajii 
devin roşii (...) buzele tremură, dinţii scrâşnesc, 
părul se zburlește, suflarea devine greoaie, 
zgomotoasă, ţipă, loveşte cu picioarele pământul”. 


35 Ibidem, p. 115. 
36 Seneca, De Ira, în Scrieri filosofice alese, p. 7. 

Această indistincție se prelungește şi asupra altor 
manifestări pe care Seneca le numește forme ale 
mâniei: 
„un om e ursuz, posac şi în acelaşi timp melancolic, 
violent, zgomotos, dificil, aspru - acestea sunt tot 
forme ale mâniei, în rândul lor se poate număra şi 
tipul morocănos, un fel delicat de mâniere”37. 


Controlul total asupra pasiunilor, crede 
Seneca, este imposibil de realizat. Ceea ce scapă 
blocajului rațiunii trebuie să se resoarbă într-o altă 
manifestare dirijată de rațiune. În aceste condiţii 
răspunsul la problema mâniei, în concepţia lui 
Seneca, se găseşte în administrarea unei pedepse 
pe care mânia o cere - şi filosoful stoic se întreabă 


„dacă nu cumva pedeapsa este necesară, măcar din 
când în când, mai ales dacă e sinceră, cerută de 
rațiune (...) Trebuie înțeles că pedeapsa nu dău- 
nează, ci vindecă, chiar dacă o face sub aparenţa 
unei vătămări” 38. 


După descrierea dată de Seneca, mânia pare a 
evita relația cu celălalt, nu ţine seama de legăturile 
din societate, dar vizează lucrurile - se iroseşte în 
lucruri zadarnice. Omul mânios este nebun, ursuz, 
posac, melancolic, violent, zgomotos, dificil, aspru 
şi morocănos... în fiecare dintre aceste pasiuni se 
instalează alte tipuri de raporturi la nivelul 
matricelor - ceea ce conduce la o problematicitate 
şi mai mare. Conexiunile care se realizează între 


37 Ibidem, p. 12. 
38 Ibidem. 

cele trei elemente (sine, celălalt, lucru) devin extrem 
de importante. Dacă se pleacă de la un alt tip de 
relație vom avea un alt rezultat. Se pot invoca aici 
perspectivele propuse de Montaigne şi Descartes. 
În primul caz, mânia este definită ca 


„patimă care se iubeşte pe sine şi se măguleşte. De 
câte ori, zdruncinațţi fiind de o pricină înşelătoare, 
dacă ni se aduce ca întâmpinare o dreaptă apărare 
sau dovedire, noi ne oțărâm împotriva adevărului 
curat şi a nevinovăţiei”3. 


Potrivit structurii pe care problematologia 
afirmă că se dezvoltă pasiunile, în acest caz 
definiția se bazează pe relaţia ce se stabileşte între 
sine şi sine. Presiunea pe care o creează mânia 
asupra sinelui îl determină pe Montaigne să afirme 
că mijlocul cel mai eficient pentru contracararea 
acestei pasiuni devastatoare ar fi, pur şi simplu, 
manifestarea pasiunii ca atare. În acest moment 
Montaigne acceptă prezenţa celuilalt, ca receptacul 
care înregistrează pasiv mânia celuilalt. Celălalt va 
accepta afirmarea sentimentelor pentru că 
Montaigne vede în aceasta un schimb între indivizi, 
pe care îl numeşte toleranţă, şi care presupune 
schimbarea rolurilor. 

Descartes îşi va baza definiția dată mâniei pe o 
relație exclusivă a sinelui cu celălalt, ignorând 
lucrurile și relaţia dintre sine şi sine. Mânia este, 
spune Descartes 


„un soi de ură sau de aversiune, pe care o simţim 
împotriva celor care fac rău sau au încercat să facă 





39 Montaigne, Eseuri, vol.I, XXXI, pp. 285-286. 

rău nu unei persoane oarecare, ci în mod special 
nouă”%0. 


Remediul pe care îl prescrie Descartes în cazul 
acestei pasiuni, dar vizează deopotrivă şi dorinţele, 
gelozia, invidia, ura, frica, îl constituie generozita- 
tea. Numai generozitatea, ca predispoziţie la fapte 
mari, manifestare a politeţii, a amabilităţii față de 
celălalt, poate să inducă o relaţie echilibrată a 
sinelui cu alteritatea. 

Conexiunile care se realizează între matricele 
ce stau la baza teoriei pasiunilor relevă o rețea 
extrem de fină şi de complexă. Simplul răspuns 
pragmatic devine ineficient prin incapacitatea de a 
lua în calcul multitudinea de manifestări ale pasi- 
unilor. Tocmai de aceea problematologia presupu- 
ne, în spatele răspunsului pragmatic, un răspuns 
retoric, răspuns ce are capacitatea, prin inter- 
mediul metonimiei și al metaforelor în special, să 
resoarbă o parte din ceea ce știința nua putut încă 
să descifreze în cazul pasiunilor. În cadrul concep- 
ţiei problematologice matricele joacă un rol dublu, 
nu numai acela de a ordona răspunsurile, ci şi de 
a face trecerea spre metafizică. Metafizicii i-ar 
reveni sarcina, crede Meyer, de a răspunde la 
întrebările cele mai importante, care vin, nerezol- 
vate, dinspre pasiuni. 





40 Descartes, Pasiunile sufletului, p.164. 

Cercetarea de faţă şi-a propus: 

1. Clarificarea principalelor concepte pe care Michel 
Meyer, autorul teoriei problematologice, le-a pus în 
circulație; 

2. Relevarea structurii modelului problematologic, a 
modului în care acesta funcţionează şi a scopurilor pe 
care le vizează; 

3. Integrarea teoriei  problematologice într-un 
context în care aceasta îşi află originea, o raportare la 
istoria filosofiei, cu care relaționează; 

4. Stabilirea elementelor care transformă modelul 
problematologic într-un model de interpretare a scriiturii; 

5. Evidenţierea criteriilor ce conduc la aplicarea 
modelului problematologic și aplicarea efectivă a 
modelului problematologic într-o situaţe discursivă. 


1. Problematologia, în înţelesul acordat de Meyer, 
este /etude du questionneament. În acest caz am optat 
pentru înţelesul de studiul modului în care se pun 
întrebările, iar conceptul de questionnement l-am tradus 
prin modalitate de a pune întrebările. Analiza concep- 
tului de problematologie a făcut necesară evidenţierea 
conjuncturii ce a condus la apariţia disciplinei impuse 
de Meyer. Accentul a fost pus în primul rând pe filosofie. 
Modelul propus de Meyer are un dublu impact asupra 
filosofiei: de a depăşi o criză, stadiul filosofiei ca produs 
derivat şi de a oferi o analiză tradiţiei filosofice şi a 
problemelor rămase în acest spaţiu încă nerezolvate. 

2. Având drept punct de plecare disocierea efec- 
tuată de Meyer între modelul propozițional şi modelul 

problematologic, am identificat elementele care con- 
stituie modelul problematologic. La acest model am 
adăugat conceptul de situație problematologică pus în 
circulație de Constantin Sălăvăstru. Aceste elemente, 
luate în ansamblul lor, au relevat ceea ce am numit 
structura modelului problematologic. Acolo unde modelul 
problematologic funcţionează, putem deduce: a) ce 
întrebare trebuie să se pună pentru a iniția un proces 
de chestionare; b) ce probleme pot fi rezolvate definitiv şi 
care probleme își resping răspunsurile; c) ceea ce 
contează ca răspuns. 

3. Fiecare dintre aceste finalități au reprezentat de 
fapt întrebări ale căror răspunsuri ne plasează în cea de- 
a treia etapă a cercetării: integrarea teoriei proble- 
matologice într-un context. În această ipostază s-a 
impus analiza limbajului. Meyer acordă limbajului atât 
capacitatea de a formula probleme, cât şi pe aceea de a 
le rezolva. Acceptând această ipoteză am ajuns la 
concluzia că limbajul prescrie forma discursului; 
conceptul de discurs se sustrage unei definiţii precise; 
orice formă de utilizare a limbajului care nu trimite spre 
un discurs originar îşi prezervă propria semnificaţie și 
pune în scenă o nouă structură discursivă. Pentru a 
face distincție între o problemă care poate primi o 
rezolvare şi una care rămâne nerezolvată, Meyer avea 
nevoie de o teorie a sensului şi a referinței. Teoria lui 
Frege s-a dovedit a fi ineficientă în procesul de 
chestionare. Meyer o va prelua parţial şi va vorbi de un 
sens ce apare ca legătură a unui răspuns cu întrebarea 
care îl determină. Noua teorie problematologică rupe 
legătura dintre sens și referință. În noua sa ipostază 
referința specifică o realitate care derivă din diferența ce 
se instalează între răspuns şi întrebare. 

A interpreta un text în manieră problematologică 
presupune, la o primă lectură, o înţelegere imediată care 
se realizează pe măsură ce procesul lecturii se 

desfăşoară; intenţia autorului se regăsește în structura 
textului; interpretarea globală aparține lectorului în 
virtutea efectului retoric pe care textul îl pune în 
mișcare. 

4) Pentru a afla ce întrebare poate iniția un proces 
de chestionare am încercat să conturez modul în care se 
constituie întrebarea. Două elemente au apărut aici ca 
importante: presupoziţiile întrebării (teoria dezvoltată de 
Collingwood) și structura întrebării (Heidegger). 
Răspunsurile date de istoria filosofiei au fost coroborate 
cu răspunsurile problematologice la aceste chestiuni. 
Astfel s-a putut ajunge la structura formală şi neutră a 
întrebării. 

Am sesizat că, din perspectiva problematologiei, se 
conturează două posibilități de a preciza ceea ce 
contează ca răspuns: 1) ordinea răspunsurilor ca ordine 
a judecății, ordine care oferă un răspuns ce suprimă 
întrebarea, şi 2) ordinea răspunsurilor ca atare. În acest 
cadru raţiunea şi discursivitatea sunt concepute ca 
relaţie de la răspunsuri la problemele care le-au generat. 
Această ordine se bazează pe principiile logicii clasice 
inserate procesului de chestionare al căror rol este: 1) de 
a face posibil şi efectiv răspunsul; 2) de a asigura 
producerea diferenței dintre întrebare şi răspuns. 

5. Am stabilit două criterii de aplicabilitate a 
modelului problematologic: a) inferența problematologică 
— care stipulează că trecerea de la „a spune A” la „a 
spune B” nu se sprijină pe nici un argument care să 
conchidă că „A este B” - justifică mai degrabă coerenţa 
interioară a discursului; b) tipul relației ce se 
instaurează între modelul problematologic şi domeniul 
aplicării. Tip de analiză întreprins cu ajutorul teoriei 
aplicabilităţii a lui Petre Botezatu. 

O interpretare problematologică a discursul lui 
Descartes din Pasiunile sufletului a condus la concluzia 
că: din punctul de vedere al formei, discursul avut în 

vedere prezintă trăsături specifice discursului ştiinţific, 
mai precis aceluia articulat în zona psihologiei sau 
medicinii; din perspectiva contextului, discursul se 
dovedeşte a fi problematic şi astfel integrat discursului 
filosofic. 

Prin argumentele dezvoltate în cadrul acestei 
cercetări problematologia poate fi văzută ca o teorie 
deschisă ce aduce noi posibilități de abordare a 
problemelor din domeniile vizate; raportată la alte teorii, 
problematologia are posibilitatea de a se verifica pe sine 
ca teorie sau model. 

Resume 


Cette etude propose: 

1. Une clarification des principaux concepts que 
Michel Meyer, lauteur de la thâorie problematologique, 
a mis en circulation; 

2. Relever les structures du modele probl&matolo- 
gique, de la maniere de fonctionnement de ce dernier 
aux fins qu'il envisage; 

3. L'intâgration de la theorie  probl&matologique 
dans son contexte d'origine, en rapport avec Phistoire de 
la philosophie avec laquelle elle est en relation; 

4. Etablir les 6lements qui transforment le modele 
problematologiqgue en un modele d'interprâtation de 
VeEcriture; 

5. La mise en 6vidence des criteres qui conduisentă 
application du modele probl&matologique et 
Yapplication effective du modele probl&matologique dans 
une situation discursive. 


1. La problematologie, dans lacception de Meyer, 
est l'€etude du questionnement; dans ce cas nous avons 
opt& pour le sens de €tude de la modalită de poser des 
questions, et le concept de questionnement nous l'avons 
traduit par modalită de poser des questions. L'analyse 
du concept de problematologie a rendu necessaire la 
mise en 6vidence de la conjoncture qui a conduit ă 
l'apparition de la discipline imposee par Meyer. L'accent 
a 6te mis en premier sur la philosophie. Le modele im- 
pos6 par Meyer a un double impact sur la philosophie: 
de d&passer une crise, l'Etude de la philosophie comme 
produit qui en râsulte, et d'offrir une analyse ă la tradi- 

tion philosophigque et aux problemes resteâs irresolus 
dans cet espace. 

2. En ayant comme point de depart la dissociation 
effectuee par Meyer entre le modele propositionnel et le 
modele problematologique jai identifie les elements de 
constitution du modele problematologique. ă ce modele 
j'ai ajoute le concept de situation probl&matologique mis 
en circulation par le prof. Constantin Sălăvăstru. Dans 
ces 6l&ments, pris dans leur ensemble, ont rel&ve ce que 
j'ai nommă la structure du modele problematologique. Lă 
ou le modele probl&matologique fonctionne, on peut d6â- 
duire: a) quel questionnement il faut formuler pour ini- 
tier un processus de questionnement; b) quels pro- 
blemes peuvent âtre râsolus definitivement et quels 
pro- blemes rejettent les reponses; c) ce qui compte 
comme r&ponse. 

3. Ces finalit6s reprâsentent en fait des questions 
pour des reponses qui nous placent dans la troisieme 
&tape de la recherche: lint&gration de la theorie de la re- 
cherche dans un contexte. 

Dans cette hypostase s'est imposâe lanalyse du 
langage. Meyer accorde au langage dans le mâme temps 
la capacite de formuler des problemes et la capacite de 
les resoudre. En acceptant cette hypothese jai conclu 
que le langage prâ-structure la forme du discours; le 
concept du discours n'a pas une definition precise; toute 
forme d'utilisation du langage qui ne fait pas reference ă 
un discours originaire preserve sa propre signification et 
met en scene une nouvelle structure discursive. Pour 
faire la distinction entre un probleme qui peut recevoir 
une solution et un qui reste sans râsolution, Meyer avait 
besoin d'une theorie du sens et de la reference. La theo- 
rie de Frege s'est montrâe inefficiente dans le proces de 
questionnement. Meyer va laccepter partiellement et va 
parler d'un sens qui apparait comme liaison d'une r6- 
ponse avec le questionnement qui le dâtermine. La nou- 

velle theorie problematologique abandonne la  liaison 
entre sens et signification. Dans sa nouvelle hypostase 
la reference spâcifie une realite qui dârive de la diffe- 
rence qui s'installe entre r&ponse et questionnement. 

Interprâter un texte dans la maniere problematolo- 
gique presuppose, ă une premiere lecture, une compre- 
hension rapide qui se r&alise dans le processus de lec- 
ture; l'intention de lauteur se trouve dans la structure 
du texte; linterpretation globale appartient au lecteur 
comme resultat de l'effet rhâtorique que le texte ă mis 
au travail. 

4. Pour trouver quelle question peut initier un pro- 
ces de questionnement, jai tent6 d'etudier la modalită, 
la maniere dans laquelle se constitue la question. Deux 
€lements se sont reveles importants: Le presuppositions 
de la question (la theorie elabore par Collingwood) et la 
structure de la question (Heidegger). Les r&ponses of- 
fertes par histoire de la philosophie on ete corroborees 
par les reponses problematologique ă ces questions. De 
cette maniere ona râussiă trouver la structure formelle 
et neutre de la question. 

Jai constate que, dans la perspective problematolo- 
gique, on a deux possibilites de prâciser ce qui compte 
comme r&ponse: 1) l'ordre des reponses comme ordre des 
jugements, ordre offrant une reponse qui supprime la 
question, et 2) lordre des reponses tel quel. Dans ce 
cadre la ration) et la discursivite sont concues comme 
relation aux reponses aux problemes qui les ont gân6- 
râs. Cet ordre est construit sur les principes de la lo- 
gique classique inserâs dans le proces de questionne- 
ment dont le r6le est de: 1) rendre possible et effective la 
r&ponse; 2) assurer la difference entre question et râ- 
ponse. 

5. Jai etabli deux criteres d'applicabilite du modele 
problematologique: a) linfgrence problematologique - qui 
stipule que la transition de „dire A” ă „dire B” ne soit 

soutenue par aucun argument qui permette de conclure 
que „A est B” — cela justifie plutât la cohârence int6- 
rieure du discours; b) le type de relations qui s'installe 
entre le modele problematologique et le domaine de 
Yapplication. Cette analyse a ete realisee avec laide de 
la theorie de l'applicabilită de Petre Botezatu. 

Une interprâtation problematologique du discours 
de Descartes dans Les passions de lâme m'a conduit ă 
la conclusion que du point de vue de la forme le dis- 
cours analyse prâsente des traits specifiques au dis- 
cours scientifique, plus precis&ment ă celui s'articule 
dans le domaine de la physiologie etla mâdecine; dans 
la perspective du contexte, le discours s'avere âtre pro- 
bl&matique et, ainsi, intâgre dans le discours philoso- 
phique; 

Par les arguments developpâs dans le cadre de cette 
recherche la probl&matologie peut âtre vue comme une 
theorie  ouverte qui offre de nouvelles possibilitâs 
d'aborder des problemes appartenant aux  domaines 
dâjă visâs; par rapport ă d'autres thâories, la probl&ma- 
tologie a la possibilite de se verifier elle m&me comme 
thâorie ou modele. 

Summary 


This paper aims at: 

1. Clarifying the key concepts that Michel Meyer, 
the author of the problematological theory, put them 
into circulation; 

2. Surveying the structure of the problematological 
model, how it functions and the goals it aims; 

3. Integrating the problematological theory in a 
context in which it is rooted, a reference to the history of 
philosophy, which it relates; 

4. Setting the elements that turns the problemato- 
logical model into a model interpretation of writing; 

5. Highlighting the criteria that lead to the applica- 
tion of the problematological model and the effective im- 
plementation of the problematological model in a dis- 
course case. 


1. Problematology, according to the meaning given 
by Meyer, is letude du questionnement; in this case we 
chose the meaning of study how to ask questions and | 
translated the concept of questionnement as a way to 
ask questions. The analysis of the concept of problema- 
tology made it necessary to highlight the conjuncture 
that led to the discipline imposed by Meyer. The focus 
was primarily on philosophy. The model proposed by 
Meyer has a double impact on the philosophy: to over- 
come a crisis, the stage of the derivative philosophy and 
to provide an analysis of the philosophical tradition and 
of the issues that still remained unsolved. 

2. Taking as a starting point the dissociation 
performed by Meyer between the propositional model 

and the problematological one we identified the elements 
that made the problematological model. We added to 
this model the concept of problematological state 
circulated by Professor Constantin Sălăvăstru. These 
factors, taken as a whole, have revealed what we called 
the structure of the problematological model. Where the 
problematological model works, we can conclude: a) 
what is the question that must be put to initiate a 
process of questioning, b) what problems can be 
completely solved and what problems  reject their 
answers c) what matters in reply. 

3. Each of those purposes was actually questions 
whose answers place us in the third stage of the re- 
search: integrating the problematological theory into a 
context. 

In this position, the language analysis has been 
imposed. Meyer gives language both the ability to for- 
mulate problems and the one to solve them. Accepting 
this hypothesis we concluded that the language  pre- 
scribes the form of discourse; the concept of discourse 
evades a precise definition; any form of using the  lan- 
guage which does not link to an original speech pre- 
serves its own meaning and brings a new structure of 
discourse. To distinguish between a problem that can 
get a solution and one that remains to be unresolved, 
Meyer needed a theory of meaning and reference. Frege's 
theory proved to be ineffective in the questionnaires. 
Meyer will partially retrieve it and will talk about a 
meaning that appears as a link to an answer to the 
question that it determines. The new problematological 
theory breaks the link between meaning and signific- 
ance. In its new position, the reference shows a reality 
derived from the difference between answer and ques- 
tion. 

To interpret a text in a problematological manner 
requires, at a first reading, the immediate understand- 

ing which is achieved as the reading takes place; the 
author's intention is reflected in the structure of the 
text; the overall interpretation belongs to the reader un- 
der rhetorical effect that the text puts it into motion. 

4) In order to find out what kind of question can 
initiate a process of questioning, | tried to outline how 
the question takes place. Two factors seemed to be im- 
portant here: the question assumptions (theory  devel- 
oped by Collingwood) and the question structure 
(Heidegger). The answers given by the history of philoso- 
phy were corroborated with the problematological an- 
swers to these issues. Thus, the formal structure and 
neutral question were reached. 

I noticed that, from the perspective of problematol- 
ogy, two ways to specify what counts as a response are 
outlined: 1) The order of responses as the order of judg- 
ment, an order that gives a response that suppresses the 
question, 2) the order of responses as such. Within this 
framework, the reason and discursivity are designed as 
a link from the answers to the problems that have gen- 
erated them. This order is based on the principles of 
classical logic inserted to the questionnaire process 
whose purpose is: 1) to make the response possible and 
effective, 2) to ensure the production gap between ques- 
tion and answer. 

5. We set two criteria for the applicability of the 
problematological model: a) the problematological infe- 
rence - which states that the shift from „telling A” to 
„saying B” is not supported by any argument that to 
conclude that „A is B” - it rather justifies the internal 
coherence of the discourse; b) the type of relationship 
that can develop between the problematological model 
and the application field. This is a type of analysis un- 
dertaken by Petre Botezatu's theory of applicability. 

One problematological interpretation of Descartes” 
speech from Passions of the Soul concluded that: in 

terms of shape the discourse considered the specific 
features of scientific discourse, specifically of the arti- 
culated one in the field of psychology or medicine; in 
terms of context, the discourse proves to be problematic 
and thus integrated to philosophical discourse. 

Through the arguments developed in this research, 
problematology can be seen as an open theory that 
brings new opportunities to address problems in the al- 
ready covered fields; related to other theories, proble- 
matology is able to check itself as a theory or model. 

Index nume şi termeni 


A 

Afirmaţie, 

antitext, 

Aristotel, 

aplicabilitate (teorie), 

apodeixis, 

apodicticitate, 

aserţiune, 

asertabilitate, 

atribuire (attribution), 

autonomizare, 

autonomizarea 
răspunsurilor 


Balahur, 
Barthes 


Ci i 


Categorizare 
(categorisation), 

chestionare, 

chestiune, 

R. G. Collingwood, 

comparaţie, 

compunerea, 

context, 

concept matematic, 

corp. 


D 
Deducţia 
problematologică, 
derivare, 
Descartes, 
discurs, 
discursiv, 
discursivitate, 
discursul istoriei, 
discurs ştiinţific, 
discurs religios, 


E 

Efectivitate, 

efectuant (effectuant), 
emoție, 

expansiune interogativă, 
experiența, ethos 


F 


Filosofie, filosofie a 
rezultatului, formă, G. 
Frege, frază 
(interogativă), 


G 


H. G. Gadamer, gen, 
genurile filosofiei, 


H 

M. Heidegger 
Il 


Indicatori interogativi, 
inferență 
problematologică , 
interogaţie, 
interogativitate radicală, 
interpretare, istoricitate, 


Î 
Întrebare, 
L 


Lectură categorială, 
limbaj, logici binare, 
logică polivalentă, logos 


M 


Mânie, metodă, Meyer, 
mirarea, modalitatea 
(modalite), model, model 
problematologic, model 
propozițional al 
gândirii /raţiunii, 
Montaigne 


Nondiferenţă întrebare 
răspuns, nondiferență 
nonproblematologică, 


O 


Ontologizare a interogațţiei, 
P 


Paradox Don-Xerox, 
parafraza, pasiuni, 
pathos, percepție 
„Platon, posibilitate , 
presupoziţie, problemă, 
problematologie, 
problematologie formală, 
produs derivat, 
propoziţie (interogativa, 
circumstanţială, 
subordonată, 
atributivă), punct de 
vedere, pseudo-text, 
pretext, 


Q 


Questionnement 


R 

Răspuns, răspuns 
apocritic, răspuns 
problematologic, 
răspuns autonomizat, 
retorică, referinţă, 
refulare, refulare 
problematologică, P. 
Ricoeur 

Ss 

Semantica -xerox, 
semnificaţie, Seneca, 
sens, situaţie 
problematologică, 
Spinoza, Socrate, 

Problematologie şi discursivitate 





scriitură, scriitor, T 

scriptor,strategie Tact, teorie, tematizare, 
discursivă, substanţa text, textualitate 
creată, substituție V 

(teorie), suflet, stil, Virtute, voinţă 

